രാമക്ഷേത്രം നിര്‍മ്മാണം ; ഗോ സംരക്ഷണം : ബിജെപിയെ വെല്ലുന്ന ഹിന്ദുത്വ അജണ്ടകളുമായി മുന്നോട്ട് പോകുന്ന കോണ്‍ഗ്രസ് എങ്ങിനെ ന്യൂനപക്ഷങ്ങളെ സംരക്ഷിക്കും ? വയനാട്ടില് കോണ്‍ഗ്രസ് പ്രതിരോധത്തില്\nPrevious Article ഹൈദ്രാബാദില് അംബേദ്ക്കര് പ്രതിമ തകര്‍ത്ത് മാലിന്യക്കൂമ്പാരത്തില് തള്ളി\nNext Article ബഗുസരായിയിലെ പോരാട്ടം ബിജെപിക്കെതിരെ ; കനയ്യകുമാര് തരംഗമാകുന്നു\nരാജ്യത്ത് ന്യൂനപക്ഷങ്ങള്‍ക്കെതിരായി നടന്ന ആക്രമണങ്ങളെ അപലപിക്കാതെ വര്‍ഗീയ ഫാസിസ്റ്റ് ശക്തികളെ പരോക്ഷമായി സഹായിക്കുന്ന കോണ്‍ഗ്രസ് വയനാട്ടില് പ്രതിരോധത്തില്. രാഹുല് ഗാന്ധി വയനാട്ടില് നടത്തിയ റോഡ് ഷോയില് മുസ്ലിംലീഗ് പ്രവര്‍ത്തകര് വീശിയ പച്ചക്കൊടി ചൂണ്ടിക്കാട്ടി, വയനാട്ടിലെ തെരഞ്ഞെടുപ്പ് പ്രചാരണ യോഗം കണ്ടാല് അത് പാകിസ്ഥാനാണെന്ന് തോന്നുമെന്ന് ബിജെപി അധ്യക്ഷന് അമിത് ഷാ പറഞ്ഞു. വയനാടിനെ അപമാനിക്കുന്ന ഈ പ്രസ്താവനയെ ശക്തിയായി എതിര്‍ക്കാന് കോണ്‍ഗ്രസ് ദേശീയ നേതൃത്വം മുന്നോട്ടുവരാത്തത് മുസ്ലിംലീഗുകാരെയും നിരാശരാക്കി. ന്യൂനപക്ഷങ്ങളോട് കോണ്‍ഗ്രസ് കുറേക്കാലമായി സ്വീകരിക്കുന്ന നിസ്സംഗ മനോഭാവത്തിന്റെ ഭാഗമാണ് കോണ്‍ഗ്രസിന്റെ ഇപ്പോഴത്തെ മൗനമെന്ന ശക്തമായ വിമര്‍ശനമാണ് വയനാട്ടില് ഉയരുന്നത്. ഇതിനെ പ്രതിരോധിക്കാന് കോണ്‍ഗ്രസിന് കഴിയുന്നില്ല.\nനരേന്ദ്ര മോഡി സര്‍ക്കാര് അധികാരത്തിലെത്തിയശേഷം ന്യൂനപക്ഷ, ദളിത് വിഭാഗങ്ങള്‍ക്കുനേരേ സംഘപരിവാര് നടത്തിയ ആക്രമണങ്ങള്‍ക്കെതിരെ പ്രതിഷേധമുയര്‍ത്താന് കോണ്‍ഗ്രസ് തയ്യാറാകാതിരുന്നത് മണ്ഡലത്തിലെ പ്രധാന തെരഞ്ഞെടുപ്പ് ചര്‍ച്ചാ വിഷയമായി. വീട്ടില് ബീഫ് സൂക്ഷിച്ചുവെന്ന് ആരോപിച്ച് യുപിയില് മുഹമ്മദ് അഖ്ലാഖ് എന്ന വൃദ്ധനെ തല്ലിക്കൊന്നു. പെരുന്നാളിന് സാധനങ്ങള് വാങ്ങി വീട്ടിലേക്ക് പോവുകയായിരുന്ന ജുനൈദ് എന്ന കൗമാരക്കാരനെ ഡല്‍ഹിക്കു സമീപം സംഘപരിവാറുകാര് തല്ലിക്കൊന്നു. ഇങ്ങനെ നിരവധി ആക്രമണങ്ങള് നടന്നു. ശക്തമായ ഒരു പ്രസ്താവനപോലും കോണ്‍ഗ്രസ് പുറപ്പെടുവിച്ചില്ല.\nമുഹമ്മദ് അഖ് ലാഖിന്റെ വീട്ടിലും ജുനൈദിന്റെ വീട്ടിലും ആശ്വാസവാക്കുകളുമായി സിപിഐ എം നേതാക്കള് പോയി. ജുനൈദിന്റെ മാതാപിതാക്കളെ കേരള മുഖ്യമന്ത്രി പിണറായി വിജയന് സന്ദര്‍ശിച്ച് ആശ്വസിപ്പിക്കുകയും സംസ്ഥാന സര്‍ക്കാര് 10 ലക്ഷംരൂപ ധനസഹായം നല്‍കുകയും ചെയ്തു. കോണ്‍ഗ്രസ് നേതൃത്വമാകട്ടെ നിസ്സംഗത പാലിച്ചു. ന്യൂനപക്ഷ ജനവിഭാഗങ്ങളുടെ സംരക്ഷണത്തിന്റെ കാര്യത്തില് കോണ്‍ഗ്രസ് കാട്ടുന്ന ഈ നിസ്സംഗത ബോധപൂര്‍വമാണെന്ന് ജനങ്ങള് തിരിച്ചറിയുകയാണ്. മൃദു ഹിന്ദുത്വ സമീപനമെടുത്ത് ബിജെപിയോട് മത്സരിക്കാമെന്നാണ് കോണ്‍ഗ്രസ് കരുതുന്നത്.\nകേരളത്തില്‍പ്പോലും ബീഫ് കഴിക്കുന്നവരെ ആക്രമിക്കുമെന്ന് സംഘപരിവാര് ഭീഷണി മുഴക്കി. അതിനെതിരെ ശക്തമായി പ്രതികരിച്ചത് ഡിവൈഎഫ്‌ഐ അടക്കമുള്ള ഇടതുപക്ഷ സംഘടനകളാണ്. ബീഫ് ഫെസ്റ്റുകളെ പരിഹസിക്കുകയായിരുന്നു അപ്പോള് കോണ്‍ഗ്രസ്. ഭക്ഷണ സ്വാതന്ത്ര്യത്തെ തടഞ്ഞാലും കോണ്‍ഗ്രസ് പ്രതികരിക്കില്ലെന്ന അനുഭവം കേരളത്തിന്റെ മുന്നിലുണ്ട്.\nവയനാട്ടില് യുഡിഎഫിന്റെ പ്രചാരണ പരിപാടികളില് ലീഗിന്റെ കൊടി അധികം വേണ്ടെന്ന കോണ്‍ഗ്രസിന്റെ നിര്‍ദേശം വലിയ അതൃപ്തിയും പ്രതിഷേധവും ഉയര്‍ത്തിയിട്ടുണ്ട്. തങ്ങളുടെ സുരക്ഷയും സംരക്ഷണവുമല്ല, ന്യൂനപക്ഷ വിരോധത്തില് തങ്ങളുമുണ്ടെന്ന് ബോധ്യപ്പെടുത്താനുള്ള ത്വരയാണ് കോണ്‍ഗ്രസിന് പ്രധാനമെന്നും അനുദിനം തെളിഞ്ഞുവരികയാണ്. തങ്ങളുടെ മതനിരപേക്ഷമുഖം വികൃതമാക്കി വയനാട്ടിലെ വോട്ടര്‍മാര്‍ക്കു മുന്നില് കുറ്റവാളിയെപ്പോലെ നില്‍ക്കുകയാണ് കോണ്‍ഗ്രസ്.


ശിവസേനയുമായി ചേർന്ന് ബിജെപി സർക്കാരുണ്ടാക്കും! അമിത് ഷാ ഉറപ്പ് നൽകിയെന്ന് കേന്ദ്രമന്ത്രി | BJP, Shiv Sena will form the govt in Maharashtra, Claims Ramdas Athawale quoting Amit Shah - Malayalam Oneindia\nUpdated: Mon, Nov 18, 2019, 17:02 [IST]\nമുംബൈ: മഹാരാഷ്ട്രയില് ആരാകും സര്‍ക്കാരുണ്ടാക്കാനുളള ഓട്ടത്തില് വിജയികളാവുക? കോണ്‍ഗ്രസ്-ശിവസേന-എന്‍സിപി സഖ്യം സര്‍ക്കാരുണ്ടാക്കുമോ അതോ ബിജെപി പാളയത്തിലേക്ക് ശിവസേന മടങ്ങി എത്തുമോ? അതുമല്ലെങ്കില് കര്‍ണാടകയെ മാതൃകയാക്കി എതിര്‍പക്ഷ എംഎല്‍എമാരെ കൂടെ കൂട്ടി ബിജെപി തനിച്ച് സര്‍ക്കാരുണ്ടാക്കുമോ?\nഈ ചോദ്യങ്ങള്‍ക്കുളള ഉത്തരത്തിനായി മഹാരാഷ്ട്ര ഇനിയും കാത്തിരിക്കേണ്ടി വരും. ചൂട് പിടിച്ച ചർച്ചകൾ മുംബൈയും ദില്ലിയും കേന്ദ്രീകരിച്ച് പുരോഗമിക്കുകയാണ്. കേവല ഭൂരിപക്ഷം ഇല്ലെങ്കിലും സര്‍ക്കാരുണ്ടാക്കും എന്ന അവകാശ വാദം ബിജെപി ആവര്‍ത്തിക്കുന്നുണ്ട്. അതിനായി സാക്ഷാല് അമിത് ഷാ തന്നെ ഇനി കളത്തിലിറങ്ങിയേക്കും എന്നാണ് സൂചനകള്.\nഅമിത് ഷായുടെ ഇടപെടൽ\nഎന്‍ഡിഎ സഖ്യകക്ഷിയായിരിക്കുമ്പോള് തന്നെ മോദി സര്‍ക്കാരിന്റെ രൂക്ഷ വിമര്‍ശകരായിരുന്നു ശിവസേന. ലോക്‌സഭാ തിരഞ്ഞെടുപ്പില് ബിജെപിക്കൊപ്പം മത്സരിക്കില്ലെന്നും ശിവസേന അന്ന് പ്രഖ്യാപിച്ചിരുന്നു. ഇതോടെ ദില്ലിയില് നിന്ന് അമിത് ഷാ മുംബൈയിലേക്ക് പറന്നു. ശിവസേന തലവന് ഉദ്ധവ് താക്കറെയുമായി നടത്തിയ ചര്‍ച്ചകള്‍ക്കൊടുവില് സേനയും ബിജെപിയും കൈ കൊടുത്തു.\nപ്രതിപക്ഷത്തേക്ക് മാറി സേന\nഅന്ന് ലോക്‌സഭാ തിരഞ്ഞെടുപ്പില് കൂടെ നില്‍ക്കാന് തങ്ങള്‍ക്ക് ലഭിച്ച വാഗ്ദാനം മഹാരാഷ്ട്രയുടെ മുഖ്യമന്ത്രി സ്ഥാനം ആണെന്നാണ് ശിവസേന വാദിക്കുന്നത്. ബിജെപി നേതൃത്വം അത് കണ്ണടച്ച് നിഷേധിക്കുകയും ചെയ്യുന്നു. ഇതോടെ സഖ്യം വിട്ട് ശിവസേന എന്‍ഡിഎ യോഗത്തില് നിന്ന് വിട്ട് നില്‍ക്കുകയും പാര്‍ലമെന്റില് പ്രതിപക്ഷത്ത് ഇരിക്കാന് തീരുമാനിക്കുകയും ചെയ്തു.\nഒരുവട്ടം കൂടി മുംബൈയിലേക്കോ\nഅമിത് ഷാ ഇടപെട്ടിരുന്നുവെങ്കില് മഹാരാഷ്ട്രയില് കാര്യങ്ങള് ഇത്ര കുഴഞ്ഞ് മറിയില്ലായിരുന്നു എന്നാണ് ബിജെപി നേതാക്കള് കരുതുന്നത്. ഒരു ഘട്ടത്തില് നിതിന് ഗഡ്കരിയെ പ്രശ്‌നപരിഹാരത്തിനായി ആര്‍എസ്എസ് നിയോഗിച്ചെങ്കിലും ഫലമുണ്ടായില്ല. ലോക്‌സഭാ തിരഞ്ഞെടുപ്പ് കാലത്തേത് പോലെ അമിത് ഷായുടെ വിമാനം ഒരുവട്ടം കൂടി മുംബൈയിലേക്ക് പറന്നെത്തുമെന്ന് പ്രതീക്ഷിക്കപ്പെട്ടുവെങ്കിലും അതുണ്ടായില്ല.\nസംസ്ഥാനത്ത് രാഷ്ട്രപതി ഭരണം പ്രഖ്യാപിക്കപ്പെട്ടതോടെ സര്‍ക്കാരുണ്ടാക്കാനുളള നീക്കങ്ങള്‍ക്ക് പാര്‍ട്ടികള്‍ക്ക് സാവകാശം ലഭിച്ചിരിക്കുകയാണ്. അതിനിടെ മഹാരാഷ്ട്രയിലെ പ്രശ്‌നങ്ങള്‍ക്ക് അമിത് ഷാ പരിഹാരം കണ്ടെത്തുമെന്ന് വ്യക്തമാക്കിയിരിക്കുകയാണ് കേന്ദ്ര മന്ത്രിയും എന്‍ഡിഎ സഖ്യകക്ഷിയായ റിപ്പബ്ലിക്കന് പാര്‍ട്ടി നേതാവുമായ രാംദാസ് അത്തെവാല.\nവിഷമിക്കേണ്ട, എല്ലാം ശരിയാകും\nശിവസേനയുമായി ചേര്‍ന്ന് തന്നെ ബിജെപി മഹാരാഷ്ട്രയില് സര്‍ക്കാര് രൂപീകരിക്കും എന്ന് അമിത് ഷാ തന്നോട് പറഞ്ഞു എന്നാണ് അത്തെവാല അവകാശപ്പെടുന്നത്. ''അമിത് ഭായി മധ്യസ്ഥത വഹിച്ചാല് പ്രശ്‌നപരിഹാരത്തിന് ഒരു വഴിയുണ്ടാകും എന്ന് താന് പറഞ്ഞു. അപ്പോള് വിഷമിക്കേണ്ട, എല്ലാം ശരിയാകും, ബിജെപിയും ശിവസേനയും ഒരുമിച്ച് സര്‍ക്കാരുണ്ടാക്കും'' എന്നാണ് അമിത് ഷാ തന്നോട് പറഞ്ഞത് എന്ന് കേന്ദ്രമന്ത്രി വെളിപ്പെടുത്തി.\nമഹാരാഷ്ട്ര വിവാദത്തില് ദിവസങ്ങളോളം അമിത് ഷാ പ്രതികരിച്ചിരുന്നില്ല. എന്നാല് കഴിഞ്ഞ ദിവസം ശിവസേനയെ രൂക്ഷമായി വിമര്‍ശിച്ച് അമിത് ഷാ രംഗത്ത് വരികയുണ്ടായി. ശിവസേന-ബിജെപി സഖ്യം വിജയിച്ചാല് ദേവേന്ദ്ര ഫട്‌നാവിസ് ആയിരിക്കും മുഖ്യമന്ത്രിയെന്ന് താനും പ്രധാനമന്ത്രി നരേന്ദ്ര മോദിയും തിരഞ്ഞെടുപ്പിന് മുന്‍പ് പല തവണ പറഞ്ഞിരുന്നു. അന്നാല് അന്നാരും എതിര്‍ത്തില്ലെന്ന് അമിത് ഷാ പറഞ്ഞു.\nപുതിയ ആവശ്യങ്ങൾ അംഗീകരിക്കാനാവില്ല\nതിരഞ്ഞെടുപ്പിന് ശേഷം ശിവസേന പുതിയ ആവശ്യങ്ങളുമായി വരുന്നത് തങ്ങള്‍ക്ക് അംഗീകരിക്കാന് സാധിക്കില്ലെന്നും അമിത് ഷാ പ്രതികരിച്ചിരുന്നു. അടച്ചിട്ട മുറിക്കുളളില് നടക്കുന്ന ചര്‍ച്ചകളുടെ വിവരങ്ങള് പുറത്ത് വിടുക എന്നത് തങ്ങളുടെ പാര്‍ട്ടിയുടെ രീതിയല്ല. കലാപമുണ്ടാക്കി ജനങ്ങളുടെ സഹതാപം നേടാം എന്നാണ് ശിവസേന കരുതുന്നത് എങ്കില് അവര്‍ക്ക് പൊതുജനത്തെ അറിയില്ല എന്ന് വേണം കരുതാന് എന്നും ഷാ പ്രതികരിക്കുകയുണ്ടായി.\nമുഖ്യമന്ത്രിക്കസേരയ്ക്ക് വേണ്ടി ബിജെപി ബന്ധം ഉപേക്ഷിച്ച ശിവസേന അക്കരയ്ക്കും ഇക്കരയ്ക്കും ഇല്ല എന്ന നിലയിലാണ്. സഖ്യം വേണ്ട എന്ന് കോണ്‍ഗ്രസും എന്‍സിപിയും തീരുമാനിച്ചാല് ശിവസേന വീണ്ടും ബിജെപിയുടെ വാതില്‍ക്കല് തന്നെ ചെല്ലേണ്ടതായി വരും. മുഖ്യമന്ത്രി സ്ഥാനം എന്ന വാശി ഉപേക്ഷിച്ച് ബിജെപി മുന്നോട്ട് വെയ്ക്കുന്ന നിബന്ധനകള് അനുസരിച്ചാവും ശിവസേനയ്ക്ക് സര്‍ക്കാരിന്റെ ഭാഗമാവേണ്ടി വരിക.\nBJP, Shiv Sena will form the govt in Maharashtra, Claims Ramdas Athawale quoting Amit Shah


UUKMA News മിശിഹായില് നീ പ്രതീക്ഷ വെച്ചിരുന്നെങ്കിൽ... അൽപം കൂടി കാത്തിരുന്നെങ്കിൽ... നിനക്ക് മതിമറന്ന് ആഹ്ളാദിക്കാമായിരുന്നു; അർജന്റീനയുടെ വിജയം കാണാൻ ദിനുവില്ലാതെ - UUKMA News മിശിഹായില് നീ പ്രതീക്ഷ വെച്ചിരുന്നെങ്കിൽ... അൽപം കൂടി കാത്തിരുന്നെങ്കിൽ... നിനക്ക് മതിമറന്ന് ആഹ്ളാദിക്കാമായിരുന്നു; അർജന്റീനയുടെ വിജയം കാണാൻ ദിനുവില്ലാതെ - UUKMA News\nമിശിഹായില് നീ പ്രതീക്ഷ വെച്ചിരുന്നെങ്കിൽ… അൽപം കൂടി കാത്തിരുന്നെങ്കിൽ… നിനക്ക് മതിമറന്ന് ആഹ്ളാദിക്കാമായിരുന്നു; അർജന്റീനയുടെ വിജയം കാണാൻ ദിനുവില്ലാതെ\nതിരുവനന്തപുരം: ദിനു, നീ കാണാൻ ആഗ്രഹിച്ചിരുന്നത് സംഭവിച്ചിരിക്കുന്നു. നിന്റെ പ്രാണനെക്കാൾ നീ സ്നേഹിച്ച മിശിഹ ഉയിർത്തെഴുന്നേറ്റു. ഇഷ്ടം ടീം അർജന്റീന ലോകകപ്പ് പ്രീ ക്വാർട്ടറിലേക്ക് കടന്നു. അത് കാണാൻ നീ ഇല്ലാതെ പോയല്ലോ. മെസിയുടെയും അർജന്റീനയുടെയും തോൽവി സഹിക്കാനാകാതെ മീനച്ചിലാറിന്റെ ആഴങ്ങളിലേക്ക് മുങ്ങിത്താണ ദിനു അലക്സ്. നിന്റെ ഇഷ്ട ടീം ലോകകപ്പിന്റെ അടുത്ത ഘട്ടത്തിലേക്ക് കാലെടുത്തുവെച്ചു. അതും നീ ആഗ്രഹിച്ചപോലെ നിന്‍റെ മിശിഹയുടെ ചിറകിലേറി തന്നെ.\nഫുട്ബോളിന്‍റെ മിശിഹായെ അവന് അത്രമേല് സ്നേഹിച്ചിരുന്നു. ടീം എന്ന നിലയില് അര്‍ജന്‍റീനയെ പിന്തുണയ്ക്കുന്നതിനെക്കാള് ലിയോണല് മെസി എന്ന ഫുട്ബോള് മാന്ത്രികനെയാണ് അവന് നെഞ്ചേറ്റിയത്. ഒടുവില് അവസാന കുറിപ്പില് പറഞ്ഞത് പോലെ അവന്‍റെ ജീവിതം മെസിക്കായി തന്നെ സമര്‍പ്പിച്ചു. മെസി നിനക്കായി എന്‍റെ ജീവന്, നീ കപ്പ് ഉയര്‍ത്തുന്നതിനായി എന്‍റെ ടീം യാത്ര തുടങ്ങിയിരിക്കുന്നു, എന്‍റെ ജീവിതവും പേറി. ലോകകപ്പിലെ നിര്‍ണായക മത്സരത്തില് ക്രൊയേഷ്യയോട് മെസിപ്പട തോല്‍വിയേറ്റ് വാങ്ങിയ മത്സരത്തിന് ശേഷം ഇങ്ങനെ കുറിപ്പ് എഴുതി വച്ചാണ് കോട്ടയം ആറുമാനൂര് കൊറ്റത്തിൽ സ്വദേശി ദിനു അലക്സ് വീട്ടില് നിന്ന് ഇറങ്ങിയത്. പക്ഷെ, കുറച്ചുകൂടി കാത്തിരുന്നെങ്കിൽ നീ ആഗ്രഹിച്ച കാഴ്ച നിനക്ക് കാണാനാകുമായിരുന്നു.\nദിനുവിനെ കാണാതായ ശേഷം മുറി പരിശോധിച്ചപ്പോഴാണ് എത്രമാത്രം അവന് മെസിയെ സ്നേഹിച്ചിരുന്നുവെന്ന് വ്യക്തമായത്. മെസിയുടെ ചിത്രങ്ങളാല് സമ്പന്നമായിരുന്നു ദിനുവിന്‍റെ മുറി. അര്‍ജന്‍റീനയുടെ കളികളെല്ലാം ദിനു എത്ര ഉറക്കം കളഞ്ഞും ഇരുന്ന് കാണും. ഒപ്പം മെസി കളിക്കുന്ന ബാഴ്സലോണയുടെ കളികളും അവന് മുടങ്ങാതെ കണ്ടിരുന്നു. ദിനുവിന്‍റെ ഫേസ്ബുക്ക് അക്കൗണ്ടില് തന്‍റേതല്ലാത്ത ഒരാളിന്‍റെ ചിത്രമുണ്ടെങ്കില് അത് മെസിയുടെ മാത്രമാണ്. പഠിച്ചിരുന്ന ബുക്കുകളിലും മെസിയെപ്പറ്റിയുള്ള വാചകങ്ങള് ദിനു കുറിച്ചിട്ടു. ഉപയോഗിച്ചിരുന്ന ഫോണിന്‍റെ പിന്‍കവര് പോലും മെസിയുടെ ചിത്രമായിരുന്നു.\nവ്യാഴാഴ്ച്ച രാത്രി ക്രൊയേഷ്യയുമായുള്ള അര്‍ജന്‍റീനയുടെ മത്സരം കഴിഞ്ഞ ശേഷം അസ്വസ്ഥനായി കാണപ്പെട്ട ദിനു വെള്ളിയാഴ്ച്ച പുലര്‍ച്ചെയോടെ സ്വന്തം മുറിയില് കുറിപ്പെഴുതി വച്ച ശേഷമാണ് വീട്ടില് നിന്നും പോയത്. വീട്ടുകാര് വിവരം അറിയിച്ചതിനെ തുടര്‍ന്ന് പരിശോധനയ്ക്കെത്തിയ പൊലീസ് യുവാവിനെ കണ്ടെത്താന് പോലീസ് നായയെ വരുത്തിച്ച് പരിശോധന നടത്തി. ദിനുവിന്‍റെ വീട്ടില് നിന്നും നായ സമീപത്തെ പുഴയോരത്ത് വന്നു നിന്നതോടെ യുവാവ് ആറ്റില് ചാടിയിട്ടുണ്ടാവാം എന്ന നിഗമനത്തിലേക്ക് പൊലീസെത്തി. എന്നാല് രണ്ട് ദിവസം തിരഞ്ഞിട്ടും ദിനുവിനെ കണ്ടെത്താതെ വന്നതോടെ ദിനുനാടുവിട്ടതാകാമെന്നും തിരിച്ചു വരുമെന്നുമുള്ള പ്രതീക്ഷയിലായിരുന്നു കുടുംബം. ആ പ്രതീക്ഷകളെ തകര്‍ത്തു കൊണ്ടാണ് ഞായറാഴ്ച്ച രാവിലെ ദിനുവിന്‍റെ മൃതദേഹം കണ്ടെടുത്തത്.\nമിശിഹായില് നീ പ്രതീക്ഷ വെച്ചിരുന്നെങ്കിൽ… അൽപം കൂടി കാത്തിരുന്നെങ്കിൽ… നിനക്ക് മതിമറന്ന് ആഹ്ളാദിക്കാമായിരുന്നു, ലോകമെമ്പാടുമുള്ള മെസി ആരാധകരെ പോലെ.


കേരളം വീണ്ടും നാണംകെടുന്നു; വര്‍ക്കലയില് ദളിത് പെണ്‍കുട്ടി കൂട്ടബലാത്സംഗത്തിനിരയായി; രണ്ടു യുവാക്കള് കസ്റ്റഡിയിലെന്നു സൂചന; പെണ്‍കുട്ടിയുടെ നില ഗുരുതരം - Roundup Kerala\nകേരളം വീണ്ടും നാണംകെടുന്നു; വര്‍ക്കലയില് ദളിത് പെണ്‍കുട്ടി കൂട്ടബലാത്സംഗത്തിനിരയായി; രണ്ടു യുവാക്കള് കസ്റ്റഡിയിലെന്നു സൂചന; പെണ്‍കുട്ടിയുടെ നില ഗുരുതരം\nMay 4, 2016 08:55 0\nവര്‍ക്കല: വീടിനുള്ളില് പെണ്‍കുട്ടി ക്രൂരമായി കൊലചയ്യപ്പെട്ടതിനു പിന്നാലെ വര്‍ക്കലയില് നഴ്‌സിംഗ് വിദ്യാര്‍ഥിനി കൂട്ടബലാത്സംഗത്തിനിരയായി. കാമുകനായ ഓട്ടോ ഡ്രൈവറും കൂട്ടുകാരും ചേര്‍ന്ന് പീഡിപ്പിച്ചശേഷം പത്തൊന്‍പതുകാരിയെ വഴിയില് ഉപേക്ഷിച്ചു.\nരണ്ടു പേര് പോലീസ് നിരീക്ഷണത്തിലാണ്. പെണ്‍കുട്ടി ഇവരെ തിരിച്ചറിഞ്ഞാല് അറസ്റ്റ് രേഖപ്പെടുത്തും. ഇന്നു വൈകിട്ടാണ് വര്‍ക്കല ബീച്ചില്‍വച്ചു പെണ്‍കുട്ടി ബലാത്സംഗത്തിന് ഇരയായത്. പിന്നീട് വൈകുന്നേരം ആറരയോടെ അയന്തിപ്പാലത്തിന് സമീപം നിര്‍ത്തിയിട്ട ഓട്ടോറിക്ഷയില് നാട്ടുകാരാണ് അവശനിലയില് പെണ്‍കുട്ടിയെ കണ്ടെത്തിയത്.\nചൊവ്വാഴ്ച ഇയാള് ഓട്ടോയില് പെണ്‍കുട്ടിയുമായി ചുറ്റിയിരുന്നു. അപസ്മാരം ബാധിച്ച് പെണ്‍കുട്ടി അവശയായപ്പോള് കാമുകന്റെ സുഹൃത്തുക്കളും ഉപദ്രവിക്കാന് ശ്രമിച്ചെന്ന് പോലീസിന് വിവരം ലഭിച്ചു. തിരുവന്തപുരം സ്വദേശിനിയാണ് പെണ്‍കുട്ടി.\nപെരുമ്പാവൂരില് ജിഷ ക്രൂരമായി കൊല്ലപ്പെട്ടതിന്റെ നടുക്കം മാറും മുമ്പാണ് വര്‍ക്കലയില്‍നിന്നു കൂട്ടബലാത്സംഗ വാര്‍ത്ത കേരളം കേട്ടത്. സ്വകാര്യ നഴ്‌സിംഗ് കോളജിലെ രണ്ടാം വര്‍ഷ ബിഎസ്‌സി നഴ്‌സിംഗ് വിദ്യാര്‍ഥിനിയാണ്. സംഭവത്തില് പ്രതിഷേധം ശക്തമായി. ഇന്നലെ രാത്രിയില് സി.പി.എം പ്രവര്‍ത്തകര് റോഡ് ഉപരോധിച്ചു.\nആനക്കര സി. കോയക്കുട്ടി മുസല്യാര് അന്തരിച്ചു\nshivalaya ottam temples\nഒരു ഗോള് ജയം, പ്ലേ ഓഫ് സാധ്യത നിലനിര്‍ത്തി ബ്ലാസ്‌റ്റേഴ്‌സ്\nഇരവിപേരൂരില് പി.ആര്.ഡി.എസ്. ആസ്ഥാനത്ത് വെടിപ്പുരയ്ക്ക് തീപിടിച്ചു,2മരണം\nകെ.സി.എ പ്രസിഡന്റ് ബി. വിനോദ് കുമാര് രാജി വച്ചു\nപാര്‍ട്ടികള് രാഷ്ട്രീയ ആക്രമണങ്ങള് ഉപേക്ഷിക്കണമെന്ന് ഉപരാഷ്ട്രപതി\nഷുഹൈബ് വധത്തില് സി.ബി.ഐ അന്വേഷണം ആവശ്യപ്പെട്ട് പിതാവ് രംഗത്ത്\nസഖാക്കളും സുഹൃത്തുക്കളും നിര്‍ബന്ധിച്ചു, ദുബായില് നിന്ന് ലൈവായി ബിനീഷ് കോടിയേരി\nഅഡാറ് തട്ടിപ്പുകള്‍ക്കെതിരേ ജാഗ്രതൈ!!! നമ്മുക്ക് വേണ്ടത് ‘മലര’ല്ലെന്ന് ഓര്‍മ്മപ്പെടുത്തി ജോയ്മാത്യു


IPL 2020: Today's match is between Delhi Capitals and Kings XI Punjab | ഐപിഎല്ലിൽ ഇന്ന് പഞ്ചാബ്-ഡല്‍ഹി പോരാട്ടം: നായകനായി രാഹുൽ, യുവാക്കളുടെ കരുത്തിൽ ശ്രേയസും, സാധ്യതകൾ - Malayalam Oneindia\n7 min ago ജനറല് ബിപിന് റാവത്തിന് പത്മവിഭൂഷണ്, ഗുലാം നബി ആസാദിന് പത്മഭൂഷണ്, നീരജ് ചോപ്രയ്ക്ക് പത്മശ്രീ\nദുബായ്: ചെന്നൈ-മുംബൈ വെടിക്കെട്ട് മത്സരത്തോടെ കഴിഞ്ഞ ദിവസം 13ാം ഐപിഎല് ദുബായില് തുടക്കം കുറിച്ചിരിക്കുകയാണ്. ആദ്യ വിജയം സ്വന്തമാക്കി ധോണിയുടെ ചുണക്കുട്ടികള് ക്രീസില് തകര്‍ത്തപ്പോള് ആവേശ്വോജ്വലമായ തുടക്കമാണ് ഐപിഎല് കൈവരിച്ചിരിക്കുന്നത്. ഇന്ന് രണ്ടാമത്തെ മത്സരം ദുബായ് ഇന്റര് നാഷണല് സ്റ്റേഡിയത്തില് അരങ്ങേറുകയാണ്. ഇതുവരെ ഒരു കിരീടം പോലും സ്വന്തമാക്കാന് സാധിക്കാത്ത ടീമുകളാണ് ഇന്ന് കളത്തിലിറങ്ങുന്നതെന്ന വലിയൊരു പ്രത്യേകതയും ഇന്നത്തെ മത്സരത്തിനുണ്ട്. ഡല്‍ഹി ക്യാപ്പിറ്റല്‍സും കിംഗ്‌സ് ഇലവന് പഞ്ചാബും. വിശദാംശങ്ങളിലേക്ക്..\nഒരു കാലത്ത് ഡല്‍ഹി ഡെയര്‍ഡെവിള്‍സ് എന്ന് അറിയപ്പെട്ടിരുന്ന ടീം 11ാം സീസണിലാണ് പേര് മാറ്റി ഡല്‍ഹി ക്യാപ്പിറ്റല്‍സായി മാറുന്നത്. അത് അവര്‍ക്ക് ചില കാര്യങ്ങളില് ഭാഗ്യമായി മാറിയിട്ടുണ്ട്. കഴിഞ്ഞ സീസണില് പ്ലേ ഓഫില് കളിച്ചാണ് ഡല്‍ഹി ടീം മടങ്ങിയത്. എന്നാല് കിംഗ്‌സ് ഇലവന് പഞ്ചാബാകട്ടെ ആറാം സ്ഥാനത്താണ് കഴിഞ്ഞ സീസണില് ഫിനിഷ് ചെയ്തത്.\nയുവതാരങ്ങളില് ശ്രദ്ധ കേന്ദ്രീകരിക്കുന്ന ഒരു ടീമാണ് ഇത്തവണ ഡല്‍ഹി ക്യാപ്പിറ്റല്‍സിനുള്ളത്. കഴിഞ്ഞ സീസണില് മികച്ച പ്രകടനം കാഴ്ചവച്ച ശ്രേയസ് അയ്യരാണ് ഡല്‍ഹിയെ നയിക്കുന്നത്. നായകനായി എത്തുന്ന ശ്രേയസ് അയ്യറിന്റെ മികവ് ടീമിന് ശരിക്കും ഗണം ചെയ്യുമെന്നാണ് പ്രതീക്ഷിക്കുന്നത്.\nയുവത്വത്തോടൊപ്പം പരിചയസമ്പത്തിന്റെ കാര്യത്തിലും ഡല്‍ഹി ഒട്ടും പിറകിലല്ല. പൃഥി ഷാ, റിഷഭ് പന്ത് തുടങ്ങിയ യുവ താരങ്ങള്‍ക്കൊപ്പം ഇശാന്ത് ശര്‍മ്മ, ശിഖര് ധവാന്, അജിങ്ക്യ രഹാനെ, അമിത് മിശ്ര എന്നീ പരിചയസമ്പത്തുള്ളവരും എത്തുന്നതോടെ ഇത്തവണ മികച്ച തുടക്കം ഡല്‍ഹി കുറിച്ചേക്കും. കഴിഞ്ഞ തവണ പഞ്ചാബിനെ നയിച്ച സ്പിന്നര് രവി ചന്ദ്രന് ആശ്വിന് ഇത്തവണ ഡല്‍ഹിക്കൊപ്പമുള്ളത് ടീമിനെ കൂടുതല് ഗുണം ചെയ്യും.\nമുന് ഓസ്‌ട്രേലിയന് താരം റിക്കി പോണ്ടിംഗിന്റെ പരിശീലന മികവിലാണ് ഡല്‍ഹി ക്യാപിറ്റല്‍സ് ഇത്തവണത്തെ സീസണിന് ഒരുങ്ങുന്നത്. കഴിഞ്ഞ തവണയും അദ്ദേഹം തന്നെയായിരുന്നു ടീമിന്റെ പരിശീലകന്. വിദേശ നിരയില് നിന്ന് അലക്‌സ് കാരേ, മര്‍ക്കസ് സ്റ്റോയ്‌നിസ്, ഷിമ്രോണ് ഹെട്‌മെയര് എന്നിവരാണുള്ളത്.\nകെഎല് രാഹുലിന്റെ കരുത്തില്\nകെഎല് രാഹുലിന്റെ നായകത്വത്തിലാണ് കിംഗ്‌സ് ഇലവന് പഞ്ചാബ് ഈ സീസണിലെ ആദ്യ മത്സരത്തിന് ഇറങ്ങുന്നത്. 13 സീസണുകളിലായി 13ാം ക്യാപ്ടനാണ് രാഹുല് എന്ന പ്രത്യേകതയുമുണ്ട്. ഏറ്റവും കൂടുതല് ക്യാപ്ടന്മാരെ പരീക്ഷിച്ച ടീമുകളില് ഒന്നാണ് പഞ്ചാബ്. ഇത്തവണ മുന് ഇന്ത്യന് താരം അനില് കുബ്ലയാണ് പഞ്ചാബിന്റെ പരിശീലകനായി എത്തുന്നത്. നേരത്തെയുണ്ടായിരുന്ന മൈക്ക് ഹെസന് പകരമായാണ് കുംബ്ലെ്.\nബാറ്റിംഗ് നിരയില് ക്രിസ് ഗെയില്, മാക്‌സ്വെല് എന്നവരുടെ പരിചയ സമ്പത്ത് ടീമിന് ഒരുപാട് ഗുണം ചെയ്യും. കരീബിയന് ലീഗില് കളിച്ചതിന് ശേഷമാണ് ക്രിസ് ഗെയിന് ഐപിഎല്ലിന് എത്തുന്നത്. മാക്‌സ്വെല് ആകെട്ടെ ഇഗ്ലംണ്ടിനെതിരായ പരമ്പരയ്ക്ക് ശേഷവും. ബോളിംഗ് നിരയില് ഇന്ത്യന് താരം മുഹമ്മദ് ഷമി ടീമിനെ വലിയ പ്രതീക്ഷയാണ് നല്‍കുന്നത്. കരുണ് നായര്, മായാങ്ക് അഗര്‍വാള്,സര്‍ഫ്രാസ് ഖാന്,ആവേഷ് ഖാന് എന്നിവരും ഇത്തവണ പഞ്ചാബ് ടീമിന്റെ പ്രതീക്ഷയാണ്.\nipl delhi punjab ഐപിഎല് ദുബായ് പഞ്ചാബ് ദില്ലി ipl 2020\nIPL 2020: Today's match is between Delhi Capitals and Kings XI Punjab


'കഥകളൊക്കെ ഒരു അർത്ഥത്തിൽ എല്ലാവരുടെയും ഒന്നുതന്നെയല്ലേ...'; വീഡിയോ -\nHome Film ‘കഥകളൊക്കെ ഒരു അർത്ഥത്തിൽ എല്ലാവരുടെയും ഒന്നുതന്നെയല്ലേ…’; വീഡിയോ\n‘കഥകളൊക്കെ ഒരു അർത്ഥത്തിൽ എല്ലാവരുടെയും ഒന്നുതന്നെയല്ലേ…’; വീഡിയോ\nനടനും സംവിധായകനും ഗായകനുമായെല്ലാം വെള്ളിത്തിരയിലെ നിറസാന്നിധ്യമാണ് വിനീത് ശ്രീനിവാസന്. താരം കേന്ദ്ര കഥാപാത്രമായെത്തുന്ന പുതിയ ചിത്രമാണ് ‘മനോഹരം’. ഇപ്പോഴിതാ ചലച്ചിത്ര ആസ്വാദകര്‍ക്കിടയില് ശ്രദ്ധേയമാവുകയാണ് ചിത്രത്തിലെ ഒരു മനോഹര ഗാനത്തിന്റെ ടീസർ.\nപാലക്കാട് കേന്ദ്രീകരിച്ചാണ് സിനിമയുടെ കൂടുതല് ഭാഗങ്ങളും ചിത്രീകരിച്ചിരിക്കുന്നത്. പുതുമുഖ താരമാണ് മനോഹരത്തില് വിനീത് ശ്രീനിവാസന്റെ നായികയായെത്തുന്നത്. ചക്കാലയ്ക്കല് ഫിലിംസിന്റെ ബാനറില് ജോസ് ചക്കാലയ്ക്കലാണ് ചിത്രത്തിന്റെ നിര്‍മ്മാണം. സജീവ് തോമസാണ് ചിത്രത്തിലെ ഗാനങ്ങള്‍ക്ക് സംഗീതം ഒരുക്കുന്നത്.


ഷെറിന്റെ മരണം: വളര്‍ത്തുപിതാവിനെതിരേ കൊലക്കുറ്റം ചുമത്തി\nഡാലസ്: അമേരിക്കയിലെ ടെക്‌സസില് കൊല്ലപ്പെട്ട മൂന്നു വയസുകാരി ഷെറിന് മാത്യൂസിന്‍റെ വളര്‍ത്തച്ഛനും അമ്മയ്ക്കുമെതിരെ കുറ്റപത്രം സമര്‍പ്പിച്ചു. വളര്‍ത്തച്ഛന് വെസ്ലി മാത്യൂസിനെതിരെ വധശിക്ഷ ലഭിക്കാവുന്ന കൊലക്കുറ്റമാണ് ചുമത്തിയിരിക്കുന്നത്.\nഒക്ടോബര് ഏഴിനാണു വടക്കന് ടെക്‌സസിലെ റിച്ചര്‍ഡ്‌സണിലെ വീട്ടില്‍നിന്നു ഷെറിനെ കാണാതായത്. ഒക്ടോബര് 22ന് വീടിനുസമീപത്തെ കലുങ്കിനടിയില്‍നിന്നു ഷെറിന്‍റെ മൃതദേഹം കണ്ടെത്തി. നിര്‍ബന്ധിച്ച് പാലു കൊടുക്കുന്നതിനിടെ കുട്ടി ശ്വാസംമുട്ടി മരിക്കുകയായിരുന്നുവെന്നാണ് വെസ്ലി പോലീസില് കുറ്റസമ്മതം നടത്തുകയായിരുന്നു.\nഎറണാകുളം സ്വദേശികളായ വെസ്‌ലിയും ഭാര്യ സിനിയും രണ്ടു വര്‍ഷം മുന്‍പാണ് ഷെറിനെ ബിഹാറില്‍നിന്നു ദത്തെടുത്തത്.


'ആ കസേര ഭയപ്പെടുത്തുന്നത്'; ആളുകള് പറഞ്ഞുണ്ടാക്കുന്ന സൂപ്പര് സ്റ്റാര്‍ഡത്തിന് അധികം ബലമുണ്ടാകില്ലെന്ന് ദുല്‍ഖര് സല്‍മാന്\nTuesday 16th May 2017 5:22pm\nകൊച്ചി: പെണ്‍കുട്ടിയെ ലൈംഗീകമായി പീഡിപ്പിച്ച കേസില് ജനം ടിവി ചാനല് ഡിസ്ട്രിബ്യൂഷന് മേധാവി ശ്രീകുമാറിനെതിരെ പൊലീസ് കേസെടുത്തു. നെടുമ്പാശേരി വിമാനത്താവളത്തിനു സമീപത്തെ സ്വകാര്യ ഫ്‌ളാറ്റിലെ ജീവനക്കാരിയുടെ പരാതിയുടെ അടിസ്ഥാനത്തിലാണ് ശ്രീകുമാറിനെതിരെ നെടുമ്പാശേരി പൊലീസ് കേസെടുത്തത്.\nAlso Read: കാളവണ്ടിയില് കയറിയുള്ള ആ വരവൊക്കെ ഗ്രാന്റായിരുന്നു; പക്ഷെ വണ്ടിക്കാരന് കാശ് കൊടുത്തില്ല: യു.പിയിലെ ബി.ജെ.പി എം.എല്.എ പറ്റിച്ചെന്ന് കാളവണ്ടിക്കാരന്\nബി.ജെ,പിയുടെ നേതൃത്വത്തിലുള്ള ചാനലിന്റെ സിഇഒ എന്ന് പരിചയപ്പെടുത്തിയാണ്് ഫ്‌ളാറ്റില് ഇയാള് താമസിച്ചിരുന്നത്. ഫ്‌ളാറ്റിലെ താമസക്കാരുടെ അസോസിയേഷന്റെ പ്രസിഡന്റ്കൂടിയാണ് ഇയാള്. കഴിഞ്ഞ അഞ്ചിനായിരുന്നു സംഭവം. വിമാനത്താവളത്തില് ബി.ഡബ്‌ള്യു.എഫ്.എസില് ഗ്രൌണ്ട് ഹാന്‍ഡിലിങ് വിഭാഗത്തില് ഇന്റര്‍വ്യു കഴിഞ്ഞ് ജോലി പ്രതീക്ഷിച്ചിരിക്കുന്നതിനിടെയാണ് പെണ്‍കുട്ടിക്ക് ഫ്‌ളാറ്റില് ഫ്‌ളോര് മാനേജരായി ജോലി ലഭിക്കുന്നതും ജോലിയില് പ്രവേശിക്കുന്നതും. നെടുമ്പാശേരി തുരുത്തിശേരി സ്വദേശിയായ ശ്രീകുമാറും ഇതേ ഫ്‌ളാറ്റിലെ താമസക്കാരനായിരുന്നു.\nകഴിഞ്ഞ അഞ്ചിനായിരുന്നു കേസിനാസ്പദമായ സംഭവം. മുറിയില് വിളിച്ചുവരുത്തി വാതില് അകത്തുനിന്നും പൂട്ടിയശേഷം പീഡിപ്പിക്കുകയായിരുന്നുവെന്ന് പെണ്‍കുട്ടിയുടെ പരാതിയില് പറയുന്നു. പുറത്തുപറഞ്ഞാല് അപായപ്പെടുത്തുമെന്ന് ഭീഷണിപ്പെടുത്തുകയും ചെയ്തു. തുടര്‍ന്ന് പെണ്‍കുട്ടി നാട്ടിലേക്ക് പോവുകയായിരുന്നു.\nപാലക്കാട് നിര്‍ധനകുടുംബത്തിലെ അംഗമായ പെണ്‍കുട്ടി ജോലി നഷ്ടപ്പെടുമെന്ന ഭയത്താല് സംഭവം പുറത്തുപറഞ്ഞില്ല. സംഭവത്തിനുശേഷം പെണ്‍കുട്ടി നാട്ടിലേക്കുപോയി. തിങ്കളാഴ്ച ഉച്ചയോടെ അമ്മയോടൊപ്പം സ്റ്റേഷനില് നേരിട്ടെത്തി പരാതി നല്‍കുകയായിരുന്നു. തന്നെ ശ്രീകുമാര് പീഡിപ്പിക്കുകയായിരുന്നുവെന്ന് പെണ്‍കുട്ടി പരാതിയില് വ്യക്തമാക്കുന്നു.\nDon’t Miss: ‘ആ ചോദ്യത്തിനുള്ള മറുപടിയാണ് പുതിയ ചിത്രം’; ലാല്‍ജോസിന്റെ പുതിയ ചിത്രത്തില് നായകന് മോഹന്‍ലാല്\nപെണ്‍കുട്ടിയെ നേരത്തെ രണ്ടുപ്രാവശ്യം കീഴ്‌പ്പെടുത്താന് ഇയാള് ശ്രമിച്ചെങ്കിലും പെണ്‍കുട്ടി രക്ഷപ്പെടുകയായിരുന്നു.\nപെണ്‍കുട്ടിയുടെ മൊഴി രേഖപ്പെടുത്തിയശേഷം പൊലീസ് കേസ് രജിസ്റ്റര്‍ചെയ്തു. സംഭവത്തില് വിശദമായ അന്വേഷണം ആരംഭിച്ചിട്ടുണ്ട്. എന്നാല്, ശ്രീകുമാറിനെ പിടികൂടാന് പൊലീസ്സംഘമെത്തിയെങ്കിലും ഇയാള് രക്ഷപ്പെടുകയായിരുന്നു.


'അവരുടെ ശ്രമങ്ങളെ അഭിനന്ദിക്കുന്നു'; കൊവിഡ് വാക്‌സിന് നിര്‍മ്മാണ കേന്ദ്രങ്ങള് സന്ദര്‍ശിച്ച് പ്രധാനമന്ത്രി - BIGNEWSLIVE | Latest Malayalam News\nന്യൂഡല്‍ഹി: രാജ്യത്ത് നടക്കുന്ന കൊവിഡ് വാക്സിന് വികസനവുമായി ബന്ധപ്പെട്ട് പ്രവര്‍ത്തിക്കുന്ന ഫാര്‍മ പ്ലാന്റുകളില് സന്ദര്‍ശനം നടത്തി പ്രധാനമന്ത്രി നരേന്ദ്രമോഡി. അഹമ്മദാബാദിലെ സൈഡസ് ബയോടെക് പാര്‍ക്കില് പ്രധാനമന്ത്രി സന്ദര്‍ശനം നടത്തി സ്ഥിതിഗതികള് വിലയിരുത്തി.\nകൊവിഡ് വാക്സിന് വികസനത്തിന്റെ പുരോഗതിയെക്കുറിച്ചും നടപടിക്രമങ്ങളെക്കുറിച്ചും കമ്പനി പ്രതിനിധികള് പ്രധാനമന്ത്രിയോട് വിശദീകരിച്ചു. കമ്പനിയുടെ പരിശ്രമങ്ങളെ പ്രധാനമന്ത്രി അഭിനന്ദിച്ചു. സൈഡസ് കാഡില വികസിപ്പിച്ച കോവിഡ് വാക്സിന് സികോവ്-ഡിയുടെ ആദ്യഘട്ട വാക്സിന് പരീക്ഷണം പൂര്‍ത്തിയായി. രണ്ടാം ഘട്ടം ഓഗസ്തില് ആരംഭിച്ചുവെന്നുമാണ് കമ്പനി അധികൃതര് പ്രധാനമന്ത്രിയെ അറിയിച്ചത്.\n‘ഡിഎന്‍എ അടിസ്ഥാനമാക്കി സൈഡസ് കാഡില വികസിപ്പിക്കുന്ന വാക്സിന് വിതരണത്തെക്കുറിച്ച് കൂടുതലറിയാനായി അഹമ്മദാബാദിലെ സൈഡസ് ബയോപാര്‍ക്ക് സന്ദര്‍ശിച്ചു. അവരുടെ പ്രവര്‍ത്തനങ്ങളുടെ പിന്നിലെ ശ്രമങ്ങളെ അഭിനന്ദിക്കുന്നു. അവര്‍ക്ക് പിന്തുണയുമായി കേന്ദ്രസര്‍ക്കാര് കൂടെയുണ്ട്’ എന്നാണ് പ്രധാനമന്ത്രി ട്വിറ്ററില് കുറിച്ചത്. പൂനെയിലെ സെറം ഇന്‍സ്റ്റിറ്റ്യൂട്ട്, അഹമ്മദാബാദിലെ സൈഡസ് ബയോടെക്, ഹൈദരാബാദിലെ ഭാരത് ബയോടെക് ലാബ് എന്നിവിടങ്ങളിലാണ് പ്രധാനമന്ത്രി ഇന്ന് സന്ദര്‍ശനം നടത്തുന്നത്.\nരാജ്യത്ത് നിലവില് അഞ്ച് കൊവിഡ് വാക്‌സിനുകളാണ് അഡ്വാന്‍സ്ഡ് ഘട്ടത്തില് എത്തി നില്‍ക്കുന്നത്. സെറം ഇന്‍സ്റ്റിറ്റ്യൂട്ട് നടത്തുന്ന ഓക്‌സഫഡ് വാക്‌സിന്റെ മൂന്നാം ഘട്ടം പൂര്‍ത്തീകരിച്ചു. ഭാരത് ബയോട്ടെക് പരീക്ഷണത്തിന്റെ മൂന്നാം ഘട്ടം ആരംഭിച്ചിട്ടേയുള്ളു. സൈഡസ് കഡില രണ്ടാം ഘട്ടം പൂര്‍ത്തിയാക്കി. ഡോ.റെഡ്ഡീസ് നടത്തുന്ന റഷ്യയുടെ കൊവിഡ് വാക്സിനായ സ്പുട്‌നിക്5ന്റെ പരീക്ഷണം 2-3 ഘട്ടങ്ങളിലാണ്.\nTags: big news malayalammalayalam latest newsmalayalam live newsmalayalam newsmalayalam news todaynews malayalamonline live newsonline malayalam news


fine | വാടകയ്‌ക്കെടുത്ത ആഡംബര കാറിൽ സഞ്ചാരി പാഞ്ഞത് മൂന്ന് മണിക്കൂർ; നിയമലംഘനത്തിന് 31 ലക്ഷം രൂപ പിഴ - Malayalivartha.com Widgets Magazine\nവാടകയ്‌ക്കെടുത്ത ആഡംബര കാറിൽ സഞ്ചാരി പാഞ്ഞത് മൂന്ന് മണിക്കൂർ; നിയമലംഘനത്തിന് 31 ലക്ഷം രൂപ പിഴ\n06 AUGUST 2018 08:03 PM IST\nദുബായ് നിരത്തിലൂടെ വാടകയ്‌ക്കെടുത്ത ആഡംബര കാറിൽ മൂന്ന് മണിക്കൂർ പാഞ്ഞ യൂറോപ്യന് സഞ്ചാരിയ്ക്ക് വൻ പിഴ. വാടകയ്‌ക്കെടുത്ത ലംബോര്‍ഗിനി കാറില് സഞ്ചാരി പറന്നത് 240 കിലോ മീറ്റര് വേഗതയിലായിരുന്നു.\nഇയാളുടെ ഗതാഗത നിയമലംഘനം റോഡിന് സമീപം സ്ഥാപിച്ചിരുന്ന റഡാറില് പതിഞ്ഞതോടെ 170,000 ദര്‍ഹമാണ് (ഏകദേശം 31 ലക്ഷം രൂപ) പിഴയായി വിധിച്ചത്. 1.3 ദശലക്ഷം ദര്‍ഹം വിലമതിക്കുന്ന ലംബോര്‍ഗിനി കാറാണ് ഇയാള് ഓടിച്ചിരുന്നത്.\nഷെയ്ഖ് സയ്യിദ് റോഡിലൂടെ വെളുപ്പിനെ 2.30നായിരുന്നു കാറിലുള്ള സഞ്ചാരം. അതേസമയം വാഹനം വാടകയ്ക്ക് നല്‍കിയ കമ്പനി പിഴ തങ്ങള് നല്‍കേണ്ടി വരുമോയെന്ന ആശങ്കയിലാണ്. റഡാറിന് വാഹനത്തിന്റെ വേഗത മാത്രമാണ് അറിയാന് സാധിക്കുക. ആരാണ് ഓടിച്ചതെന്ന് അതില് നിന്നും ലഭിക്കുന്ന വിവരങ്ങളുടെ അടിസ്ഥാനത്തില് തെളിയിക്കാന് സാധിക്കുകയില്ല. അതു കൊണ്ട് പിഴ തങ്ങള് നല്‍കേണ്ടി വരുമോയെന്ന ഭീതി കമ്പനിക്കുണ്ട്.


പത്രപ്രവര്‍ത്തക വോളി ടൂര്‍ണമെന്റില് ജയില്‍പുള്ളികളും; നിയമലംഘനത്തിനു നേരെ കണ്ണടച്ച് ജയില്‍വകുപ്പ്, റിമാന്റ് പ്രതികളും ജയില് ടീമില് - newzscoop.com\nHome / MEDIA / പത്രപ്രവര്‍ത്തക വോളി ടൂര്‍ണമെന്റില് ജയില്‍പുള്ളികളും; നിയമലംഘനത്തിനു നേരെ കണ്ണടച്ച് ജയില്‍വകുപ്പ്, റിമാന്റ് പ്രതികളും ജയില് ടീമില്\nപത്രപ്രവര്‍ത്തക വോളി ടൂര്‍ണമെന്റില് ജയില്‍പുള്ളികളും; നിയമലംഘനത്തിനു നേരെ കണ്ണടച്ച് ജയില്‍വകുപ്പ്, റിമാന്റ് പ്രതികളും ജയില് ടീമില്\nകണ്ണൂര് : ജില്ലാ പത്രപ്രവര്‍ത്തക യൂണിയന് സംഘടിപ്പിക്കുന്ന വോളിബോള് ടൂര്‍ണമെന്റില് കൊലപാതക കേസിലെ പ്രതികള് പങ്കെടുത്തത് ജയില് നിയമങ്ങള് ലംഘിച്ചെന്ന് ആക്ഷേപമുയരുന്നു. റിമാന്റ് പ്രതികള് ഉള്‍പ്പെടെയുള്ളവരാണ് ടൂര്‍ണമെന്റില് പങ്കെടുത്തത്. ടി.പി. ചന്ദ്രശേഖരന് വധക്കേസിലെ പ്രതികള് ഉള്‍പ്പെടെയുള്ളവരാണ് ജയില് ടീമിലുണ്ടായിരുന്നത്.\nസി.പി.എമ്മുകാരായ റിമാന്‍ഡ് പ്രതികള്‍ക്കു ചട്ടം ലംഘിച്ചു പുറത്തുവിലസാന് അവസരമൊരുക്കിയതാണ് ഇപ്പോള് വിവാദമായിരിക്കുന്നത്. ജയില്‍വകുപ്പ്. കണ്ണൂര് സെന്‍ട്രല് ജയിലിലെ സി.പി.എം. തടവുകാരുടെ സുഖവാസത്തെക്കുറിച്ചുള്ള വിവാദങ്ങള് ഒന്നൊഴിയാതെ തുടരുന്നതിനിടയിലാണു വോളിബോള് ടൂര്‍ണമെന്റില് പങ്കെടുക്കുന്നതിന്റെ പേരിലുള്ള ഈ ഇളവ്. സി.പി.എം. ജില്ലാ സെക്രട്ടറി പി. ജയരാജന് അടക്കം പ്രതിപട്ടികയിലുള്ള കതിരൂര് മനോജ് വധക്കേസിലെ ഒന്നാം പ്രതിയും ജയരാജന്റെ ഡ്രൈവറുമായിരുന്ന വിക്രമനാണ് കണ്ണൂര് ജയില് വോളി ടീമിന്റെ ക്യാപ്റ്റന്. ഇന്നലെ കണ്ണൂരില് പത്രപ്രവര്‍ത്തക സംഘടന ആഥിത്യമരുളുന്ന ജേണലിസ്റ്റ് വോളിയോടനുബന്ധിച്ചുള്ള പ്രദര്‍ശനമത്സരത്തില് വിക്രമന് നയിച്ച ജയില് ടീം പങ്കെടുത്തു.\nജയിലിനു പുറത്തുള്ള ടീമുകള് ജയിലില് ടൂര്‍ണമെന്റില് പങ്കെടുക്കാറുണ്ടെങ്കിലും റിമാന്‍ഡ് പ്രതികള് അടങ്ങിയ ജയില് ടീം പുറത്തുപോകുന്നത് ചട്ടലംഘനമാണ്. ഉന്നതസമ്മര്‍ദത്തെത്തുടര്‍ന്നുള്ള പ്രത്യേക അനുമതിയോടെയാണ് ജയില് ഡി.ജി.പി ഇതിന് അംഗീകാരം നല്‍കിയിരിക്കുന്നതെന്നാണ് വിവരം.\nകതിരൂര് മനോജ് വധക്കേസില് യു.എ.പി.എ. ചുമത്തിയതിനാലാണ് വിക്രമന് അടക്കമുള്ള പ്രതികള്‍ക്ക് ജാമ്യം ലഭിക്കാതിരുന്നത്. കോടതി അനുമതി ഇല്ലാതെ പ്രതികളെ പുറത്തു വിടുന്നത് ഗുരുതരനിയമലംഘനമാണെന്നു ചൂണ്ടിക്കാട്ടപ്പെടുന്നു.\nസി.പി.എമ്മുകാരായ പ്രതികള്‍ക്കു നല്‍കുന്ന വഴിവിട്ട ഇളവുകളുടെ പേരില് സമീപകാലത്ത് വിവാദങ്ങളില് നിറഞ്ഞുനില്‍ക്കുകയാണ് കണ്ണൂര് സെന്‍ട്രല് ജയില്. ടി.പി. ചന്ദ്രശേഖരന് വധക്കേസില് ശിക്ഷ അനുഭവിക്കുന്ന സി.പി.എം പാനൂര് ഏരിയാ കമ്മറ്റി അംഗം പി.കെ കുഞ്ഞനന്തനുള്‍പ്പെടെയുള്ള പ്രതികള്‍ക്ക് ജയിലില് സുഖവാസമെന്ന റിപ്പോര്‍ട്ടുകള് പുറത്തു വന്നിരുന്നു. 19 മാസത്തിനിടെ 15 തവണയാണ് കുഞ്ഞനന്തന് പരോള് അനുവദിച്ചത്.\nപ്രായാധിക്യത്തിന്റെ പേരില് ശിക്ഷയില് ഇളവ് നല്‍കി കുഞ്ഞനന്തനെ വിട്ടയക്കാനുള്ള ശ്രമവും എല്.ഡി.എഫ് സര്‍ക്കാര് നടത്തുന്നുണ്ട്. ടി.പി. കേസ് പ്രതികള്‍ക്ക് ഒന്നിച്ച് പരോള് അനുവദിച്ചതും കണ്ണൂര് ജില്ലാ ആശുപത്രിയില് സുഖ ചികിത്സ നല്‍കിയതും വിവാദമായിരുന്നു. അതിനുപിന്നാലെയാണ് ഷുഹൈബ് വധക്കേസില് ജയിലില് കഴിയുന്ന സി.പി.എം പ്രവര്‍ത്തകന് ആകാശിന് വഴിവിട്ട് സഹായങ്ങള് ചെയ്ത വിവരം പുറത്തുവന്നത്. പാര്‍ട്ടി തടവുകാര് പിരിവെടുത്ത് ജയലില് ടെലിവിഷന് സെറ്റ് വാങ്ങിയതും ജയില് വകുപ്പിനെ പ്രതിരോധത്തിലാക്കിയിരുന്നു.\nടി.പി ചന്ദ്രശേഖരന് വധക്കേസിലെ പ്രതികള്‍ക്ക് സര്‍ക്കാര് വഴിവിട്ട് പരോള് നല്‍കുന്നതായി നേരത്തെ റിപ്പോര്‍ട്ടുണ്ടായിരുന്നു. സി.പി.എം പ്രദേശിക നേതാക്കളായ പ്രതികള്‍ക്കാണ് ചട്ടം ലംഘിച്ച് ജയില് വകുപ്പ് പരോള് നല്‍കിയിരിക്കുന്നത്. കേസിലെ 13ാം പ്രതി കുഞ്ഞനന്തന് 139 ദിവസവും എട്ടാം പ്രതി കെ.സി രാമചന്ദ്രന് മൂന്നു മാസവുമാണ് പരോള് നല്‍കിയത്. ചട്ടം അനുസരിച്ചത് ജയില്‍പുള്ളികള്‍ക്ക് ഒരു വര്‍ഷം 60 ദിവസം മാത്രമാണ് പരോളിന് അര്‍ഹതയുള്ളത്.\njournalist volleyball tournament 2018-04-26\nPrevious: ഭര്‍ത്താവിനെ പരേതനാക്കി ഭാര്യയുടെ തട്ടിപ്പ്; ഭര്‍ത്താവ് നേരിട്ടെത്തി പരേതനല്ലെന്ന് തെളിയിച്ചു. ഭാര്യ അറസ്റ്റില്\nNext: കാട്ടുകള്ളന്‍മാരെ നിയമസഭയില് എത്തിക്കാന് ബി.ജെ.പി ശ്രമിക്കുന്നു; കര്‍ണാടകയെ ലക്ഷ്യമാക്കി രാഹുല്‍ഗാന്ധി\n#MeToo : ഏഷ്യാനെറ്റ് വൈസ് പ്രസിഡന്റ് എം.ആര് രാജനെതിരെ ലൈംഗിക ആരോപണം: പരാതി നല്‍കിയിട്ടും മാനേജ്‌മെന്റ് നടപടിയെടുത്തില്ല\nശബരിമലയില് പോകുമെന്ന് വ്യാജ വാര്‍ത്ത: ജനം ടി.വിക്കെതിരെ യുവതി പരാതി നല്‍കും\nശബരിമലയിലൂടെ രണ്ടാമതെത്തി ജനം ടി.വി; റേറ്റിംഗില് മാതൃഭൂമിയെയും മനോരമയെയും കടത്തിവെട്ടി; ആഘോഷമാക്കി സംഘ്പരിവാര് കേന്ദ്രങ്ങള്


'അവരെ തനിച്ചാക്കാതെ ചേർത്തു പിടിക്കുക, അവരും വീട്ടിലിരിക്കട്ടെ'; വൈറലായി കുറിപ്പ് | facebook note of infosys employee went viral as he mention few things to remember during lock down\n'അവരെ തനിച്ചാക്കാതെ ചേർത്തു പിടിക്കുക, അവരും വീട്ടിലിരിക്കട്ടെ'; വൈറലായി കുറിപ്പ്\nThiruvananthapuram, First Published 23, Mar 2020, 5:04 PM IST\nഅന്നന്നത്തേക്ക് മാത്രം അധ്വാനിച്ചു ജീവിക്കുന്ന വർക്ക് ഫ്രം ഹോം എന്നതൊരു സാധ്യത പോലുമല്ലാത്ത മനുഷ്യരെ കുറിച്ചോർക്കണം. വീട്ടിലിരുന്നാൽ കുടുംബം മുഴുവൻ വിശപ്പിലായിപ്പോകുന്ന ബഹുഭൂരിപക്ഷം വരുന്ന ദൈനംദിന ജീവിതങ്ങളെ കുറിച്ച് ലോക്ക് ഡൌണ് സമയത്ത് ഓര്‍ക്കണം\nരാജ്യത്ത് കൊറോണ വൈറസ് വ്യാപിക്കുന്നത് തടയാന് സംസ്ഥാനങ്ങള് ലോക്ക് ഡൌണിലേക്ക് നീങ്ങുന്ന പശ്ചാത്തലത്തില് വൈറലായി ഇന്‍ഫോസിസ് ഉദ്യോഗസ്ഥന്‍റെ കുറിപ്പ്. ലോക്ക് ഡൌണ് നടപ്പിലാക്കിയ ദില്ലിയിലുള്ള ടാക്സി ഡ്രൈവറുടെ അനുഭവം വിശദമാക്കിയാണ് കുറിപ്പ്. വീട്ടിലിരുന്നാൽ പട്ടിണി ആവുന്ന നീക്കിയിരിപ്പുകൾ ഒന്നുമില്ലാത്ത സാധാരണക്കാരെ കുറിച്ചോർക്കണമെന്ന് കുറിപ്പില് ഇന്‍ഫോസിസ് ഉദ്യോഗസ്ഥനായ ഷിബു ഗോപാലകൃഷ്ണന് ആവശ്യപ്പെടുന്നു.\nഅന്നന്നത്തേക്ക് മാത്രം അധ്വാനിച്ചു ജീവിക്കുന്ന വർക്ക് ഫ്രം ഹോം എന്നതൊരു സാധ്യത പോലുമല്ലാത്ത മനുഷ്യരെ കുറിച്ചോർക്കണം. വീട്ടിലിരുന്നാൽ കുടുംബം മുഴുവൻ വിശപ്പിലായിപ്പോകുന്ന ബഹുഭൂരിപക്ഷം വരുന്ന ദൈനംദിന ജീവിതങ്ങളെ കുറിച്ച് ലോക്ക് ഡൌണ് സമയത്ത് ഓര്‍ക്കണമെന്ന് കുറിപ്പില് ആവശ്യപ്പെടുന്നു\nസെൻട്രൽ ദില്ലിയിൽ ആണ്. ഒരു ടെക്കി ടാക്സി വിളിക്കുന്നു. സവാരി കഴിഞ്ഞു ഡ്രൈവർക്കു പണം നൽകിയപ്പോൾ അതുമേടിച്ച അയാൾ പൊട്ടിക്കരയുന്നു.\nകഴിഞ്ഞ 48 മണിക്കൂറിലെ അയാളുടെ ആദ്യത്തെ ഓട്ടമായിരുന്നു അത്. ഇന്ന് ഉറപ്പായും ഗ്രോസറി വാങ്ങാമെന്നു അയാൾ ഭാര്യക്ക് ഉറപ്പു നൽകിയിരുന്നു. രണ്ടുദിവസമായി അടുത്ത ഓട്ടത്തിനായി പലയിടങ്ങളിൽ പോയി നിന്നിരുന്നു, അങ്ങനെ മാത്രം 70 കിലോമീറ്റർ ഓടിയത് അയാൾ കാണിച്ചു കൊടുത്തു.\nഇന്നു വായിച്ചതാണ്, 500 രൂപ കൂടി അയാൾക്ക് കൊടുത്തു എന്നുപറഞ്ഞുകൊണ്ടാണ് ആ കുറിപ്പ് അവസാനിക്കുന്നത്.\nനമ്മൾ എല്ലാവരോടും വീട്ടിലിരിക്കാൻ ആവശ്യപ്പെടുന്നു. സ്വയം കർഫ്യു പ്രഖ്യാപിക്കുവാൻ ആവശ്യപ്പെടുന്നു. വീട്ടിലിരുന്നാൽ പട്ടിണി ആവുന്ന നീക്കിയിരിപ്പുകൾ ഒന്നുമില്ലാത്ത സാധാരണക്കാരെ കുറിച്ചോർക്കുക. അന്നന്നത്തേക്ക് മാത്രം അധ്വാനിച്ചു ജീവിക്കുന്ന വർക്ക് ഫ്രം ഹോം എന്നതൊരു സാധ്യത പോലുമല്ലാത്ത മനുഷ്യരെ കുറിച്ചോർക്കുക. വീട്ടിലിരുന്നാൽ കുടുംബം മുഴുവൻ വിശപ്പിലായിപ്പോകുന്ന ബഹുഭൂരിപക്ഷം വരുന്ന ദൈനംദിന ജീവിതങ്ങളെ കുറിച്ചോർക്കുക.\nനിങ്ങൾക്ക് ഒരു വേലക്കാരനോ വേലക്കാരിയോ ഉണ്ടെങ്കിൽ നിങ്ങൾ വീട്ടിലിരുന്നിട്ട് അവരെ സാധനം മേടിക്കാൻ വിടാതെ ഒരു മാസത്തെ ശമ്പളം മുൻകൂറായി ഏല്പിച്ചിട്ട് അവരോട് വീട്ടിലിരിക്കാൻ പറയുക. ഒരു അത്യാവശ്യത്തിനു എപ്പോൾ വിളിച്ചാലും ഓടിയെത്തുന്ന ഒരു ഡ്രൈവറോ ഓട്ടോക്കാരനോ നിങ്ങൾക്കുണ്ടെങ്കിൽ അയാൾ നിങ്ങളെയും കൊണ്ടു ഇനി സഞ്ചരിക്കാനിരിക്കുന്ന പത്തുസ്ഥലങ്ങളുടെ പണം മുൻകൂറായി കൊടുക്കുക, ആഴ്ചയിൽ ഒരിക്കൽ വന്നു നിങ്ങളുടെ വസ്ത്രങ്ങൾ ഇസ്തിരിയിട്ടു തരുന്ന ഒരു ഉന്തുവണ്ടിക്കാരൻ നിങ്ങൾക്കുണ്ടെങ്കിൽ അയാൾക്ക് പത്തു ഉടുപ്പിന്റെ പണം മുൻകൂറായി കൊടുക്കുക.\nനമ്മളറിയാതെ ആരൊക്കെയോ ശൂന്യമാവുന്ന തെരുവിന്റെ വക്കിൽ, ആളൊഴിഞ്ഞു കൊണ്ടിരിക്കുന്ന ചന്തയുടെ ഓരത്ത്, തിക്കും തിരക്കും ഒഴിഞ്ഞു കൊണ്ടിരിക്കുന്ന നാൽക്കവലകളിൽ നിൽക്കുന്നുണ്ട്. അവരെ തനിച്ചാക്കാതെ ചേർത്തു പിടിക്കുക. അവരും വീട്ടിലിരിക്കട്ടെ. വീട്ടിലിരിക്കുമ്പോൾ വിശപ്പു വന്നു അവരെയും അവരുടെ വേണ്ടപ്പെട്ടവരെയും കൊത്താതിരിക്കട്ടെ.


aruvikkara dam പായലും ചെളിയും നിറഞ്ഞു; സംഭരണ ശേഷി മൂന്നിലൊന്നായി കുറഞ്ഞ് അരുവിക്കര ഡാം\nപായലും ചെളിയും നിറഞ്ഞു; സംഭരണ ശേഷി മൂന്നിലൊന്നായി കുറഞ്ഞ് അരുവിക്കര ഡാം\nപായലും ചെളിയും നിറഞ്ഞതോടെ തലസ്ഥാനത്തെ പ്രധാന കുടിവെളള സ്രോതസുകളിലൊന്നായ അരുവിക്കര ഡാം സംഭരണശഷി മൂന്നിലൊന്നായി കുറഞ്ഞു. വർഷങ്ങളായി ഡാമിൽ അടിഞ്ഞുകിടക്കുന്ന ചെളി നീക്കം ചെയ്യുന്നമെന്ന് നാളുകളായി അധികൃതർ പറയുന്നുണ്ടെങ്കിലും ഒന്നും നടപ്പായില്ല.\nRead Also : അരുവിക്കര ഡാം ഷട്ടറുകൾ ഉയർത്തി\nസംഭരണ ശേഷിയുടെ മുക്കാൽ ഭാഗവും മാലിന്യങ്ങൾ കൊണ്ട് നിറഞ്ഞു. പകുതിയോളം സ്ഥലം കാട് വളർന്നും കയ്യേറിയും നാശോന്മുഖമായി. ചെളിയും പായലും നീക്കി അരുവിക്കര ജലസംഭരണി നവീകരിക്കുമെന്ന് അധികൃതർ കാലങ്ങളായി പറയുന്നുണെങ്കിലും പ്രഖ്യാപനം ഇതുവരെ നടപ്പിലാക്കിയിട്ടില്ല.\nചെളി ഒഴുകി പോകുന്നതിന് 1975 വരെ വാൽവ് ഉണ്ടായിരുന്നു. ഇതിന് തകരാർ സംഭവിച്ചതോടെ ചെളി ഒഴുകിപ്പോകുന്നത് തടസപ്പെട്ടു. അരുവിക്കര ഡാം നിറഞ്ഞ് സംഭരണ ശേഷിയിലെത്താൻ നേരത്തെ ദിവസങ്ങളെടുക്കുമായിരുന്നു. എന്നാലിപ്പോൾ മഴ ചെറുതായി കനക്കുന്പോള് തന്നെ ഡാമിൻറെ ഷട്ടർ തുറക്കേണ്ട അവസ്ഥയിലാണ്. അത്രയും ഡാമിൻറെ സംഭരണശേഷി കുറഞ്ഞു.\nStory Highlights – aruvikkara dam, thrivandrum, seawage\nRead more on: Aruvikkara Dam | Aruvikkara water treatment plant\nകനത്ത മഴ തുടരുന്നതിനാല് അരുവിക്കര ഡാമിന്റെ ഷട്ടറുകള് ഉയര്‍ത്തും\nഅരുവിക്കര, നെയ്യാർ അണക്കെട്ടുകളുടെ ഷട്ടർ ഉയർത്തി\nഅരുവിക്കര ഡാം ഷട്ടറുകൾ ഉയർത്തി\nഅരുവിക്കര ഡാം തുറക്കാന് സാധ്യത; കരമനയാറിന് തീരത്തുള്ളവര് ജാഗ്രത പാലിക്കണം\nഅരുവിക്കര ഡാം തുറന്നത് ചട്ടങ്ങള് പാലിച്ച് കൊണ്ടെന്ന് കളക്ടര്


ബി ജെ പി ക്ക് 698 കോടി രൂപ കോർപ്പറേറ്റുകൾ നൽകിയതായി രേഖ – Prathipaksham\nബി ജെ പി ക്ക് 698 കോടി രൂപ കോർപ്പറേറ്റുകൾ നൽകിയതായി രേഖ\nOctober 16, 2020. 2:03 pm October 16, 2020. 2:20 pm\nബി ജെ പി ക്ക് കോർപ്പറേറ്റുകളുടെ അകമഴിഞ്ഞ സംഭാവനയുടെ രേഖകൾ പുറത്ത്. രാജ്യത്ത് കോര്‍പ്പറേറ്റ് സംഭാവനകളുടെ സിംഹഭാഗവും ലഭിച്ചത് ബി.ജെ.പിക്ക്. 2018-2019 വര്‍ഷത്തെ കണക്കിലാണ് കോര്‍പ്പറേറ്റുകള് കൂടുതല് സംഭാവന നല്‍കിയത് ബി.ജെ.പിക്കെന്ന റിപ്പോര്‍ട്ട് പുറത്തായത്.\nദേശീയ പാര്‍ട്ടികള്‍ക്ക് ആകെ 876.10 കോടി രൂപയാണ് വിവിധ കമ്പനികളിൽനിന്നും സംഭാവനയായി ലഭിച്ചത്. ഇതില് 698.082 കോടി രൂപ ലഭിച്ചത് ബി.ജെ.പിക്കാണ്. 1573 കോര്‍പ്പറേറ്റ് സ്ഥാപനങ്ങളില് നിന്നായാണ് ബി.ജെ.പിക്ക് ഈ തുക ലഭിച്ചത്.\nസംഭാവനയിൽ രണ്ടാം സ്ഥാനം കോണ്‍ഗ്രസിനാണ്. 122.5 കോടി രൂപയാണ് കോണ്‍ഗ്രസിന് ലഭിച്ചത്. 122 കോര്‍പ്പറേറ്റുകള് മാത്രമാണ് കോണ്‍ഗ്രസിന് സംഭാവന നല്‍കിയത്. 17 കോര്‍പ്പറേറ്റുകളില് നിന്നായി 11.345 കോടി രൂപയാണ് എന്.സി.പിക്ക് ലഭിച്ചത്.\nഅസോസിയേഷന് ഫോര് ഡെമോക്രാറ്റിക്ക് റിഫോംസ് പുറത്തുവിട്ട റിപ്പോര്‍ട്ടിലാണ് വിവിധ ദേശീയ പാര്‍ട്ടികള്‍ക്ക് കോര്‍പ്പറേറ്റുകളില് നിന്ന് ലഭിച്ച സംഭാവനയുടെ കണക്കുകള് വ്യക്തമാക്കിയത്.\nറെക്കോര്‍ഡ് തുകയാണ് 2018-2019 വര്‍ഷത്തില് കോര്‍പ്പറേറ്റുകള് രാഷ്ട്രീയ പാര്‍ട്ടികള്‍ക്ക് സംഭാവനയായി നല്‍കിയത്. 2014-2015 വര്‍ഷത്തില് 573.18 കോടി രൂപയായിരുന്നു ഇത്.\nടാറ്റയുടെ പ്രോഗ്രസീവ് ഇലക്ട്രല് ട്രസ്റ്റാണ് റെക്കോര്‍ഡ് തുക വിവിധ പാര്‍ട്ടികള്‍ക്ക് സംഭാവനയായി നല്‍കിയത്. 356.535 കോടി രൂപ ബി.ജെ.പിക്ക് സംഭാവനയായി നല്‍കിയപ്പോള് കോണ്‍ഗ്രസിന് 55.629 കോടി, ത്രിണമൂല് കോണ്‍ഗ്രസിന് 42.986 കോടി എന്നിങ്ങനെയാണ് ഇവരില് നിന്നും ലഭിച്ചത്.\nTagged in Donations to BJP, Donations to political party, National Political parties\nPrevപിച്ചച്ചട്ടിയുമായി മോദിയുടെ അടുക്കൽ പോയി യാചിക്കില്ല ; മുന്നറിയിപ്പുമായി ഒമർ\nNextശിവശങ്കറിനെ തീവ്രപരിചരണവിഭാഗത്തിൽ പ്രവേശിപ്പിച്ചു


Bigg Boss Tamil Season3Fame Vanitha Vijayakumar Opens Up About Season4And Contestants | ബിഗ് ബോസിനെ കുറിച്ചുള്ള ആരാധകരുടെ സംശയത്തിന് മറുപടി പറഞ്ഞ് താരപുത്രി വനിത, ഇതൊന്നും തിരക്കഥയല്ല - Malayalam Filmibeat\n1 hr ago ആദ്യ ബന്ധത്തിലെ മക്കളുമായി നല്ല ബന്ധം, സെയ്ഫിന്റെ മുൻ ഭാര്യയെ കണ്ടിട്ടില്ല, വെളിപ്പെടുത്തി കരീന\n1 hr ago ബാബു ആന്റണിയെ ബോബ് ആക്കി മാറ്റിയത് ഭാര്യ ഈവ്; പ്രിയതമയുടെ പാചകത്തെ കുറിച്ച് പറഞ്ഞ് താരം\n2 hrs ago സിനിമയോട് ഒട്ടും താല്‍പര്യം തോന്നിയിട്ടില്ല; പാര്‍വതിയുടെ പാചകത്തെ കുറിച്ചും മാളവിക ജയറാം\n3 hrs ago മമ്മൂട്ടിയുടെ വില്ലന് വേഷം ചോദിച്ച് വാങ്ങിയെന്ന് സിദ്ദിഖ്, തന്ത്രപരമായ നീക്കത്തിലൂടെ നേടിയെടുത്തു\nSports കോലിയോ സ്മിത്തോ വില്യംസണോ, ആരാണ് ബെസ്റ്റ്, കംപ്ലീറ്റ് പ്ലെയര് അവന് മാത്രമെന്ന് ജോ റൂട്ട്!!\nAutomobiles ഒരു ദിവസം 50 പുതിയ ഡീലര്‍ഷിപ്പുകള് ഉദ്ഘാടനം ചെയ്യാനൊരുങ്ങി മഹീന്ദ്ര ഫസ്റ്റ് ചോയ്‌സ് വീല്‍സ്\nബിഗ് ബോസിനെ കുറിച്ചുള്ള ആരാധകരുടെ സംശയത്തിന് മറുപടി പറഞ്ഞ് താരപുത്രി വനിത, ഇതൊന്നും തിരക്കഥയല്ല\n| Updated: Friday, October 16, 2020, 19:13 [IST]\nലോക്ഡൗണ് കാലത്ത് തമിഴ്‌നാട്ടില് നിന്നും ഏറ്റവുമധികം വാര്‍ത്തകളുണ്ടാക്കിയ നടിയാണ് വനിത വിജയ്കുമാര്. സംവിധായകന് പീറ്റര് പോളുമായിട്ടുള്ള വനിതയുടെ വിവാഹമായിരുന്നു വിമര്‍ശനങ്ങള്‍ക്ക് വഴിയൊരുക്കിയത്. മാസങ്ങളായി വനിതയെ കുറിച്ചുള്ള കാര്യങ്ങളായിരുന്നു സമൂഹമാധ്യമങ്ങള് നിറയെ. ഇപ്പോള് ഏകദേശം എല്ലാ പ്രതിസന്ധികളും ഒന്ന് മാറി വരികയാണ്.\nപീറ്ററുമായിട്ടുള്ള വിവാഹത്തിന് മുന്‍പ് കഴിഞ്ഞ സീസണിലെ ബിഗ് ബോസ് മത്സരാര്‍ഥി കൂടിയായിരുന്നു വനിത. ഷോ യില് പങ്കെടുക്കാന് എത്തിയ സമയത്തും മക്കളുടെ പേരിലും നടി വിമര്‍ശനങ്ങള്‍ക്ക് കാരണമായി. ബിഗ് ബോസ് ഹൗസിനുള്ളില് വരെ പോലീസ് കടന്ന് വനിതയെ ചോദ്യം ചെയ്തിരുന്നു. ഇപ്പോഴിതാ ഷോ യെ കുറിച്ചുള്ള അഭിപ്രായം രേഖപ്പെടുത്തി എത്തിയിരിക്കുകയാണ് വനിത.\nസാധാരണ ബിഗ് ബോസിനെ കുറിച്ച് നിരന്തരം ഉയര്‍ന്ന് കേള്‍ക്കാറുള്ള ചോദ്യമായിരുന്നു വനിതയ്ക്കും നേരിടേണ്ടി വന്നത്. കമല്‍ഹാസന് അവതരാകനായിട്ടെത്തുന്ന ബിഗ് ബോസ് തമിഴ് 4-ാം സീസണ് ഒക്ടോബര് നാലിനാണ് ആരംഭിച്ചത്. ശേഷം ഷോ യിലെ സംഭവബഹുലമായ നിരവധി കാര്യങ്ങള് പുറത്ത് വന്നിരുന്നു. ബിഗ് ബോസ് സ്‌ക്രിപ്റ്റഡ് ആണോ എന്നായിരുന്നു ഒരു ആരാധകന് വനിതയോട് ചോദിച്ചത്.\nഒരിക്കലും അത് സ്‌ക്രീപ്റ്റഡ് അല്ല. വിജയ് ടെലിവിഷനോ നിര്‍മാതാക്കളായ എന്‍ഡമോള്‍ഷൈന് അത് പറയുന്നില്ല. ഹൗസിനുള്ളില് എത്തുന്ന ഓരോ മത്സരാര്‍ഥിയും അവരുടെ സ്വന്തം സ്‌ക്രീപ്റ്റിലും സ്ട്രാറ്റജിയിലുമാണ് കളിക്കേണ്ടത്. മത്സരാര്‍ഥികള് അവരുടെ യഥാര്‍ഥ മുഖം മറച്ച് വെച്ചിട്ടായിരിക്കും അവിടെ പെരുമാറുക. ബിഗ് ബോസ്3ലെ എന്റെ സഹമത്സരാര്‍ഥികളെ ഞാനിപ്പോള് മിസ് ചെയ്യുകയാണ്. എനിക്ക് ഒരുപാട് സന്തോഷകരമായ നിമിഷങ്ങള് സമ്മാനിച്ചിരുന്നു. വേറിട്ടൊരു തലത്തില് ഞങ്ങളെല്ലാവരും തമ്മില് ബന്ധമുണ്ടായിരുന്നു.\nതാരപുത്രിയുടെ മൂന്നാം വിവാഹവും തകര്‍ച്ചയില്; ആദ്യ ഭാര്യയ്‌ക്കൊപ്പം പോയാലും സങ്കടമില്ലെന്ന് വനിത\nതാരപുത്രിയുടെ വിവാഹശേഷമുള്ള പുത്തന് വിശേഷം; ഭര്‍ത്താവിനൊപ്പം ഗോവയില് നിന്നുള്ള ചിത്രങ്ങളുമായി വനിത\nവിവാഹത്തിന് പിന്നാലെ കുടുംബത്തില് മറ്റൊരു സന്തോഷം! ഭര്‍ത്താവിനൊപ്പമുള്ള ചിത്രവുമായി വനിത\nഭാര്യ ഒരു കുഞ്ഞിനെ പോലെയാണ് എന്നെ പരിചരിച്ചത്! ഭാര്യയ്ക്ക് നന്ദി പറഞ്ഞ് സംവിധായകന് പീറ്റര് പോള്\nതാരപുത്രി വനിതയുടെ മൂന്നാം ഭര്‍ത്താവായ പീറ്റര് പോള് ആശുപത്രിയിലെന്ന് റിപ്പോര്‍ട്ട്!\nജനനത്തിന്റെ കഥ പറയാൻ സമയമായിട്ടില്ല, തനിക്കായി തീർത്ത അമ്പലത്തിൽ തൊഴുത് വനിത\nനടി വനിതയുടെ മൂന്നാം വിവാഹവുമായി ബന്ധപ്പെട്ട വിവാദം! ഒടുവില് എല്ലാവരോടും മാപ്പ് ചോദിച്ച് താരപുത്രി\nഎന്നെ സഹായിക്കാന് ആരുമില്ല, പോലീസുകാര് പോലും അവര്‍ക്കൊപ്പം! പൊട്ടിക്കരഞ്ഞ് പീറ്ററിന്റെ മുന്‍ഭാര്യ\nഭര്‍ത്താവിന്റെയും വിവാഹത്തിന്റെയും പേരിൽ വിവാദങ്ങളില് കുടുങ്ങി താരപുത്രി! വനിതയ്ക്കെതിരെ ആരോപണം\nRead more about: vanitha bigg boss വനിത ബിഗ് ബോസ്\nBigg Boss Tamil Season3Fame Vanitha Vijayakumar Opens Up About Season4And Contestants


Study Room Design | Study room Ideas | Woodbee\nപഠനമുറി ഒരൊറ്റ തീമിൽ ഒരുക്കുന്നതാണ് അഭികാമ്യം. ആർഭാടമില്ലാതെ ലളിതവും ഒതുക്കമുള്ളതുമായാൽ നന്ന്.\nചില കുട്ടികൾക്ക് എത്ര ശ്രമിച്ചാലും പഠിക്കാൻ പറ്റാറില്ല. അത് പലപ്പോഴും പഠിക്കാൻ ആഗ്രഹം ഇല്ലാത്തതുകൊണ്ടാവില്ല, മറിച്ച് പഠിക്കാൻ ഇരിക്കുന്ന സ്ഥലത്തിന്റെ പ്രത്യേകതയായിരിക്കാം. ശ്രദ്ധ തെറ്റിക്കുന്ന രീതിയിലുള്ള ഒബ്ജക്റ്റുകൾ മുറിയിൽ ഉള്ളത് പഠനത്തിൽ ശ്രദ്ധ കേന്ദ്രീകരിക്കുന്നതിന് തടസ്സമാകാറുണ്ട്.\nവെറുതെ ഒരു മേശയും കസേരയുമിട്ടാൽ മാത്രം പഠനമുറിയാകുമോ? ഇല്ല. അതിന് ശാന്തമായ അന്തരീക്ഷവും നല്ല ചുറ്റുപാടുകളുമുണ്ടാവണം. പഠിക്കുന്ന കാര്യങ്ങൾ കൃത്യമായി ഗ്രഹിക്കാനും ഓർത്തിരിക്കാനും ഇത് ഒരു പരിധി വരെ സഹായകമാകും.\nപഠനമുറി സജ്ജീകരിക്കുമ്പോൾ ശ്രദ്ധിക്കേണ്ട ചില കാര്യങ്ങൾ ഏതൊക്കെയെന്ന് നോക്കാം.\nക്രിയാത്മകവും ഉത്പാദനപരവുമായ ജോലികൾ ചെയ്യുന്നതിനുള്ള ഇടമാണ് നിങ്ങളുടെ പഠനമുറി. അതിനാൽ, മുറിയിൽ മികച്ചരീതിയിൽ പ്രകാശം ലഭിക്കേണ്ടത് അത്യാവശ്യമാണ്. ടേബിൾ ലാംപിന് പുറമെ സീലിങ് ലൈറ്റുകളും മുറിയിൽ വേണം. ഇവ മുറിയുടെ അഴക് വർധിപ്പിക്കുന്നതിനൊപ്പം വായനയും സുഗമമാക്കും.\nനയന സുഖം നൽകുന്ന നിറങ്ങൾ മുറിക്കായി തിരഞ്ഞെടുക്കാം. പഠനമുറിയുടെ ഭിത്തിക്ക് ഇളം നിറങ്ങൾ നൽകാം. ഫർണിച്ചറുകൾക്ക് ഇവയിൽനിന്ന് വ്യത്യസ്തമായി എടുത്തുകാണിക്കുന്ന നിറങ്ങൾ നൽകാം.\nപഠനമുറി ഒരൊറ്റ തീമിൽ ഒരുക്കുന്നതാണ് അഭികാമ്യം. അത് ആർഭാടത്തോടെയാവരുത്. മറിച്ച് ലളിതവും ഒതുക്കമുള്ളതുമായിരിക്കണം.\nഓരോ സാധനങ്ങളും കൃത്യമായി എവിടെ വെക്കണമെന്ന് അറിഞ്ഞിരുന്നാൽ തന്നെ പകുതി പണി കഴിഞ്ഞു. പഠന സാമഗ്രഹികൾ അവയുടെ പ്രധാന്യമനുസരിച്ച് ക്രമീകരിക്കുക. അങ്ങനെയെങ്കിൽ പെട്ടെന്നൊരു അത്യാവശ്യം ഉണ്ടാകുമ്പോൾ പുസ്തകങ്ങളും പേനയും മറ്റും തപ്പി സമയം കളയണ്ട.\nമഹാന്മാരുടെ വാക്കുകളോ നമ്മെ പ്രചോദിപ്പിക്കുന്ന വാചകങ്ങളോ ലാമിനേറ്റ് ചെയ്ത് ഭിത്തിയിൽ തൂക്കാം. ലളിതമായ ഗ്രാഫിക് പെയിന്റിങ്ങുകളും ഇപ്രകാരം പഠനമുറിയുടെ ഭിത്തിയിൽ തൂക്കാം.\nപഠനമുറി വൃത്തിയായിരിക്കാൻ അത്യാവശ്യം വേണ്ട കാര്യമാണ് ഷെൽഫുകൾ. സാധനങ്ങൾ സൂക്ഷിക്കുന്നതിനും പുസ്തകങ്ങളും പഠനസാമഗ്രഹികളും എടുത്തുവെക്കുന്നതിനും ഷെൽഫ് അത്യാവശ്യമാണ്.\nചരിത്രമുറങ്ങുന്ന ടാഗോർ വസതി വിൽപ്പനയ്ക്ക്


ടിടികെ പ്രസ്റ്റീജിന്‍റെ ഓസ്കാര് കിച്ചന്‍ഹുഡ് ശ്രേണി വിപണിയില് | Future Kerala\nടിടികെ പ്രസ്റ്റീജിന്‍റെ ഓസ്കാര് കിച്ചന്‍ഹുഡ് ശ്രേണി വിപണിയില്\nകൊച്ചി: ഒട്ടേറെ പുതുമകളും സവിശേഷതകളും നിറഞ്ഞ, ഓസ്കാര് കിച്ചന്‍ഹുഡ് ചിമ്മിനി ശ്രേണി വിപണിയില് അവതരിപ്പിച്ചിരിക്കുകയാണ് ടിടികെ പ്രസ്റ്റീജ്. അടുക്കള പുക വിമുക്തവും സുരക്ഷിതവും ആക്കുന്നതോടൊപ്പം, ഇത് അടുക്കളയ്ക്ക് പ്രത്യേക ദൃശ്യഭംഗി നല്‍കുകയും ചെയ്യുമെന്ന് കമ്പനി വ്യക്തമാക്കുന്നു. സമാനതകള് ഇല്ലാത്ത മോഷന് സെന്‍സര് സാങ്കേതിക വിദ്യയാണ് മറ്റൊരു പ്രത്യേകത. വെറുതേ ഒന്നു കൈവീശിയിലാല് മാത്രം മതി, സെന്‍സിറ്റീവ് മോഷന് സെന്‍സര് പ്രവര്‍ത്തിക്കാന്.\nഅടുക്കളയിലെ പുകമാലിന്യങ്ങള് വലിച്ചെടുക്കുന്നതില് മണിക്കൂറില് 1000 എം3ശേഷിയാണ് ചിമ്മിനിക്കുള്ളത്. ചൂട്, ദുര്‍ഗന്ധം, അടുക്കളയിലെ മറ്റ് മാലിന്യങ്ങള് എന്നിവ വലിച്ച് പുറത്തേയ്ക്ക് കളയുന്നതോടൊപ്പം, ഉപദ്രവകരമായ കാര്‍ബണ് മോണോക്സൈഡിന്‍റെ സാന്ദ്രത കുറയ്ക്കുകയും ചെയ്യും. ചൂടിനെ തടുക്കാന് ശേഷിയുള്ള ടെംപേര്‍ഡ് ഗ്ലാസ് കവചം, മനോഹരമായ സ്റ്റീല് ബോഡി, ഓയില് കലക്ടര്, ബാഫ്ള് ഫില്‍റ്റര് എന്നിവ ശ്രദ്ധേയമാണ്.\nഓസ്കാര് ശ്രേണിയുടെ മറ്റൊരു പ്രത്യേകത ഡ്യുവല് എല്‍ഇഡി ലൈറ്റുകളാണ്. സ്പീഡ് കണ്‍ട്രോള് യൂണിറ്റിന്3സെറ്റിങ്ങുകള് ഉണ്ട്. ഓരോ പാചകാവശ്യത്തിനുമുള്ള സ്പീഡ് തെരഞ്ഞെടുക്കാം. തെര്‍മല് ഓട്ടോക്ലീന്, മെയിന്‍റനന്‍സ് ചെലവു കുറയ്ക്കാന് സഹായകമാണ്. ഓസ്കാര് 600, ഓസ്കാര് 900 എന്നീ രണ്ട് ഇനങ്ങള് ഉണ്ട്. രണ്ടിനും ആജീവനാന്ത വാറന്‍റിയും ഉണ്ട്. വില ഓസ്കാര് 600-ന് 25995 രൂപ. ഓസ്കര് 900-ന് 27,995 രൂപയും\nPrevious റിയല്‍മി ‘മോഷന് ആക്റ്റിവേറ്റഡ് നൈറ്റ്’ ലൈറ്റ് അവതരിപ്പിച്ചു\nNext മുഖ്യമന്ത്രി പ്രഖ്യാപിച്ച ഇടുക്കിയുടെ സമഗ്രമായ വികസനവും പുരോഗതിയും ലക്ഷ്യമിട്ടുകൊണ്ടുള്ള വികസന പാക്കേജ്-ന്റെ പ്രസക്തഭാഗങ്ങൾ:


ആദിവാസി കുട്ടികള്‍ക്ക് പ്രഥമ പരിഗണന നല്‍കി മുഴുവന് കുട്ടികള്‍ക്കും ഡിജിറ്റല് വിദ്യാഭ്യാസം ഉറപ്പാക്കുമെന്ന് മുഖ്യമന്ത്രി... » NEWS 22\nJun 21, 2021 9:32 AM\nHome/Breaking News/ആദിവാസി കുട്ടികള്‍ക്ക് പ്രഥമ പരിഗണന നല്‍കി മുഴുവന് കുട്ടികള്‍ക്കും ഡിജിറ്റല് വിദ്യാഭ്യാസം ഉറപ്പാക്കുമെന്ന് മുഖ്യമന്ത്രി…\nആദിവാസി കുട്ടികള്‍ക്ക് പ്രഥമ പരിഗണന നല്‍കി മുഴുവന് കുട്ടികള്‍ക്കും ഡിജിറ്റല് വിദ്യാഭ്യാസം ഉറപ്പാക്കുമെന്ന് മുഖ്യമന്ത്രി…\nNEWS22 EDITOR2weeks ago\tBreaking News, Latest News, National, Politics, Slider Leaveacomment 14 Views\nആദിവാസി കുട്ടികള്‍ക്ക് പ്രഥമ പരിഗണന നല്‍കി മുഴുവന് കുട്ടികള്‍ക്കും ഡിജിറ്റല് വിദ്യാഭ്യാസം ഉറപ്പാക്കുമെന്ന് മുഖ്യമന്ത്രി പിണറായി വിജയന് പറഞ്ഞു. മുഴുവന് വിദ്യാര്‍ത്ഥികള്‍ക്കും ഓണ്‍ലൈന്\nപഠനം ഉറപ്പാക്കുന്നതിന്റെ ഭാഗമായി ചേര്‍ന്ന ഉന്നതതല യോഗത്തിലാണ് മുഖ്യമന്ത്രി ഇക്കാര്യം പറഞ്ഞത്. ഡിജിറ്റല് വിഭജനമില്ലാതെ കുട്ടികളുടെ വിദ്യാഭ്യാസം തുടരാനാകണം. കോവിഡ് വ്യാപനം ഏതു ഘട്ടംവരെയെന്ന് പറയാന് കഴിയില്ല.\nഅതുകൊണ്ട് ഡിജിറ്റല് വിദ്യാഭ്യാസം വേണ്ടിവരുമെന്ന് പൊതുവെ കാണണം. പാഠപുസ്തകം പോലെ ഡിജിറ്റല് ഉപകരണവും കുട്ടിക്ക് സ്വന്തമായി ഉണ്ടായാലേ പഠനം മുന്നോട്ടുകൊണ്ടുപോകാന് കഴിയൂ.\nഉപകരണങ്ങള് ഉള്ളവരും ഇല്ലാത്തവരുമുണ്ട്. ഇല്ലാത്തതുകൊണ്ട് വിദ്യാഭ്യാസം നിഷേധിക്കപ്പെട്ടുകൂടാ. ഉപകരണം ഉണ്ടായിട്ടും കണക്ടിവിറ്റി ഇല്ലാത്ത പ്രശ്‌നവും ഉണ്ട്. അത്തരം പ്രശ്‌നങ്ങള് എല്ലാ ജില്ലകളിലും ഉണ്ട്.\nആ പ്രദേശങ്ങള് കണ്ടെത്തണം. അവിടെ കണക്ടിവിറ്റി ഉറപ്പിക്കാനുള്ള നടപടിയെടുക്കണമെന്ന് മുഖ്യമന്ത്രി നിര്‍ദ്ദേശിച്ചു. ആദിവാസി മേഖലകളിലെ പ്രശ്‌നങ്ങള് പരിഹരിക്കാന് മുന്‍ഗണന നല്‍കണം.\nവൈദ്യുതി ബന്ധമില്ലാത്ത സ്ഥലങ്ങളില് ജനറേറ്ററുകളും സൗരോര്‍ജ്ജവുമുള്‍പ്പെടെ ഉപയോഗിക്കാന് ശ്രമിക്കും. ഊര് അടിസ്ഥാനത്തില് കുട്ടികള്‍ക്ക് പഠിക്കാന് സംവിധാനമൊരുക്കുമെന്നും മുഖ്യമന്ത്രി പറഞ്ഞു.\nഡിജിറ്റല് ഉപകരണങ്ങള് വാങ്ങാനുള്ള സാമ്ബത്തിക ബാധ്യത താങ്ങാന് ഉദാരമതികളുടെ സംഭാവന സ്വീകരിക്കേണ്ടി വരും. വ്യക്തികള്, സ്ഥാപനങ്ങള്, കോര്‍പ്പറേറ്റുകള് എന്നിവയില് നിന്നും സഹായം സ്വീകരിക്കാം.\nഇതിന് പ്രത്യേക നിധി രൂപീകരിക്കും. ഇന്‍റര്‍നെറ്റ് പ്രൊവൈഡര്‍മാര് ഈടാക്കുന്ന സര്‍വീസ് ചാര്‍ജ്ജ് സൗജന്യമായി നല്‍കാന് അഭ്യര്‍ത്ഥിക്കും. സൗജന്യ നിരക്കിലും ആവശ്യപ്പെടും. എത്ര കുട്ടികള്‍ക്ക് സൗകര്യം വേണമെന്ന് സ്‌കൂള് പി.ടി.എ.കള് കണക്കാക്കണം.\nപൂര്‍വ്വ വിദ്യാര്‍ത്ഥികള്, ഉദാരമതികള്, പ്രവാസികള് മുതലായവരില് നിന്നും സഹായം സ്വീകരിക്കാം. ഇതിനായി വിപുലമായ ക്യാമ്ബയിന് നടത്തണം. ഓണ്‍ലൈന് വിദ്യാഭ്യാസത്തിലെ പ്രശ്‌നങ്ങള് പരിഹരിക്കാന് സെക്രട്ടറിതല കമ്മിറ്റി രൂപീകരിക്കാന് മുഖ്യമന്ത്രി ചീഫ് സെക്രട്ടറിയെ ചുമതലപ്പെടുത്തി.\nPrevious നിയന്ത്രണങ്ങളുടെ ലംഘനം: സംസ്ഥാനത്ത് ഇന്ന് 5058 കേസുകള്; മാസ്ക് ധരിക്കാത്തത് 10,560 പേര്…\nNext സ്വന്തം ഗ്രാമത്തിലെ മുഴുവന് പേര്‍ക്കും വാക്സിനെത്തിച്ച് മഹേഷ് ബാബു, ഏഴു ദിവസത്തെ വാക്സിന് ഡ്രൈവ്…\nസംസ്ഥാനത്തെ സ്വര്‍ണവിലയില് വന് വര്‍ദ്ധനവ്; പവന് ഇന്നത്തെ വില ഇങ്ങനെ..\nലക്ഷദ്വീപ് ഭരണകൂടത്തിന് കനത്ത തിരിച്ചടി ; ജയിലിലടച്ച യുവാക്കളെ ഉടന് മോചിപ്പിക്കാന് ഹൈക്കോടതി ഉത്തരവ്…


വീണ്ടുമൊരു കലാലയ പ്രണയകഥ; ആസിഫ് അലിയുടെ 'കുഞ്ഞെൽദോ ' ട്രെയിലർ | Vision News\nവീണ്ടുമൊരു കലാലയ പ്രണയകഥ; ആസിഫ് അലിയുടെ 'കുഞ്ഞെൽദോ ' ട്രെയിലർ\nആസിഫ് അലി നായകനായി എത്തുന്ന 'കുഞ്ഞെൽദോ'യുടെ ട്രെയിലർ പുറത്തുവിട്ടു. കുഞ്ചാക്കോ ബോബൻ, ഇന്ദ്രജിത്ത്, ഉണ്ണി മുകുന്ദൻ, ടൊവിനോ തോമസ് തുടങ്ങിയ താരങ്ങൾ ട്രെയിലർ സമൂഹ മാധ്യമങ്ങളിലൂടെ പങ്കുവച്ചു. കോളേജ് പശ്ചാത്തലത്തിൽ ഒരുങ്ങുന്ന സിനിമ സംവിധാനം ചെയ്യുന്നത് ആർ ജെ മാത്തുക്കുട്ടിയാണ് . ചിത്രം ഡിസംബർ 24ന് റിലീസിനെത്തും.\nലിറ്റിൽ ബിഗ് ഫിലിംസിന്റെ ബാനറിൽ സുവിൻ കെ വർക്കിയും പ്രശോഭ് കൃഷ്ണയും ചേർന്നാണ് ചിത്രം നിർമ്മിച്ചിരിക്കുന്നത്. വിനീത് ശ്രീനിവാസൻ ക്രിയേറ്റീവ് ഡയറക്ടറായി എത്തുന്ന എന്ന പ്രത്യേകത കൂടിയുണ്ട് ചിത്രത്തിന്. മാത്തുക്കുട്ടിയുടെ ആദ്യ സംവിധാന സംരംഭം കൂടിയാണിത്. കുഞ്ഞിരാമായണം, എബി, കൽക്കി എന്നീ ചിത്രങ്ങൾ നിർമ്മിച്ച ബാനറാണ് ഇത്. വിനീത് ശ്രീനിവാസനാണ് 'കുഞ്ഞെൽദോ'യുടെ ക്രിയേറ്റീവ് ഡയറക്ടർ.\nഛായാഗ്രഹണം സ്വരൂപ് ഫിലിപ്പ്. എഡിറ്റിംഗ് രഞ്ജൻ എബ്രഹാം. ചീഫ് അസോസിയേറ്റ് ഡയറക്ടർ രാജേഷ് അടൂർ. സുധീഷ്, സിദ്ധിഖ്, അർജ്ജുൻ ഗോപാൽ, നിസ്താർ സേട്ട്, രാജേഷ് ശർമ്മ, കോട്ടയം പ്രദീപ്, മിഥുൻ എം ദാസ്, കൃതിക പ്രദീപ് തുടങ്ങിയവരാണ് മറ്റു താരങ്ങൾ.


54 വര്‍ഷങ്ങള്‍ക്ക് ശേഷം നാളെ ജോര്‍ദാന് നദിക്കരയില് വിശുദ്ധ കുര്‍ബാന അര്‍പ്പിക്കും : Marian Pathram\nജോര്‍ദാന്: അമ്പത്തിനാലു വര്‍ഷങ്ങള്‍ക്ക് ശേഷം നാളെ ജോര്‍ദാന് നദിക്കരയില് വിശുദ്ധ ബലി അര്‍പ്പിക്കും ഈശോ സ്‌നാപകയോഹന്നാനില് നിന്ന് മാമ്മോദീസാ സ്വീകരിച്ചത് ജോര്‍ദാന് നദിയില് നിന്നാണ്.\nഇത് വളരെ സവിശേഷമായ ദിനമാണ്. വിശുദ്ധനാടിന്റെ സംരക്ഷണചുമതല വഹിക്കുന്ന ഫ്രാന്‍സിസ്‌ക്കന് സഭയിലെ അംഗം ഫാ. ഇബ്രാഹിം ഫാള്‍ടാസ് പറഞ്ു. ഇത് ഞങ്ങള്‍ക്ക് പ്രതീക്ഷയും സമാധാനവും നല്കുന്നു. പ്രതീക്ഷ നഷ്ടപ്പെടുന്നതിന്റെയല്ല സമാധാനത്തിന്റെ സൂചനയാണ് ഇത് ഞങ്ങള്‍ക്ക് നല്കുന്നത്. അദ്ദേഹം തുടര്‍ന്നു പറഞ്ഞു.\nനൂറു വര്‍ഷം പഴക്കമുള്ള ദേവാലയവും ആശ്രമവും 1967 മുതല് ഇസ്രായേലും അറബ് രാജ്യങ്ങളും തമ്മിലുള്ള യുദ്ധത്തെ തുടര്‍ന്ന് ഇവിടെ ശുന്യമാക്കപ്പെട്ടിരുന്നു. പിന്നീട് ജോര്‍ദാനില് നിന്ന് ഇസ്രായേല് നിയന്ത്രണം ഏറ്റെടുത്തുവെങ്കിലും ഇസ്രേലി പട്ടാളവും പാലസ്തീന് സേനയും തമ്മിലുളള സംഘര്‍ഷത്തിന് അന്ത്യമുണ്ടായിരുന്നില്ല.\nപട്ടാളഅധിനിവേശ പ്രദേശമായിരുന്നതിനാല് തീര്‍ത്ഥാടകര്‍ക്ക് പ്രവേശനത്തിനുള്ള നിയന്ത്രണവുമുണ്ടായിരുന്നു. ഇന്നും ദേവാലയത്തിലെ ചുമരുകളില് വെടിയുണ്ടകളുടെ പാടുകള് അവശേഷിക്കുന്നുണ്ട്.\n1641 ല് ആണ് ഫ്രാന്‍സിസ്‌ക്കന്‍സ് ഇവിടെ ശുശ്രൂഷ ആരംഭിക്കുന്നത്. 1920 ല് ഇവിടെ ദേവാലയം നിര്‍മ്മിക്കുകയും ചെയ്തു 1935 ല് സെന്റ് ജോണ് ദ ബാപ്റ്റിസ്റ്റ് ദേവാലയം നിര്‍മ്മിക്കുകയും അത് പിന്നീട് ഭൂമികുലുക്കത്തില് നശിപ്പിക്കപ്പെടുകയും ചെയ്തു. 1956 ല് പണിത ദൈവാലയമാണ് ഇപ്പോള് അവിടെ നിലനില്ക്കുന്നത്.\nനാളെ അര്‍പ്പിക്കപ്പെടുന്ന വിശുദ്ധ കുര്‍ബാനയില് 100 പേര്‍ക്ക് പ്രവേശനം നല്കും എന്നാണ് കരുതപ്പെടുന്നത്. സാമൂഹിക അകലം പാലിച്ചായിരിക്കും ക്രമീകരണങ്ങള്.


Minister PA Muhammad Riyas inaugurates district level environment day celebration in Kozhikode | പരിസ്ഥിതി സൗഹൃദ നിര്‍മ്മാണത്തിന് ഊന്നല് നല്‍കും: മന്ത്രി അഡ്വ പിഎ മുഹമ്മദ് റിയാസ് - Malayalam Oneindia\n14 min ago ശോഭ സുരേന്ദ്രന് ചരിത്രം കുറിയ്ക്കുമോ? തള്ളാനാകാത്ത സാധ്യതകള്... കേന്ദ്ര നേതൃത്വത്തിന്റെ പരിഗണനയില്\n26 min ago ഈ സീസണിലെ വിന്നര് ആര്: ഉത്തരം നല്‍കി കിടിലന് ഫിറോസ്, മണിക്കുട്ടനും ഡിംപലും എങ്ങനെ\nകോഴിക്കോട്: പരിസ്ഥിതിക്ക് അനുയോജ്യമായ നിര്‍മ്മാണ പ്രവര്‍ത്തനങ്ങളുമായി സര്‍ക്കാര് മുന്നോട്ടു പോവുമെന്ന് പൊതുമരാമത്ത് വകുപ്പ് മന്ത്രി അഡ്വ പിഎ മുഹമ്മദ് റിയാസ്. ഹരിതകേരളം മിഷന്റെ നേതൃത്വത്തില് നടന്ന പരിസ്ഥിതി ദിനാചരണത്തിന്റെ ജില്ലാതല ഉദ്ഘാടനത്തോടനുബന്ധിച്ച് കടലുണ്ടി പഞ്ചായത്തിലെ കപ്പലങ്ങാടിയില് പച്ചത്തുരുത്ത് നിര്‍മിക്കുന്നതിന്റെ ഉദ്ഘാടനം ചെറുവണ്ണൂര് എംഎല്‍എ ഓഫീസ് പരിസരത്ത് നിര്‍വ്വഹിക്കുകയായിരുന്നു അദ്ദേഹം.\nജനങ്ങളെ വിശ്വാസത്തിലെടുത്തു കൊണ്ട് ജനങ്ങളുടെ പങ്കാളിത്തത്തോടെയുള്ള പരിസ്ഥിതി സംരക്ഷണമാണ് സര്‍ക്കാര് ലക്ഷ്യമിടുന്നത് എന്ന് റിയാസ് പറഞ്ഞു. ജലാശയങ്ങള് വീണ്ടെടുക്കുന്ന പരിസ്ഥിതിയെ സംരക്ഷിച്ചുകൊണ്ടുള്ള പ്രവര്‍ത്തനമാണിത്. നമ്മുടെ അശ്രദ്ധ കാരണം പുഴകളിലും തോടുകളിലും ഒഴുക്കു നിലക്കുകയായിരുന്നു. ഇവ പുനരുജ്ജീവിപ്പിക്കപ്പെട്ട കാലമാണ് കഴിഞ്ഞ സര്‍ക്കാരിന്റേത്. ഇത് തുടര്‍ന്നു പോരുമെന്നും മന്ത്രി പറഞ്ഞു.\nപരിസ്ഥിതിയുമായി ബന്ധപ്പെട്ട വ്യക്തമായ കാഴ്ചപ്പാട് സര്‍ക്കാരിനുണ്ട്. നീര്‍ത്തട സംരക്ഷണം, നീര്‍ത്തട മലിനീകരണം തടയല് തുടങ്ങിയവ സര്‍ക്കാര് ശ്രദ്ധിച്ചു മുന്നോട്ട് കൊണ്ടുപോകുന്നുണ്ട്. പരിസ്ഥിതിക്ക് അനുയോജ്യമായ നിര്‍മ്മാണപ്രവര്‍ത്തനങ്ങള് നടത്തും. പരിസ്ഥിതിസൗഹൃദ നിര്‍മ്മാണങ്ങള് എല്ലാ വകുപ്പുകളും താല്പര്യത്തോടെ എടുക്കുന്നത് ശ്രദ്ധേയമാണ്. ഇത് സമ്പൂര്‍ണ്ണമാക്കുന്നതിനായി വകുപ്പുകള് ഇടപെടല് നടത്തുന്നുണ്ട്. പ്രകൃതിവിഭവങ്ങള് ചൂഷണം ചെയ്യുന്നത് കുറയ്ക്കാന് വസ്തുക്കളുടെ പുനരുപയോഗ സാധ്യതയെക്കുറിച്ച് സര്‍ക്കാര് പഠനം നടത്തിക്കൊണ്ടിരിക്കുകയാണെന്നും അദ്ദേഹം പറഞ്ഞു.\nകഴിഞ്ഞ സര്‍ക്കാരിന്റെ കാലത്ത് റോഡ് നിര്‍മ്മാണവുമായി ബന്ധപ്പെട്ട് ചില സാധ്യതകള് തുടങ്ങിവച്ചിരുന്നു. നിലവിലുള്ള റോഡ് പൊളിച്ച് മിശ്രണം നടത്തി പുതിയ റോഡ് നിര്‍മ്മിക്കുന്ന രീതി പരീക്ഷണാടിസ്ഥാനത്തില് നടപ്പിലാക്കിയിരുന്നു. ഇത് വിപുലീകരിക്കും. പ്ലാസ്റ്റിക് ഉള്‍പ്പെടെയുള്ളവ ഉപയോഗിച്ചു കൊണ്ടുള്ള നിര്‍മ്മാണം വ്യാപിപ്പിക്കും. ടൂറിസം മേഖലയില് പരിസ്ഥിതി സൗഹൃദ ടൂറിസം പദ്ധതികളാണ് സര്‍ക്കാരിന്റെ നയം. ഉത്തരവാദിത്ത ടൂറിസം പദ്ധതിയിലൂടെ സര്‍ക്കാര് മുന്നോട്ട് വയ്ക്കുന്ന പ്രധാന കാര്യവും ടൂറിസം കേന്ദ്രങ്ങള് പരിസ്ഥിതിക്ക് അനുയോജ്യമായ രീതിയില് നിലനിര്‍ത്താനുള്ള ശ്രമങ്ങള് ഉണ്ടാക്കുക എന്നതാണ്. ഇതിന് ജനങ്ങളുടെ സഹായം, പങ്കാളിത്തം എന്നിവ അനിവാര്യമാണെന്നും മന്ത്രി പറഞ്ഞു.\nനാടിന്റെ അതിജീവനമെന്നത് ഏറ്റവും സുപ്രധാന ലക്ഷ്യമായി മുന്നില് നില്‍ക്കുന്ന ഘട്ടത്തിലാണ് ഇത്തവണത്തെ പരിസ്ഥിതി ദിനം. ഒരു ഭാഗത്ത് കോവിഡ് ഉയര്‍ത്തുന്ന വെല്ലുവിളികള് ഓരോരുത്തരും അനുഭവിച്ചുകൊണ്ടിരിക്കുകയാണ്. അതോടൊപ്പമാണ് കാലാവസ്ഥാ വ്യതിയാനം. പരിസ്ഥിതി സംരക്ഷണത്തിന് പ്രാധാന്യം ഉറപ്പുവരുത്തുന്ന ഒരു സമയത്താണ് ഇത്തവണത്തെ പരിസ്ഥിതി ദിനം. തൈകള് നട്ടാല് മാത്രം പോര അവ സംരക്ഷിച്ചു വളര്‍ത്തിയെടുക്കണമെന്നും മന്ത്രി പറഞ്ഞു.\nചടങ്ങില് കടലുണ്ടി പഞ്ചായത്തിലെ കപ്പലങ്ങാടിയില് നിര്‍മ്മിക്കുന്ന പച്ചത്തുരുത്തിനുള്ള വൃക്ഷത്തെ ഗ്രാമപഞ്ചായത്ത് പ്രസിഡണ്ട് വി അനുഷയ്ക്ക് മന്ത്രി കൈമാറി. കപ്പലങ്ങാടിയില് 50 സെന്റ് സ്ഥലത്താണ് പച്ചത്തുരുത്ത് വെച്ചു പിടിപ്പിക്കുന്നത്. ഹരിതകേരളം മിഷന്റെ നേതൃത്വത്തില് മഹാത്മാ ഗാന്ധി ദേശീയ ഗ്രാമീണ തോഴിലുറപ്പ് പദ്ധതി, അയ്യങ്കാളി തൊഴിലുറപ്പ് പദ്ധതി, തദ്ദേശ ഭരണ സ്ഥാപനങ്ങള്, വിദ്യാഭ്യാസ സ്ഥാപനങ്ങള് ക്ലബുകള്, സന്നദ്ധ സംഘടനകള്, റസിഡന്‍സ് അസോസിയേഷന്, പൊതുജന പങ്കാളിത്തത്തൊടെയാണ് പച്ചത്തുരുത്ത് പദ്ധതി നടപ്പിലാക്കുന്നത്. സംസ്ഥാനത്താകെ ഇതിനോടകം 1400 ലധികം പച്ചത്തുരുത്തുകള് നിര്‍മ്മിക്കുകയും, ഈ വര്‍ഷം 400 പുതിയ പച്ചത്തുരുത്തുകള്‍ക്കും തുടക്കമിടുകയാണ്. ജില്ലയില് മുന്‍വര്‍ഷങ്ങളില് തൊഴിലുറപ്പ് പദ്ധതിയുടെ സഹായത്തോടെ തദ്ദേശഭരണ സ്ഥാപനങ്ങളിലും വിദ്യാഭ്യാസ സ്ഥാപനങ്ങളിലുമായി 160 എണ്ണം നിര്‍മ്മിക്കുകയും, ഈ വര്‍ഷം 20 എണ്ണം പച്ചത്തുരുത്തുകള്‍ക്ക് തുടക്കമിടുകയും ചെയ്യും. മുന്‍വര്‍ഷങ്ങളില് നട്ട പച്ചത്തുരുത്തുകളില് നശിച്ചു പോയ ചെടികള്‍ക്ക് പകരമായി പുതിയവ വെച്ചു പിടിപ്പിക്കും.\nകോഴിക്കോട് ബ്ലോക്ക് പഞ്ചായത്ത് പ്രസിഡണ്ട് സജിത പൂക്കാടന്, കോഴിക്കോട് ബ്ലോക്ക് പഞ്ചായത്ത് വികസന സ്റ്റാന്‍ഡിംഗ് കമ്മിറ്റി ചെയര്‍പേഴ്സണ് ടി കെ ഷൈലജ ടീച്ചര്, കടലുണ്ടി പഞ്ചായത്ത് വികസന സ്റ്റാന്‍ഡിംഗ് കമ്മിറ്റി ചെയര്‍പേഴ്സണ് ബിന്ദു പച്ചാട്ട്, മഹാത്മാ ഗാന്ധി ദേശീയ ഗ്രാമീണ തൊഴിലുറപ്പ് പദ്ധതി ജെപിസി ടിഎം മുഹമ്മദ് ജാ, നോഡല് ഓഫീസര് ഇ ശശി, റിസോഴ്സ് പേഴ്സണ് കെ ഷിബിന് എന്നിവര് പങ്കെടുത്തു. ഹരിതകേരളം മിഷന് ജില്ലാ കോര്‍ഡിനേറ്റര് പി പ്രകാശ് പദ്ധതി വിശദീകരിച്ചു.\nഅടിയന്തരമായി തകർന്ന റോഡുകൾ നവീകരിക്കും: മുഹമ്മദ് റിയാസ്\nenvironment tree muhammed riyas kozhikode പരിസ്ഥിതി ദിനം മുഹമ്മദ് റിയാസ് കോഴിക്കോട്\nMinister PA Muhammad Riyas inaugurates district level environment day celebration in Kozhikode


വിശ്വമാനവന്: സ്കൂളുകളിലെ ജീവനകല\nആര്‍ട്ട്ഓഫ് ലിവിംങ്ങ് ആശയങ്ങള് ഐക്യരാഷ്ട്ര സഭയുടെ അഭ്യാര്‍ഥനയുടെ മറവില് വിദ്യാര്‍ഥികളില് അടിച്ചേല്‍പിക്കാന് ശ്രമിക്കുന്നുവെന്ന വ്യപക പരാതികള്‍കിടയിലാണ് ഈ അടുത്ത ദിവസങ്ങളിലായി സ്കൂളുകളില് ശ്രീ ശ്രീ രവിശങ്കറിന്‍റെ ചിത്രം വെച്ച് ആര്‍ട്ട്ഓഫ് ലിവിംങ്ങ് പ്രതിജ്ഞയെടുക്കണമെന്ന ചില വിദ്യാഭ്യാസ ഓഫീസര് മാരുടെ നിര്‍ദേശം വരുന്നത്. എതിര്‍പ്പുകള്‍കിടയിലും ചില സ്കൂളുകളിലെങ്കിലും പ്രതിജ്ഞ നടന്നതായാണ് പത്ര വാര്‍ത്തകള് സൂചിപ്പിക്കുന്നത്. ഈ അവസരത്തില് ചില ചോദ്യങ്ങള് ചോദിക്കാനാഗ്രഹിക്കുന്നു.\n*ചിത്രം വെച്ച് പ്രതിജ്ഞ നടത്താന് മാത്രം ശ്രീ ശ്രീ രവിശങ്കറിനുളള പ്രസക്തി?\n*സ്കൂളുകളില് പ്രചരിപ്പിക്കാന് മാത്രമുള്ള ജീവനകലയുടെ ശാസ്ത്രീയത-മഹത്വം?\n*ശ്രീ ശ്രീ രവിശങ്കറിന്‍റ ജീവിതം സമൂഹത്തിനു നല്‍കുന്ന സന്ദേശം?\n*ശ്രീ ശ്രീ രവിശങ്കര് രൂപപെടുത്താന് ശ്രമിക്കുന്ന സമൂഹത്തിന്‍റെ മാനസികാരോഗ്യം?\nനിങ്ങളുടെ അറിവുകള് പങ്കുവെക്കുമെന്ന പ്രതീക്ഷയോടെ.......\nPosted by Rafeeq kizhattur at 11:07\nറഫീക്ക് കിഴാറ്റൂര് 21 October 2007 at 13:02\nറോബി 21 October 2007 at 18:14\nഞെട്ടിപ്പിക്കുന്ന വാര്‍ത്തയാണ് ഇത്...രവിശങ്കറിനെക്കുറിച്ചും ജീവനകലയെക്കുറിച്ചും ചിത്രകാരന്റെയോ മറ്റോ ബ്ലോഗില് ഒരു ചര്‍ച്ച നടന്നിരുന്നു...ജീവനകല ശീലിച്ച 13പേര് ആത്മഹത്യ ചെയ്തതിനെക്കുറിച്ച് ജോ എന്ന ബ്ലോഗര് പറഞ്ഞിരുന്നു.\nപതഞ്ഞ്‌ജലിയുടെ യോഗസൂത്രത്തിന് രവിശങ്കര് patent എടുത്തതിന്റെ യുക്തിയും മനസ്സിലാവുന്നില്ല. യോഗസൂത്രമാണല്ലോ ഈ ജീവനകല എന്നു പറയുന്നത്...വിദ്യാഭ്യാസരംഗവും ഭരിക്കുന്നത് RSS കാര് തന്നെയാണോ...\nകെ പി സുകുമാരന് അഞ്ചരക്കണ്ടി 21 October 2007 at 21:11\nഇതില് RSSനെ വലിച്ചിഴക്കേണ്ട ആവശ്യമില്ല . എല്ലാം ആറെസ്സെസ്സിന്റെ തലയില് കെട്ടിവയ്ക്കുന്നത് പ്രശ്നങ്ങളെ യാഥാര്‍ത്ഥ്യബോധത്തോടെ വിശകലനം ചെയ്യുന്നതിന് സഹായിക്കുകയില്ല . മനുഷ്യന് ലോകത്താകമാനം യുക്തിരഹിതമായ വിശ്വാസങ്ങള്‍ക്ക് അടിമയാകുന്ന കാഴ്ച്ചയാണ് ഇന്ന് കാണുന്നത് . ആള്‍ദൈവങ്ങള്‍ക്ക് ഇന്ന് എവിടെയും ഏത് നാട്ടിലും ഏത് മതസമൂഹങ്ങളിലും വന്‍പിച്ച പ്രാധാന്യമാണ് ലഭിക്കുന്നത് . അമൃതാനന്ദമയിയുടെ വിദേശയാത്രകളുടെ ദൃശ്യങ്ങള് അമൃത ടിവിയില് ശ്രദ്ധിക്കുക . അവര് ചെല്ലുന്നിടത്തെല്ലാം ഭക്തന്മാരുകളും ഭക്തകളും അവരെ കെട്ടിപ്പിടിച്ചു കരയുന്നത് കാണാം . ഒരു സാധാരണ അരയസമുദായ സ്ത്രീയായ അവര് ഇന്നത്തെ നിലയില് എത്തിച്ചേര്‍ന്നത് അവരില് എന്തെങ്കിലും സവിശേഷമായ ശക്തി ഉത്ഭവിച്ചത് കൊണ്ടല്ല , മറിച്ച് ഇന്നത്തെ മനുഷ്യന്റെ മാനസീക അവസ്ഥയാണ് അവരെ ഉയര്‍ത്തിയത് .\nവിശ്വാസങ്ങളുടെ ശക്തി മതങ്ങളുടെ അതിര്‍വരമ്പുകളെയും ഇന്ന് ലംഘിച്ച് പരസ്പരം കൂടിക്കുഴയുന്നത് കാണാം . മുസ്ലീം സമുദായങ്ങളില് പെട്ടവര് ഇന്ന് ജ്യോത്സ്യന്മാരെ സമീപിക്കുന്നത് വ്യാപകമായിട്ടുണ്ട് . ചുരുക്കത്തില് ആധുനിക ശാസ്ത്രത്തിന്റെ കണ്ടുപിടുത്തങ്ങള് ഇന്ന് സാധാരണ മനുഷ്യരുടെ അറിവിന്റെ തലങ്ങളെ സ്പര്‍ശിക്കുന്നതേയില്ല. എന്നാല് അത് വിപണിയില് എത്തിക്കുന്ന ഉപകരണങ്ങളെ കരസ്ഥമാക്കുകയും ചെയ്യുന്നു . ഒരു മൊബൈല് ഫോണ് എങ്ങിനെ പരസ്പരം ആശയവിനിമയം നടത്തുന്നതിന് ഉപയുക്തമാകുന്നു എന്ന് ആര്‍ക്കും അറിയേണ്ട . ശബ്ദതരംഗങ്ങള് എങ്ങിനെ വിദ്യുല്‍കാന്തികതരംഗങ്ങളായി വായുവിലൂടെസഞ്ചരിച്ച് നമ്മളിലേക്കെത്തുന്നു എന്ന് ആര്‍ക്കും അത്ഭുതം തോന്നുന്നില്ല . അത്ഭുതങ്ങളെല്ലാം ആള്‍ദൈവങ്ങള്‍ക്ക് മാത്രം സാധ്യമാവുന്നതാണെന്ന് എല്ലാവരും കരുതുന്നു . ഇനി ലോകം വിശ്വാസികള്‍ക്കുള്ളതാണ് . ചുരുക്കം ചിലര് അവരുടെ ജനിതകമായ കഴിവുകളാല് പ്രചോദിതരായി സത്യവും യുക്തിയും കണ്ടെത്തുന്നവരായി എവിടെയും ഉണ്ടാകും . അത്തരക്കാരെ പൊതുസമൂഹം പരിഹസിക്കുകയും പുച്ഛിക്കുകയും ഉപദ്രവിക്കുകയും ചെയ്യും . അങ്ങിനെയുള്ളവര് ആത്മരക്ഷാര്‍ത്ഥം ഒരു സെക്യുലര് കമ്മ്യൂണിറ്റിക്ക് രൂപം നല്‍കി സ്വയരക്ഷ കണ്ടത്തുകയെന്നതാണ് ഒരേയൊരു പോം‌വഴി .\nതറവാടി 22 October 2007 at 05:16\nപോസ്റ്റിനെക്കുറിച്ചൊന്നും പറയാനില്ല , താഴെ താങ്കള് കൊടുത്തിരിക്കുന്ന ഫോട്ടോ , അതു കീഴറ്റൂര് എന്ന സ്ഥലമാണോ? അതു ഞങ്ങളുടെ ഗ്രാമം മേലഴിയം ആണെന്നാണ് എന്‍റ്റെ വിശ്വാസം , ഈ ചിത്രം കുറച്ചുകാലങ്ങള്‍ക്ക് മുമ്പെ ബൂലോക ഫോട്ടോ ഗ്രാഫി മത്സരത്തില് വന്നതും ആയിരുന്നു,\nഎന്റെ വിശ്വാസം തെറ്റെങ്കില് പറയുമല്ലൊ.\nമന്‍സുര് 22 October 2007 at 07:19\nഇത്തരം വലിയ വലിയ വിഷയങ്ങള് ചര്‍ച്ച ചെയ്യാന് ഞാന് അജ്‌ഞനാണ്...എങ്കിലും വായിക്കാന് ശ്രമിക്കാം...\nജീവിതത്തിലെ അക്കര പച്ച തേടിയുള്ള യാത്രയില്...ആവശ്യത്തിന് ഭാരം ചുമലിലും, തലയിലുമുണ്ടു....\nഎങ്കിലും ചര്‍ച്ചകള് നല്ലതാണ്....സഹരണം എപ്പോഴും ഉണ്ടാവും\nറഫീക്ക് കിഴാറ്റൂര് 22 October 2007 at 07:39\nഈ സ്ഥലം മേലഴിയം ആണോന്ന് എനിക്കറിയില്ല.\nഒരു കാര്യം ഉറപ്പാണ് കിഴാറ്റൂര് അല്ല.\nനല്ലരു ഗ്രാമ ഭംഗി കണ്ടപ്പോള് കൊടുത്തു എന്നു മാത്രം.എല്ലാ ക്രഡിറ്റും ഫോട്ടോഗ്രാഫര്‍ക്ക്.\nതറവാടി 22 October 2007 at 11:19\nതറവാടി 22 October 2007 at 11:20\nഎനിക്കുറപ്പായി , ഇതു ഞങ്ങളുടെ ഗ്രാമം മേലഴിയം , ഫോട്ടോഎടുത്തത് ശ്രീ.ബിജോയ് ആണെന്നാണെന്‍റ്റെ ഓര്‍മ്മ\nമുസ്ലിം സ്കൂളും പൊതുകലണ്ടറും


illicit liquor tragedy death വാളയാർ വിഷമദ്യ ദുരന്തം; മരിച്ചവരുടെ എണ്ണം അഞ്ചായി\nവാളയാറിൽ വിഷമദ്യം കഴിച്ച് മരിച്ചവരുടെ എണ്ണം അഞ്ചായി. വാളയാർ ചെല്ലങ്കാവ് ആദിവാസി കോളനിയിലെ അരുൺ (22) ആണ് ഏറ്റവും ഒടുവിൽ മരിച്ചത്. മുൻപ് മരിച്ച അയ്യപ്പന്റെ മകൻ ആണ് അരുൺ. കഞ്ചിക്കോട് ചെല്ലൻകാവ് മൂർത്തി, രാമൻ, അയ്യപ്പൻ, ശിവൻ എന്നിവരാണ് നേരത്തെ മരിച്ചത്.\nRead Also : പാലക്കാട് നാലുപേര് ദുരൂഹസാഹചര്യത്തില് മരിച്ച സംഭവം: സാനിറ്റൈസര് നിര്‍മിക്കാനുപയോഗിക്കുന്ന സ്പിരിറ്റ് കുടിച്ചെന്ന് പ്രാഥമിക നിഗമനം\nഅതേസമയം, ദുരന്തമുണ്ടായത് സാനിറ്റൈസർ നിർമ്മിക്കാനുപയോഗിക്കുന്ന സ്‌പിരിറ്റ് കുടിച്ചിട്ടാണെന്നാണ് പ്രാഥമിക നിഗമനം. പ്രദേശത്ത് മദ്യമെന്ന പേരിൽ വിൽപ്പനക്കത്തിച്ച ദ്രാവകത്തിൻ്റെ സാമ്പിൾ പൊലീസിന് ലഭിച്ചു. വാളയാർ ചെല്ലങ്കാവ് ആദിവാസി കോളനിയിലാണ് സംഭവം. ഇന്നും ഇന്നലെയുമായാണ് ദുരൂഹ സാഹചര്യത്തിൽ മൂന്നുപേർ മരിച്ചത്. രാമൻ എന്നയാൾ ഇന്നലെ രാവിലെ ഏഴ് മണിയോടെ മരിച്ചു കിടക്കുന്നതാണ് നാട്ടുകാർ കണ്ടത്. തുടർന്ന് ഒരു മണിയോടെ കോളനിയിലെ മറ്റൊരാളായ അയ്യപ്പനും മരിച്ചു. ആരോഗ്യ വകുപ്പിന്റെ നിർദേശ പ്രകാരം രണ്ട് മൃതദേഹങ്ങളും സംസ്‌കരിച്ചു. ഇതിന് പിന്നാലെ ഇന്ന് രാവിലെയാണ് ഇവർക്ക് മദ്യം കൊടുത്തെന്ന് സംശയിക്കുന്ന ശിവനും മരിക്കുന്നത്. ഇതോടെ നാട്ടുകാർ പൊലീസിനെ വിവരമറിയിക്കുകയായിരുന്നു.\nഇതിനിടെ ആശുപത്രിയിൽ ചികിത്സ തേടിയെത്തിയ മൂർത്തിയെന്ന യുവാവ് അവിടെ നിന്ന് മുങ്ങി. ഇയാളെ പിന്നീട് പാലക്കാട് സ്റ്റേഡിയം ബസ് സ്റ്റാൻഡിനടുത്ത് മരിച്ച നിലയിൽ കണ്ടെത്തി. ചാരായ രൂപത്തിലുള്ള മദ്യം കുടിച്ച മറ്റ് എട്ട് പേർ കൂടി ആശുപത്രിയിൽ ചികിത്സയിലുണ്ട് .ഇതിൽ ഒരാളുടെ നില ഗുരുതരമാണ്. വ്യാജമദ്യം കുടിച്ച മൂന്ന് സ്ത്രീകൾക്ക് ഡയാലിസിസിന് നിർദ്ദേശിച്ചിട്ടുണ്ട്.\nRead Also : പാലക്കാട് മൂന്ന് പേർ ദുരൂഹ സാഹചര്യത്തിൽ മരിച്ച നിലയിൽ; വ്യാജമദ്യം കഴിച്ചതെന്ന് സംശയം\nമരിച്ച സഹോദരങ്ങളായ ശിവനും, മൂർത്തിയും വിൽപ്പനയ്ക്കായെത്തിച്ചതാണ് വ്യാജമദ്യമെന്നാണ് സൂചന. അയ്യപ്പന്റെയും, രാമന്റെയും മൃതദേഹം പുറത്തെടുത്ത് പോസ്റ്റുമോർട്ടത്തിനയച്ചു. പുറത്തു നിന്നുള്ള ആരോ വിൽപനക്കായി കോളനിയിലുള്ളവർക്ക് വ്യാജമദ്യം നൽകിയിരിക്കാമെന്നാണ് അന്വേഷണ സംഘത്തിന്റെ നിഗമനം. മൃതദേഹങ്ങൾ നാളെ പോസ്റ്റുമോർട്ടം ചെയ്യും.\nStory Highlights – valayar illicit liquor tragedy death toll rose to five


Fake temple priest arrested | പൂജാരിയെന്ന വ്യാജേന ചുനക്കരയിൽ താമസിച്ചു വന്നത് വയനാട്ടുകാരൻ ഫൈസൽ; നാട്ടുകാരെ വിശ്വസിപ്പിക്കാൻ വെള്ളമുണ്ടും 'പൂണൂലും' ധരിക്കും; മലയാളവും സംസ്‌കൃതവും പറഞ്ഞ് പൂജാ കർമങ്ങൾ ചെയ്തു വിശ്വാസം പിടിച്ചപറ്റി; വാട്ട്സാപ്പും ഫേസ്‌ബുക്കും ഉപയോഗിച്ചാൽ ഈശ്വര കോപത്തിന് ഇടവരുമെന്നും സോഷ്യൽ മീഡിയകളിൽ ആരും തിരയരുതെന്നും 'വിശാൽ നമ്പൂതിരി'യുടെ വചനം; വ്യാജ പൂജാരിയെ പണത്തട്ടിപ്പിന് പൊലീസ് പൊക്കിയപ്പോൾ പുറത്തുവന്നത് കൂടുതൽ തട്ടിപ്പുകഥകൾ - MarunadanMalayalee.com\nSeptember 27, 202010:53 PM IST Permalink\nആലപ്പുഴ: വാട്ട്സാപ്പും ഫേസ്‌ബുക്കും ഉപയോഗിച്ചാൽ ഈശ്വര കോപത്തിന് ഇടവരുമെന്നും അതിനാൽ ഇത്തരം സോഷ്യൽ മീഡിയകളിൽ ആരും ഒന്നും തിരയരുതെന്നും വ്യാജ പൂജാരി പറഞ്ഞിരുന്നെന്ന് വീട്ടുകാർ. ഇത്തരം സംവിധാനങ്ങൾ ഉപയോഗിച്ചാൽ നാശം സംഭവിക്കുമെന്ന് പല പത്രവാർത്തകൾ ഉദ്ധരിച്ചു കൊണ്ടുമാണ് ഇയാൾ പറഞ്ഞിരുന്നതെന്നും വീട്ടുകാർ പൊലീസിന് മൊഴി നൽകി. വയനാട് വെള്ളമുണ്ട കട്ടയോട് തോണിക്കടവൻ വീട്ടിൽ ഫൈസലി(36) പൊലീസ് അറസ്റ്റ് ചെയ്തതിന് പിന്നാലെയാണ് ഇയാൾ പൂജാരിയെന്ന വ്യാജേന താമസിച്ചിരുന്ന ചുനക്കര കോമല്ലൂർ സന്തോഷ് ഭവനിൽ സന്തോഷിന്റെ മൊഴി പൊലീസ് രേഖപ്പെടുത്തുമ്പോഴാണ് ഇക്കാര്യം പുറത്തു വന്നത്. സോഷ്യൽ മീഡിയവഴി ഇയാളെ വീട്ടുകാർ തിരിച്ചറിയാതിരിക്കാനുള്ള തന്ത്രമാവാം ഇതിന് പിന്നിലെന്നാണ് പൊലീസ് പറയുന്നത്. ഇക്കാര്യത്തിൽ വിശ്വാസ്യത വരുത്താനായി ഇയാൾ ഇവിടെ ഫോൺ ഉപയോഗിച്ചിരുന്നില്ല. എന്നാൽ ഇവിടെ നിന്നും മടങ്ങിക്കഴിയുമ്പോൾ ഉപയോഗിച്ചിരുന്നെന്നും പൊലീസ് കണ്ടെത്തി.\nസന്തോഷിന്റെ വീട്ടിൽ കഴിയുമ്പോൾ പൂജയ്ക്ക് ക്ഷേത്രത്തിൽ പോകുകയാണ് എന്ന വ്യാജേന ആലയിലെ വാടക വീട്ടിലേക്ക് പോകുന്നതായിരുന്നു പതിവ്. വെള്ളമുണ്ട് മാത്രം ധരിക്കുന്ന ഫൈസൽ എപ്പോഴും 'പൂണൂൽ' ഇടുമായിരുന്നു. അച്ഛന്റെ പേര് രാമൻ എന്നാണ് ഇവരോടു പറഞ്ഞത്. മലയാളവും സംസ്‌കൃതവും പറഞ്ഞ് പൂജാ കർമങ്ങൾ ചെയ്താണ് മറ്റുള്ളവരെ വിശ്വസിപ്പിച്ചിരുന്നത്. പെരുമാറ്റത്തിൽ യാതൊരു സംശയവും തോന്നാത്ത വിധമായിരുന്നു ഇയാളുടെ പ്രവർത്തികളെല്ലാം. ഹൈന്ദവ വിധി പ്രകാരമുള്ള മിക്ക പൂജകളും അതേപടി ചെയ്തിരുന്നു. ഭാവി കാര്യങ്ങളെ പറ്റിയും ഇയാൾ വീട്ടുകാരോട് പറഞ്ഞ് പ്രീതി പിടിച്ചു പറ്റിയിട്ടുണ്ടായിരുന്നു. വീട്ടിലെ കുരിയാല പുതുക്കി പണിതു കഴിഞ്ഞാൽ ഉപ്പോൾ അനുഭവിക്കുന്ന കഷ്ടപ്പാടുകളെല്ലാം മാറുമെന്നും പറഞ്ഞിരുന്നു.\nസന്തോഷിന്റെ മകൻ ചങ്ങനാശേരിയിൽ പഠിക്കുമ്പോൾ, ഒരു വർഷം മുൻപ് കോളജിലേക്കുള്ള ട്രെയിൻ യാത്രയ്ക്കിടയിലാണ് ചെങ്ങന്നൂരിൽ നിന്നു ട്രെയിനിൽ കയറിയ ഫൈസലിനെ പരിചയപ്പെട്ടത്. വിശാൽ നമ്പൂതിരിയെന്നാണു പേരെന്ന് ഇയാൾ സ്വയം പരിചയപ്പെടുത്തി. ഇവർ തമ്മിൽ ബന്ധം ശക്തമായതോടെ കോമല്ലൂരിലെ യുവാവിന്റെ വീട്ടിൽ വരാൻ തുടങ്ങി. ഇയാൾ എത്തുന്ന ദിവസങ്ങളിൽ വീട്ടിൽ മത്സ്യമോ മാംസമോ ഉപയോഗിക്കരുതെന്നു വിലക്കിയിരുന്നു. ആറു ഭാഷകൾ അറിയാമെന്നും ഇയാൾ കുടുംബാംഗങ്ങളെ വിശ്വസിപ്പിച്ചു. പിതാവിന്റെ പേര് രാമനെന്നാണ് പറഞ്ഞിരുന്നത്. കഴിഞ്ഞ ഒന്നര ആഴ്ചയായി ഇയാൾ സന്തോഷിന്റെ വീട്ടിൽ തന്നെ കഴിയുകയായിരുന്നു.\nവീട്ടിലെ കുരിയാല(ആരാധനാസ്ഥലം) പുതുക്കിപ്പണിയണമെന്ന് ഇയാൾ ഉപദേശിച്ചു. ഇതനുസസരിച്ച് കുരിയാലയുടെ പണി പൂർത്തിയാക്കി. പുനർനിർമ്മാണത്തിന്റെ ശിലാസ്ഥാപനവും ഫൈസലാണ് നടത്തിയത്. ഇതിനിടെ സന്തോഷിന്റെ ജ്യേഷ്ഠന് ജോലി തരപ്പെടുത്തിക്കൊടുക്കാമെന്ന് പറഞ്ഞ് ഇയാൾ അൻപതിനായിരം രൂപ വാങ്ങി. കഴിഞ്ഞ ദിവസങ്ങളിൽ വീട്ടിൽ പൂജകളും നടത്തി. നേട്ടമുണ്ടാകാനുള്ള ഏലസ് പൂജിച്ച് ധരിക്കണമെന്ന് ഇയാൾ നിർദേശിച്ചതനുസരിച്ച് വീട്ടുകാർ അതിനു തയാറായിരുന്നു. ഫൈസലിന്റെ പക്കൽ നിന്ന് പൊലീസ് ഏലസുകൾ കണ്ടെടുത്തു.\n2 വർഷമായി ചെങ്ങന്നൂർ ആല നെടുവരങ്കോട്ട് താമസിച്ച് ഒരു വീട്ടിൽ കൃഷിപ്പണി ചെയ്യുകയായിരുന്നെന്ന് ഇയാൾ പൊലീസിനോട് ചോദ്യംചെയ്യലിൽ സമ്മതിച്ചു. സ്വന്തം പേരിലാണ് ഇവിടെ കഴിഞ്ഞിരുന്നത്. ഇയാൾ പല തവണ വൻതോതിൽ പലസ്ഥലത്തേക്കും പണം അയച്ചിട്ടുണ്ടെന്നു പൊലീസ് കണ്ടെത്തി. ഇതേപ്പറ്റി അന്വേഷണം നടക്കുന്നുണ്ട്. ഇന്നലെ വൈകിട്ട് എസ്ഐ: വി.ബിജുവിന്റെ നേതൃത്വത്തിൽ പൊലീസ് ഫൈസലുമായി ആലായിൽ എത്തി വിവരങ്ങൾ ശേഖരിച്ചു. വെള്ളമുണ്ട പൊലീസ് സ്റ്റേഷനിൽ ബന്ധപ്പെട്ടപ്പോൾ ചില തട്ടിപ്പു കേസുകളിൽ പ്രതിയാണെന്നു വിവരം ലഭിച്ചിട്ടുണ്ട്. വിവാഹബന്ധം വേർപിരിഞ്ഞു കഴിയുന്ന ഇയാൾക്ക് ഒരു കുട്ടിയുണ്ട്. ഭാര്യയ്ക്കും കുട്ടിക്കും കോടതി ഉത്തരവിന്റെ അടിസ്ഥാനത്തിൽ 2000 രൂപ ചെലവിനു നൽകുന്നുണ്ട്.\nപൊലീസ് രഹസ്യാന്വേഷണ വിഭാഗത്തിന് ലഭിച്ച വിവരത്തെ തുടർന്നാണ് ഫൈസലിനെ പൊലീസ് അറസ്റ്റ് ചെയ്തത്. ഇയാൾ അറസ്റ്റിലായതിന് ശേഷമാണ് വീട്ടുകാർ തങ്ങൾ കബളിപ്പിക്കപ്പെട്ടതാണെന്ന് മനസ്സിലാക്കിയത്. തുടർന്ന് രേഖാ മൂലം പൊലീസിന് പരാതി നൽകുകയായിരുന്നു. പൊലീസിന്റെ അന്വേഷണത്തിൽ ഇയാൾ ആലയിൽ താമസിച്ചിരുന്നത് എയർപോർട്ട് ജീവനക്കാരനണെന്ന വ്യാജേനയായിരുന്നു. ഇവിടെ യഥാർത്ഥ പേരിലാണ് അറിയപ്പെട്ടിരുന്നത്. എയർപോർട്ടിൽ ജോലി വാങ്ങി നൽകാമെന്ന വ്യാജേന നിരവധി പേരുടെ പക്കൽ നിന്നും പണം തട്ടിയെടുത്തിട്ടുള്ളതായും പൊലീസിന് വിവരം ലഭിച്ചിട്ടുണ്ട്.


Posted by ഇന്‍ഡ്യാഹെറിറ്റേജ്:Indiaheritage at 12/25/2006 11:59:00 PM\nindiaheritage Tuesday, December 26, 2006 12:05:00 AM\nവക്കാരിമഷ്‌ടാ Tuesday, December 26, 2006 12:23:00 AM\nപണിക്കര് മാഷേ, നോ രക്ഷ. ഗൂഗിള് പേജസില് ഇടുമോ?\nAnonymous Tuesday, December 26, 2006 12:34:00 AM\nമാഷേ കേട്ടു,ആസ്വദിച്ചു, മാഷിന്‍റെ അന്നത്തെ ശബ്ദം മനോഹരം, രവീന്ദ്രന് മാഷിനു വരികള്‍ക്കു് അനുമോദനം ഇന്നും.\nഇതെങ്ങനെ സൂക്ഷിച്ചു വച്ചു 1975 ലെ ശബ്ദം.\nindiaheritage Tuesday, December 26, 2006 7:03:00 AM\nനന്ദി ക്ഷണത്തിന്. create new page എന്നിടത്ത് ക്ലിക്കിയിട്ട് ഒന്നും സംഭവിക്കാത്തതിനാല് ഞാന് ഗൂഗിളിനെ വിട്ട് ജിയോസിറ്റീസില് ആസ്രയം തെറ്റിയതാണ്, ഇപ്പോല് ഒന്നു കൂടി ശ്രമിച്ചു കൊണ്ടിരിക്കുകയാണ്. വിജയിച്ചാല് ഒരു കമന്റു കൂടി വരും. സോറി, publsh, create new page, upload എന്നു തുടങ്ങി ഏതു ബട്ടണ് ഞെക്കിയിട്ടും error on page (പോടാ വീട്ടില് എന്നായിരിക്കും) എന്നാ പറയുന്നത്, ഇനി ഇവനെ എന്നാല് odeo യില് കയറ്റാമോ എന്നു കൂടിശ്രമിക്കട്ടെ\nവേണുജീ, പ്രോല്‍സാഹനത്തിനു വളരെ നന്ദി, അത് 75 ലെ ശബ്ദമല്ല, അതിന്നലെ പാടിയതാണ്, ഞാനും എന്റെ വാമഭാഗം കൃഷ്ണയുംകൂടി.\nവക്കാരിമഷ്‌ടാ Tuesday, December 26, 2006 7:11:00 AM\nക്രിയേറ്റ് ന്യൂ പേജില് ക്ലിക്ക് ചെയ്യുമ്പോള് അവിടെ തന്നെ ഒരു ബോക്സ് വരുന്നുണ്ടോ?- “യുവര് പേജ്’സ് ടൈറ്റില്“ എന്നും പറഞ്ഞ്?\nഅങ്ങിനെയെങ്കില് അവിടെ ഒരു പേര് കൊടുക്കുമ്പോള് തൊട്ടു താഴെ “ക്രിയേറ്റ് ആന്റ് എഡിറ്റ്” ആക്ടീവാകും (ആകേണ്ടതാണ്).\nഅവിടെ ക്ലിക്കിയാല് പുതിയ പേജിലേക്ക് പോകേണ്ടതാണ്.\n(ഞാന് ഇവിടിരുന്ന് നോക്കിയിട്ട് അങ്ങിനെ പോകാന് പറ്റി).\nindiaheritage Tuesday, December 26, 2006 7:17:00 AM\nഹാവൂ വക്കാരിയുടെ ഒരുപ്രഭാവമേ - നമിച്ചിരിക്കുനു. സ്വകാര്യം, - ഗൂഗിളിനെന്താ വക്കാരിയേ അത്ര പേടിയാണോ? ദേ upload, create എന്നു വേണ്ട ഇനി എന്റെ അടുക്കളപാണി കൂടി ഗൂഗിള് ചെയ്യ്തു തരുമെന്നു തോന്നുന്നു.\nഎന്റെ പേജുകള് oushadhi.googlepages.com ; drpanicker1.googlepages.com, file:- pallavi.mp3 ഇതില് ഏതിലോട്ടാണ് പൊയിക്കൊണ്ടിരിക്കുനത് എന്നറിയില്ല. അതുകൊണ്ട് ഇവയിലൊന്നില് കിട്ടുമായിരിക്കും.\nകേട്ടു നോക്കി വിവരമറിയിക്കുക, അല്ലെങ്കില് ഞാന് ഒരു കാര്യം ചെയ്യാം ഇതങ്ങ് മെയിലിത്തരാം\nindiaheritage Tuesday, December 26, 2006 7:28:00 AM\nവക്കാരി, ആദ്യം അതൊന്നും വന്നില്ലായിരുന്നു. ഇപ്പോള് എല്ലാം ശരിയായി.\nവക്കാരിമഷ്‌ടാ Tuesday, December 26, 2006 7:31:00 AM\nപണിക്കര് മാഷേ, കിട്ടി-ഔഷധി പേജില് നിന്ന്.\nകേട്ടുകൊണ്ടിരിക്കുന്നു. നന്നായിരിക്കുന്നു. രണ്ടുപേരുടെയും ശബ്‌ദങ്ങള് തമ്മില് ഒരു മില്ലിസെക്കന്റിന്റെ വ്യത്യാസമുണ്ടോ എന്നൊരു തോന്നല് ആദ്യം വന്നെങ്കിലും പിന്നെ പ്രശ്നമൊന്നും തോന്നിയില്ല.\nവളരെ നന്നായിരിക്കുന്നു. വാമഭാഗത്തിനും താങ്കള്‍ക്കും അഭിനന്ദനങ്ങള്. താങ്കളുടെ ശ്രമങ്ങള്‍ക്കും നന്ദി.\nindiaheritage Tuesday, December 26, 2006 7:32:00 AM\nഅനംഗാരി Tuesday, December 26, 2006 8:13:00 AM\nഹാ!എന്താ സ്വരം. എന്തു നല്ല പാട്ട്. വാമഭാഗം ഇടക്കൊന്ന് നിര്‍ത്തിയ പോലെ. എന്നാലും നല്ല പാതിയും തകര്‍ത്തല്ലോ?ഇതാണ് സുകൃതം എന്ന് പറയുന്നത്. ഭാര്യയും, ഭര്‍ത്താവും പാട്ടുകാര്. എനിക്കിഷ്ടപ്പെട്ടു.\nവിശ്വകലാ ശില്‍പ്പികളെ എന്ന പാട്ടിന്റെ വരികളും, ഈണവും.നന്നായി ആസ്വദിച്ചു.പഴയതെല്ലാം ഇങ്ങോട്ട് ഇറക്കുക.\nഈ ബുദ്ധിമുട്ടൊന്നും ഇല്ല. ഓഡിയോ.കോമില് പാടൂ.അത് സൌജന്യമാണ്.അവിടെയോ, അഥവാ ഇവിടെയോ ശേഖരിച്ച് വെക്കാം. പിന്നീട് കം‌പ്യൂട്ടറിലേക്ക് മാറ്റാം. ഒന്ന് പരീക്ഷിക്കൂ. അടുത്ത ഗാനത്തിനായി കാത്തിരിക്കുന്നു.\nഅനംഗാരി Tuesday, December 26, 2006 8:19:00 AM\nമറന്നു.എനിക്ക് എം.പീ.ത്രീ അയച്ച് തരണേ.\nകൃഷ്ണ ചേച്ചിക്ക് അഭിനന്ദനങ്ങള്.\nindiaheritage Tuesday, December 26, 2006 8:40:00 AM\nപ്രിയ അനംഗാരി, വക്കാരീ\nപറഞ്ഞത് ശരിയാണ്, രണ്ടു പേരുടെയും ആലാപനങ്ങള്‍ക്ക് ചെറിയ സമയ പ്രശ്നമുണ്ട്, അത് ചെറിയ ചെറിയ കഷണങ്ങളായി ഉണ്ടാക്കി കൂട്ടിചേര്‍ത്തപ്പോള്, എന്റെ പരിചയക്കുറവും, പിന്നെ PC യുടെ പഴക്കത്തിന്റെ പ്രശ്നവുമാണ്- അതി അത്ര precise ആയി select ചെയ്യാന് സാധിക്കുന്നില്ല. അല്‍പം വലിയ piece എടുത്താല് mix ചെയ്തുവരുമ്പ്പോല് രണ്ടു tempO യിലാണ്. നോക്കട്ടെ ഇന്നു വരും എന്നു പറഞ്ഞിരിക്കുകയാണ് upgrade ചെയ്യാനുള്ള ഒരു p4 കഷണങ്ങള് അവ ഇന്നു വന്നാല്, രാത്രി അവനെ തട്ടിക്കൂട്ടാണം , നാളെ അവനില് വച്ചു ഗംബ്ലീറ്റ് ശരിയാക്കണം\nഏതായാലും ഇത്രയൊക്കെ സഹിച്ചില്ലേ സന്തോഷം\nഇടങ്ങള്|idangal Tuesday, December 26, 2006 2:32:00 PM\nഇതൊന്ന് മെയില് ചെയ്ത് തരണേ\nAnonymous Wednesday, December 27, 2006 5:14:00 AM\nതബല ട്രാക്ക് കൂടി ചേര്‍ത്തപ്പൊള് ഒന്നു കൂടി മനോഹരമായി.\nഇഷ്ടമായെന്ന് ഒരിക്കല് കൂടി അറിയിക്കട്ടെ.\nindiaheritage Wednesday, December 27, 2006 8:34:00 AM\nഅതു കേട്ട് ഇഷ്ടപ്പെട്ടെന്നറിയിച്ചതില് സന്തോഷം, തബലയുടെ ആ ട്രാക് അയച്കു തരട്ടെ , അതില് മിക്സ് ചെയ്ത് തിരിച്ചയച്ചാല് മതി\nindiaheritage Wednesday, December 27, 2006 4:20:00 PM\nഇടങ്ങള് , അനംഗാരീ,\nഎന്റെ p4 കഷണങ്ങള് എത്തിയില്ല ഇതു വരെ, അതെത്തിയിട്ട് ആ ആലാപനത്തിലെ പിഴവുകളും- timing & editing, തീര്‍ത്ത് ഒരു വിധം കേള്‍ക്കാന് കൊള്ളാവുന്ന (എന്റെ തോന്നലാണേ) താക്കിയിട്ട് മയില് ചെയ്യാം.\nഇതു കേള്‍ക്കുമ്പോള് ആ തെറ്റുള്ളിടത്ത് വല്ലാത ഒരു പ്രയാസം\nKiranz..!! Monday, January 01, 2007 8:30:00 PM\nമാഷേ..എങ്ങനെയാ സന്തോഷം അങ്ങോട്ടറിയിക്കേണ്ടതെന്നറിയില്ല,എന്തിനെന്നോ ? പണ്ട് റേഡിയോയില് ഉദയ്ഭഭാനുവിന്റേയും,എംജി രാധാകൃഷ്ണന്റേയും ഒക്കെ ലളിത ഗാന പാഠങ്ങള് കേള്‍ക്കാമായിരുന്നു,പല പല എപ്പിസോഡുകള് കേട്ട് മനസില് അലീഞ്ഞിരുന്ന കുറേ ഈണങ്ങള്,അതേ ഗുണമുള്ള ഒരു ഗാനം ശാന്തമായ ആലാപനത്തില് കേട്ടപ്പോള് മനസ്സ് തുള്ളിച്ചാടുന്നു.രാമകൃഷ്ണേട്ടന്റെ ബ്ലോഗില് നിന്നു ഇവിടേക്കുള്ള ചാട്ടം ഒരു പുതുവര്‍ഷസമ്മാനമാകുമെന്നു ഒട്ടും കരുതിയില്ല.ശാസ്ത്രീയ സംഗീതം പഠിക്കണമെന്ന അതിയായ ആഗ്രഹം മനസില് നട്ട് വളര്‍ത്തി അത് വടവൃക്ഷമായിട്ട് വവ്വാലുകള് വന്ന് ഊഞ്ഞാലാടിക്കളിക്കുന്നു,ഇനിയേലും ഒരു നല്ല സാറിനേക്കണ്ട് പിടിച്ച് പഠിക്കാന് തുടങ്ങിയില്ലേല് നിങ്ങളുടെ ഒക്കെ ബ്ലോഗില് വന്ന് ശാസ്ത്രീയ സംഗീതത്തേപ്പറ്റിയുള്ള എഴുത്തുകള് അറബിക് ഭാഷ വായിച്ച് മനസിലാക്കാന് പോകുന്ന പോലെയിരിക്കും.അതോണ്ട് ഈ പുതുവര്‍ഷം ഞാന് ശാസ്ത്രീയം ഒക്കെ പഠിച്ച് കുട്ടപ്പനായി,പാട്ടൊക്കെ അറിഞ്ഞു പാടാന് അനുഗ്രഹിക്കണേ..ഇത് ഒരു മെയില് ആയി അയക്കാം എന്നു വിചാരിച്ചാല് ഇമെയില് ഐഡി തപ്പി തപ്പി എന്റെ കണ്ണുകള് കുഴിഞ്ഞെന്റെ ഡോക്ടര്‍സാറേ..! അതോണ്ട് ദേ ഒരു കമന്റാക്കുവാ..\nസ്ഥിരം സന്ദര്‍ശകന് അല്ലാത്തതുകൊണ്ട് ഈ ബ്ലോഗ് ആദ്യാമാ ഞാന് കാണുന്നത്.മറുപടി തരികയാണേല് kiranjose2അറ്റ് ജിമെയില് ഡോട്ട് കോമില് അയക്കണേ മാഷേ..!\nAnonymous Tuesday, January 02, 2007 4:51:00 PM\nതാങ്കളുടെ കൃസ്തുമസ് ഗാനം കേട്ട് അതിനും അനംഗാരിയുടെ കവിതയില് ചേര്‍ത്ത പോലെ ഒരു background music ഇടാം എന്നു കരുതി download ചെയ്തു. പക്ഷെ അതു കേട്ടു കഴിഞ്ഞപ്പോള് അങ്ങനെ ചെയ്തു അത് വൃത്തികേടാക്കേണ്ട എന്നു തീരുമാനിച്ചു. താങ്കളുടെ ശബ്ദം നല്ലതാണ്.\nതാങ്കള്‍ക്ക് നല്ല ഒരു ഗുരുവിനെ എളുപ്പം കിട്ടാന് ആകട്ടെ എന്ന് പ്രാര്‍ത്ഥിക്കുന്നു.


മതങ്ങളോടുള്ള സമീപനം | Isha Sadhguru\nമതത്തെ ഒരു വിശ്വാസം മാത്രമായിട്ടു കാണുകയല്ല, മറിച്ച് ഒരു മാനസിക അനുഭവമായിട്ടറിയുക എന്നതായിരിക്കണം ലക്ഷ്യം. ഏതൊരു മാര്‍ഗം മനുഷ്യന് സ്വീകരിച്ചാലും അത് മനുഷ്യ വര്‍ഗത്തിന്‍റെ പുരോഗമനത്തിനുള്ളതായിരിക്കണം.\n“ഈഷായോഗ കേന്ദ്രത്തിന്‍റെ മതങ്ങളോടുള്ള സമീപനം എങ്ങനെയുള്ളതാണ്? ലോകത്തില്, പ്രത്യേകിച്ചും ഭാരതത്തില് മതത്തെച്ചൊല്ലിയുള്ള അക്രമ പ്രവര്‍ത്തനങ്ങള് അരങ്ങേറുന്നതെന്തുകൊണ്ട്? മത സൌഹാര്‍ദമുണ്ടാകാനെന്തു വഴി?”\n“ഏതൊരു മാര്‍ഗം മനുഷ്യന് സ്വീകരിച്ചാലും അത് മനുഷ്യ വര്‍ഗത്തിന്‍റെ പുരോഗമനത്തിനുള്ളതായിരിക്കണം. മനുഷ്യന് ഉന്നതമായ ശ്രേണിയില് എത്താനാണ് ആത്മീയം. അല്ലാതെ ഏതെങ്കിലും സങ്കുചിതമായ വിശ്വാസ പ്രമാണങ്ങളെ മുറുകെ പിടിച്ചുകൊണ്ടിരിക്കാനല്ല. പക്ഷെ ദൌര്‍ഭാഗ്യവശാല് മതങ്ങള്‍കൊണ്ട് മനുഷ്യനു വളരെ അധികം ദുരിതങ്ങളാണ് ഉണ്ടാകുന്നത്. ഇതിനു കാരണം നിങ്ങള് വിശ്വസിക്കുന്ന മതമാണ് നല്ലതെന്ന് നിങ്ങള് കരുതുമ്പോള്, മറ്റൊരാള് അയാളുടെ മതമാണ് ശരിയായതെന്ന് കരുതുന്നു. എല്ലാ മതങ്ങളും മനുഷ്യന്‍റെ മഹത്വത്തെക്കുറിച്ച് പറയുന്നുണ്ട്.\nപക്ഷേ ഒരു മതത്തില്‍പ്പെട്ട മനുഷ്യന് മറ്റൊരു മതത്തില്‍പെട്ട മനുഷ്യനെ ഇല്ലാതാക്കാനും മടിക്കുന്നില്ല. മത വിദ്വേഷങ്ങള്‍ക്കുള്ള പരിഹാരങ്ങളൊക്കെ ഹ്രസ്വകാലത്തേക്കു മാത്രമുള്ളവയായി മാറിപ്പോകുന്നു; സ്വന്തം ജീവിതത്തില് അനുഭവിച്ചറിയാത്ത എന്തിലെങ്കിലുമൊക്കെ വിശ്വസിക്കുന്നതു കൊണ്ടാണത്. അതേ സമയം, സത്യത്തെ തേടിയാണു നടക്കുന്നതെങ്കില് ഏതൊരു മതനേതാവും ചെന്നെത്തുന്നത് ഒരേ സ്ഥലത്തു തന്നെയായിരിക്കും. എല്ലാവര്‍ക്കും സത്യം ഒന്നുതന്നെ, പക്ഷെ സത്യമേതാണ് മിഥ്യയേതാണ് എന്നുള്ളതിന് ഓരോരുത്തരും ഓരോ വ്യാഖ്യാനം നല്‍കുന്നു. കാണാത്തതും അനുഭവിക്കാത്തതുമായ കാര്യങ്ങളെ വിശ്വസിക്കുന്നു. ഇതൊക്കെയാണു വൈരുദ്ധ്യത്തിനു കാരണം.\nമതത്തെ ഒരു വിശ്വാസം മാത്രമായിട്ടു കാണുകയല്ല, മറിച്ച് ഒരു മാനസിക അനുഭവമായിട്ടറിയുക എന്നതായിരിക്കണം ലക്ഷ്യം. മതത്തെ ശാസ്‌ത്രീയമായി സമീപിക്കേണ്ടതായ ആവശ്യമുണ്ട്. വളരെക്കാലം മുമ്പു മുതല്‍ക്കുതന്നെ ഉണ്ടായ മതങ്ങള് പോലും വിശ്വാസത്തിന് അമിത പ്രാധാന്യം നല്‍കുന്നത് ദൌര്‍ഭാഗ്യകരമാണ്. എല്ലാ മതങ്ങളും ഭക്തിക്ക് മുന്‍ഗണന നല്‍കുന്നു, എന്നാല് ഭക്തി എന്നത് ശിശുക്കളെപ്പോലെ മനോഭാവം ഉള്ളവര്‍ക്കുള്ളതാണ്, “ഈ വഴി കുട്ടികള്‍ക്കുള്ളതാണ്,” അതായത്, കുട്ടികളെപ്പോലെയുള്ള മനോഭാവമാണതിന് ആവശ്യമെന്നുള്ളത് എല്ലാ മതങ്ങളും ഒരുപോലെ പറയുന്നുണ്ട്. "കുഞ്ഞുങ്ങള് ദൈവസന്നിധിയിലെത്തിച്ചേരും" എന്നു ക്രിസ്‌തുദേവന് പറയുന്നു. അതായത് ശിശുക്കളുടെ മനോഭാവമുള്ളവര്‍ക്കേ ഭക്തിവഴിയില് സഞ്ചരിക്കാന് സാധിക്കൂ എന്നര്‍ത്ഥം. തര്‍ക്ക ശാസ്‌ത്രജ്ഞാനം വളര്‍ന്ന് ചിന്തിക്കാനാഗ്രഹിക്കുന്ന മനുഷ്യന് ഭക്തി മാര്‍ഗത്തില് ചരിക്കില്ല. അയാളുടെ മനസ്സ് പല വഴികളിലും സ്വയം സഞ്ചരിച്ചു കൊണ്ടിരിക്കും.\n“മത വൈരുദ്ധ്യങ്ങളെ മറികടക്കുവാന് ഈശായുടെ പങ്കാളിത്തം എന്താണ്?”\n“മതം എന്നത് ഒരു സമൂഹത്തിന്‍റെയോ അല്ലെങ്കില് മറ്റൊരു സമൂഹത്തിന്‍റെയോ അടയാളമാണെന്നു കരുതുന്നത് ദൌര്‍ഭാഗ്യകരമാണ്. ഇതാണ് മത സഹിഷ്‌ണുതയില്ലായ്‌മക്ക് കാരണമാകുന്നത്. വ്യക്തികള് പരസ്‌പരം ആക്രമിച്ചേക്കാം. പക്ഷേ സമുദായങ്ങള് എന്തിനാണ് പരസ്‌പരം പോരടിക്കുന്നത്? മതം മനുഷ്യനെ വിശുദ്ധനാക്കി മാറ്റണം. പക്ഷേ മതം മനുഷ്യനെ മനുഷ്യന് പോലുമാക്കിയിട്ടില്ല എന്നത് വളരെ ദു:ഖകരമായ കാര്യമാണ്. അതു മാത്രമല്ല മതം മനുഷ്യനെ ജന്തുഷജമായ പെരുമാറ്റത്തിലേക്ക് മാറ്റുകയും ചെയ്യുന്നു എന്നത് വളരെ ഖേദകരമാണ്. ഒരു സംഘത്തിന് മറ്റൊരു സംഘം ഭീഷണിയായി നിലകൊള്ളുന്നു. ഓരോന്നിനും ഒരു അതിര്‍ത്തിരേഖയുണ്ട്. അതു മുറിച്ചു കടന്നാല് അപകടമാണ്.\nമതപരമായ കാര്യങ്ങളില് വ്യക്തികള് എന്ന നിലയില് നിന്നും സംഘം എന്ന സ്ഥിതിയില് വരുമ്പോഴാണ് പരസ്‌പരം ആക്രമിക്കുന്ന മനോഭാവം ഉണ്ടാകുന്നത്.\nനിര്‍ഭാഗ്യവശാല്, മിക്ക മതങ്ങളും ഇതു തന്നെയാണ് ചെയ്യുന്നത്. മതപരമായ കാര്യങ്ങളില് വ്യക്തികള് എന്ന നിലയില് നിന്നും സംഘം എന്ന സ്ഥിതിയില് വരുമ്പോഴാണ് പരസ്‌പരം ആക്രമിക്കുന്ന മനോഭാവം ഉണ്ടാകുന്നത്.\n"യഹൂദ മതം സ്വന്തം ലക്ഷ്യത്തില് നിന്നു വ്യതിചലിക്കുന്നു” എന്നു പറഞ്ഞ യേശുവിനെ സഹിക്കാന് കഴിയാത്തവര് അദ്ദേഹത്തിനു നേരെ പല ക്രൂരതകള് കാണിച്ചു. അതേസമയം ഭാരതത്തില് ഗൌതമ ബുദ്ധന് ഹിന്ദുമതത്തിലെ ചില വിശ്വാസങ്ങളെക്കുറിച്ച് ചോദ്യങ്ങളുന്നയിച്ചു. ഭക്തന്മാര് പക്ഷേ, “ഈശ്വരന് ഇല്ല എന്ന് ഞങ്ങള്‍ക്കറിയാം. ഈശ്വരന് ഒരു പ്രതീകം മാത്രമാണ്” എന്നു സമ്മതിച്ചു. ഞാനിതു ചൂണ്ടിക്കാണിക്കാന് കാരണം ഏതുതരം വിമര്‍ശനത്തെയും സ്വാഗതം ചെയ്യാന് നമ്മുടെ പാരമ്പര്യം തയ്യാറാണ് എന്നു പറയാന് വേണ്ടിയാണ്. “നമ്മുടെ സംസ്‌കാരം എല്ലാതരം മനുഷ്യരെയും സ്വീകരിക്കുന്ന സംസ്‌കാരമാണ്. നമ്മള് ബഹുമാനിക്കുന്ന സന്യാസിമാരും ജ്ഞാനികളും പലതരത്തിലുള്ള വിശ്വാസ പ്രമാണങ്ങള് ഉള്ളവരാണ്. അവരില് ചിലരെ ജനങ്ങള് അംഗീകരിക്കാന് മടിച്ചിട്ടുണ്ടാകാം പക്ഷേ ഒരിക്കലും ശിക്ഷിച്ചിട്ടില്ല. അവര് എന്തുതരം ഉപദേശങ്ങളുമായി വന്നാലും ആത്മീയവാദിയാണ് എന്നറിയപ്പെട്ടാല് അവരെ ഒരിക്കലും ശല്യപ്പെടുത്തിയിരുന്നില്ല. അത്തരം സംസ്‌ക്കാരത്തെയും പൈതൃകത്തെയും അഭിമാനപൂര്‍വം കൈക്കൊള്ളണം.\n“ആക്രമണങ്ങള്‍ക്കു കാരണമാകുന്ന മതങ്ങള് എന്തിനാണ്? മതങ്ങളെ നിരോധിച്ചാലെന്താണ്?”\nനമ്മുടെ പ്രശ്നങ്ങള്‍ക്കു കാരണം മതമല്ല, മതങ്ങളെച്ചൊല്ലിയുള്ള രാഷ്‌ട്രീയമാണ്. ദൈവത്തിന്‍റെ നാമത്തില് കക്ഷിരാഷ്‌ട്രീയം നടത്തി അംഗങ്ങളുടെ എണ്ണം കൂട്ടുന്നു.\nനമ്മുടെ പ്രശ്നങ്ങള്‍ക്കു കാരണം മതമല്ല, മതങ്ങളെച്ചൊല്ലിയുള്ള രാഷ്‌ട്രീയമാണ്. ദൈവത്തിന്‍റെ നാമത്തില് കക്ഷിരാഷ്‌ട്രീയം നടത്തി അംഗങ്ങളുടെ എണ്ണം കൂട്ടുന്നു. അതിന്‍റെ ഫലമായി സംഘട്ടനങ്ങളും ഉണ്ടാകുന്നു. ഉള്ളിലേക്കു നയിക്കുന്ന മാര്‍ഗ്ഗമായിരിക്കേണ്ട മതം, ബാഹ്യ സാഹചര്യങ്ങളുടെ ഉപകരണമായി മാറിപ്പോകുന്നു. മതങ്ങള് നിരോധിക്കപ്പെട്ടാല് അത് കുറേക്കൂടി അപകടകാരിയായ, മറഞ്ഞുനില്‍ക്കുന്ന സംഘടനയായി മാറാന് സാധ്യതയുണ്ട്. അതുകൊണ്ട് ഓരോ വ്യക്തിയും, അവനവനു മാത്രമായ, വ്യക്തിപരമായ, വിഷയമായി മതത്തെ കരുതാന് തുടങ്ങിയാല് മതസൌഹാര്‍ദം ഉണ്ടാകും.\nധ്യാനലിംഗം എന്ന ആശയം\n"ഒരു ഗുരുവിന് സ്വന്തം ജീവിത കാലത്തില് എത്ര പേര്‍ക്ക് വഴികാട്ടിയായ പ്രകാശ ഗോപുരമായി ഇരിക്കാന് കഴിയും? മനുഷ്യ പ്രയത്‌നത്തിന് അളവുണ്ടല്ലോ. അതുകൊണ്ട്…


നോക്കുകൂലിക്കെതിരെ രൂക്ഷ വിമര്‍ശവുമായി മുഖ്യമന്ത്രി |\nനോക്കുകൂലിക്കെതിരെ രൂക്ഷ വിമര്‍ശവുമായി മുഖ്യമന്ത്രി\nനോക്കുകൂലിക്കെതിരെ മുഖ്യമന്ത്രി പിണറായി വിജയന്. നോക്കുകൂലി വാങ്ങുന്നത് ശരിയല്ലെന്നറിഞ്ഞിട്ടും ട്രേഡ് യൂണിയനുകള് അതിപ്പോഴും ചെയ്യുന്നുവെന്നും ഇക്കാര്യത്തില് തിരുത്തല് വേണമെന്നും മുഖ്യമന്ത്രി പറഞ്ഞു.ഈ രീതി തുടര്‍ന്നാല് പല മേഖലകളേയും അത് ബാധിക്കുമെന്നും മുഖ്യമന്ത്രി മുന്നറിയിപ്പ് നല്‍കി. സി പി എം സംസ്ഥാന സമ്മേളത്തില് നയരേഖ അവതരണത്തിനിടെയായിരുന്നു മുഖ്യമന്ത്രിയുടെ വിമര്‍ശം.\nസി പി എമ്മിന്റെ ട്രേഡ് യൂണിയന് സംഘടനയായ സിഐടിയുവിനെതിരെ രൂക്ഷ വിമര്‍ശനമാണ് നയരേഖക്കൊപ്പം അവതരിപ്പിച്ച പ്രവര്‍ത്തന റിപ്പോര്‍ട്ടിലുളളത്. തൊഴിലാളികളെ സംഘടന അവകാശബോധം മാത്രം പഠിപ്പിക്കുന്നു. തൊഴിലാളികളില് ഉത്തരവാദിത്ത ബോധം കൂടി ഉണ്ടാക്കണം. അതാണ് പുതിയ കാലം ആവശ്യപ്പെടുന്നതെന്നും സി ഐ ടി യുവിനെ രൂക്ഷമായി വിമര്‍ശിച്ചു കൊണ്ട് പിണറായി വ്യക്തമാക്കി.\nപൊതുസ്വകാര്യ പങ്കാളിത്ത മാതൃകയില് സംസ്ഥാനത്ത് വന്‍കിട വിദ്യാഭ്യാസ സ്ഥാപനങ്ങള് വേണമെന്ന് സിപിഎം നയരേഖ പറയുന്നു. സഹകരണ മേഖലയിലും സ്വകാര്യ മേഖലയിലും വന്‍കിട വിദ്യാഭ്യാസ ഗവേഷണ സ്ഥാപനങ്ങള് വേണം. ഉന്നത വിദ്യാഭ്യാസ മേഖലയെ ഉത്പാദന മേഖലയുമായി ബന്ധിപ്പിക്കണം. വ്യവസായ സൗഹൃദ അന്തരീക്ഷം ഒരുക്കണമെന്നും നയരേഖ പറയുന്നു.


ക്രിസ്ത്യന് എന്‍ജിഒയുടെ ഭക്ഷണ വിതരണത്തെ അജ്ഞാതര് തടസ്സപ്പെടുത്തി : Marian Pathram\nന്യൂഡല്‍ഹി: ലോക്ക് ഡൗണ്‍കാലത്ത് ദരിദ്രര്‍ക്കായി ക്രിസ്ത്യന് എന്‍ജിഒ നടത്തിയ ഭക്ഷണവിതരണം അജ്ഞാതര് തടസ്സപ്പെടുത്തിയതായി റിപ്പോര്‍ട്ട്. ഉത്തര്‍പ്രദേശിലാണ് സംഭവം. മൂവായിരത്തോളം കുടുംബങ്ങള്‍ക്ക് സഹായം വിതരണം ചെയ്തുകൊണ്ടിരിക്കുമ്പോഴാണ് ഒരു സംഘം ആളുകള് ഞങ്ങളെ വന്ന് ശല്യപ്പെടുത്തിയത്. പോലീസ് ഞങ്ങളോട് വിതരണം അവസാനിപ്പിക്കാന് ആവശ്യപ്പെടുകയും ചെയ്തു. ബോര്‍ഡ് ഫോര് റിസേര്‍ച്ച് എഡ്യുക്കേഷന് ആന്റ് ഡവലപ്‌മെന്റ് ഡയറക്ടര് ഫാ. ജോസോണ് ജോണ് തരകന് പറയുന്നു.\nനോയിഡയിലെ മൂവായിരത്തോളം കുടുംബങ്ങള്‍ക്ക് അഞ്ചു കിലോ വീതം ഗോതമ്പു പൊടി വിതരണം ചെയ്തപ്പോഴാണ് അജ്ഞാതര് തടസ്സവുമായി വന്നത്. ഇന്നലെയായിരുന്നു സംഭവം. ആള്‍ക്കൂട്ടത്തെ കണ്ടപ്പോള് പോലീസ് ഞങ്ങളോട് പറഞ്ഞത് തങ്ങള്‍ക്ക് അവരെ നിയന്ത്രിക്കാന് കഴിയില്ലെന്നും അതുകൊണ്ട് വേഗം വിതരണം അവസാനിപ്പിച്ച് േേപാകുവാനുമായിരുന്നു. അച്ചന് വിശദീകരിച്ചു.\nഇന്ത്യന് മിഷനറി സൊസൈറ്റിയുടെ ഡല്‍ഹി പ്രോവിന്‍സിന്റെ കീഴിലാണ് നോയിഡ കേന്ദ്രമായി ഈ എന്‍ജിഒ പ്രവര്‍ത്തിക്കുന്നത്.\nലൈംഗിക പീഡനത്തിന്റെ ഇരകളുടെ സൗഖ്യത്തിന് വേണ്ടി ലോസ് ആഞ്ചല്‍സ് അതിരൂപതയില് നൊവേന


ക്ഷേത്രത്തില് മൂന്നുപേര് കൊല്ലപ്പെട്ട നിലയില് നരബലിയെന്ന് സംശയം - Janayugom Online\nHome / News / India / ക്ഷേത്രത്തില് മൂന്നുപേര് കൊല്ലപ്പെട്ട നിലയില് നരബലിയെന്ന് സംശയം\nPosted on July 16, 2019, 9:41 pm\nഅനന്തപുര്: ക്ഷേത്രത്തില് രണ്ട് സ്ത്രീകള് ഉള്‍പ്പെടെ മൂന്ന് പേരുടെ മൃതദേഹം കഴുത്തറുത്ത നിലയില് കണ്ടെത്തി. ആന്ധ്രപ്രദേശിലെ അനന്തപുര് ജില്ലയിലെ കോര്‍ത്തിക്കോട്ട ഗ്രാമത്തിലെ ക്ഷേത്രത്തിലാണ് സംഭവം. നരബലിയുടെ ഭാഗമാണ് കൊലപാതകങ്ങള് എന്നാണ് സംശയിക്കപ്പെടുന്നത്.\nപൂജാരി ശിവരാമി റെഡ്ഡി(70), സഹോദരി കമലമ്മ(75), സത്യലക്ഷ്മിയമ്മ(70) എന്നിവരുടെ മൃതദേഹങ്ങളാണ് കഴുത്തറുത്ത നിലയില് കണ്ടെത്തിയത്. ക്ഷേത്രത്തിന് ഉള്‍ഭാഗം രക്തം തളിച്ച നിലയിലാണ്. തിങ്കളാഴ്ച്ച രാവിലെ ക്ഷേത്ര ദര്‍ശനത്തിനെത്തിയ ഭക്തരാണ് മൃതദേഹങ്ങള് കണ്ടെത്തിയത്. ഇവര് ഉടനെ പൊലീസില് വിവരം അറിയിക്കുകയായിരുന്നു. നിധിവേട്ടക്കാരാണ് സംഭവത്തിന് പിന്നിലെന്നാണ് പൊലീസ് കരുതുന്നത്.\n15ാം നൂറ്റാണ്ടിലുള്ള ക്ഷേത്രം അടുത്തിടെയാണ് പുതുക്കിപ്പണിതത്. ശിവരാമിയും കൊല്ലപ്പെട്ട മറ്റു രണ്ട് സ്ത്രീകളും ക്ഷേത്രത്തില് തന്നെയാണ് കിടന്നുറങ്ങാറ്. മൂവരെയും കൊലപ്പെടുത്തിയ ശേഷം നിധിവേട്ടക്കാര് രക്തം തളിച്ചതാകാമെന്നാണ് പൊലീസ് കരുതുന്നത്. പൊലീസ് അന്വേഷണം ആരംഭിച്ചിട്ടുണ്ട്.\nവയറിളക്കത്തിനെതിരെ പ്രതിരോധ കുത്തിവയ്പ് ഈ വര്‍ഷം മുതല്\nThomas / May 14\nസഞ്ജീവ് ഭട്ടിന്റെ അറസ്റ്റില് ഗുജറാത്ത് സര്‍ക്കാരിനോട് വിശദീകരണം തേടി


ശ്രീലങ്കന് പ്രസിഡന്റ് തെരഞ്ഞെടുപ്പ്: മഹീന്ദ രജപക്‌സെ തോല്‍വി സമ്മതിച്ചു – DN News\nHome/News/Latest News/ശ്രീലങ്കന് പ്രസിഡന്റ് തെരഞ്ഞെടുപ്പ്: മഹീന്ദ രജപക്‌സെ തോല്‍വി സമ്മതിച്ചു\nശ്രീലങ്കന് പ്രസിഡന്റ് തെരഞ്ഞെടുപ്പ്: മഹീന്ദ രജപക്‌സെ തോല്‍വി സമ്മതിച്ചു\nശ്രീലങ്കന് പ്രസിഡന്റ് തെരഞ്ഞെടുപ്പില് മഹീന്ദ രജപക്‌സെ തോല്‍വി സമ്മതിച്ചു. തോല്‍വി സമ്മതിച്ചതായി പ്രസിഡന്റ് മഹീന്ദ രജപക്‌സയുടെ ഓഫീസ് അറിയിച്ചു. മൈത്രിപാല സിരിസേന 56.5 ശതമാനം വോട്ട് നേടി. തെരഞ്ഞെടുപ്പില് തോല്‍വി സമ്മതിച്ച രജപക്സെ തന്റെ ഔദ്യോഗിക വസതി ഒഴിഞ്ഞു.\nപ്രസിഡന്റ് മഹീന്ദ രജപക്‌സെയും അടുത്തിടെ ഭരണകക്ഷി വിട്ട സിരിസേനയുമടക്കം 19 സ്ഥാനാര്‍ത്ഥികളാണ് തെരഞ്ഞെടുപ്പില് ജനവിധി തേടിയത്. ആക്രമണ സാധ്യത മുന്‍നിര്‍ത്തി മഹീന്ദ്രരജപക്‌സെയുടെ ഔദ്യോഗിക വസതിക്ക് മുന്‍പാകെ നൂറ് കണക്കിന് സുരക്ഷാഭടന്മാരെ വിന്യസിച്ചിരുന്നു. കാലാവധി തീരാന് ഇനിയും രണ്ട് വര്‍ഷം ബാക്കി നില്‍ക്കെയാണ് മറ്റൊരു തെരഞ്ഞെടുപ്പിന് രജപക്സെ സന്നദ്ധത അറിയിച്ചത്.\nകഴിഞ്ഞ രണ്ടുതവണയും മഹീന്ദ രജപക്സെയാണ് ശ്രീലങ്കന് പ്രസിഡന്റായി തെരഞ്ഞെടുക്കപ്പെട്ടത്. എല്‍ടിടിക്കെതിരായ പ്രവര്‍ത്തനങ്ങള് അദ്ദേഹത്തിന് സിംഗളര്‍ക്കിടയില് സ്വീകാര്യത വര്‍ധിപ്പിച്ചിരുന്നു. എന്നാല് അധികാരം തന്നില് കേന്ദ്രീകരിച്ചുള്ള പ്രവര്‍നങ്ങളും അഴിമതിയുമുള്‍പ്പെടെയുള്ള പലകാര്യങ്ങള് അദ്ദേഹത്തിന്റെ ജനപ്രീതി നഷ്ടപ്പെടുത്തി.\nദേശീയപാത: സ്ഥലം ഏറ്റെടുക്കല് വേഗത്തിലാക്കണമെന്ന് ഗഡ്കരി\nസിഡ്‌നി ടെസ്റ്റ്: ഇന്ത്യ ഒന്നാം ഇന്നിംഗിസില് 475 റണ്‍സിന് പുറത്ത്


Janmabhumi| കാസര്‍ഗോഡ് പോരാട്ടം ബിജെപിയും ലീഗും തമ്മില്; എല്‍ഡിഎഫ് ചിത്രത്തിലില്ല\nകാസര്‍ഗോഡ് പോരാട്ടം ബിജെപിയും ലീഗും തമ്മില്; എല്‍ഡിഎഫ് ചിത്രത്തിലില്ല\nJanuary 23, 2021, 12:12 p.m.\nകാസര്‍കോട് മുനിസിപ്പാലിറ്റിയും, ബദിയടുക്ക, കുംബഡാജെ, ബേലൂര്, ചെങ്കള, കാറഡുക്ക, മുളിയാര്, മൊഗ്രാല് പുത്തൂര്, മധൂര് എന്നീ ഗ്രാമപഞ്ചായത്തുകളും ഉള്‍പ്പെടുന്നതാണ് കാസര്‍കോട് നിയമസഭാ മണ്ഡലം.\nകാസര്‍കോട്: കാസര്‍കോട് നിയമസഭാ മണ്ഡലത്തിലെ തെരഞ്ഞെടുപ്പ് പോര് ഇത്തവണയും ബിജെപിയും മുസ്ലീം ലീഗും തമ്മിലാണ്. കാസര്‍കോട് മുനിസിപ്പാലിറ്റിയും, ബദിയടുക്ക, കുംബഡാജെ, ബേലൂര്, ചെങ്കള, കാറഡുക്ക, മുളിയാര്, മൊഗ്രാല് പുത്തൂര്, മധൂര് എന്നീ ഗ്രാമപഞ്ചായത്തുകളും ഉള്‍പ്പെടുന്നതാണ് കാസര്‍കോട് നിയമസഭാ മണ്ഡലം.\nബിജെപിക്കും ലീഗിനും കാര്യമായ വേരോട്ടം ഉള്ള പ്രദേശമാണിത്. ബിജെപിക്ക് ശക്തമായ സാന്നിധ്യം മണ്ഡലത്തിലെ എല്ലാ പ്രദേശത്തുമുണ്ട്. എല്‍ഡിഎഫ് മിക്കപ്പോഴും ഇവിടെ അപ്രസക്തമാണ്. മണ്ഡലത്തിന്റെ ചരിത്രം നോക്കുകയാണെങ്കില് സ്ഥിരമായി യുഡിഎഫ് ജയിച്ചു വരുന്ന പ്രദേശമാണെങ്കിലും ബിജെപിക്ക് ഓരോ തെരഞ്ഞെടുപ്പിലും വര്‍ദ്ധിക്കുന്ന ജനപിന്തുണ കോണ്‍ഗ്രസ്സിനെന്നപോലെ എല്‍ഡിഎഫിനെയും അലട്ടുന്നുണ്ട്. അതുകൊണ്ട് തന്നെ എല്‍ഡിഎഫ് ഘടകക്ഷികള്‍ക്ക് സീറ്റ് നല്‍കി തെരഞ്ഞെടുപ്പില് നിന്നും അപ്രസക്തമായി, മുസ്ലീം ലീഗിന് വിജയിക്കാനുള്ള വഴിതെളിക്കുന്നതാണ് പൊതുവേ സ്വീകരിക്കുന്ന നയം.\n2011 ലെ നിയമസഭാ തെരഞ്ഞെടുപ്പില് മുസ്ലീം ലീഗ് സ്ഥാനാര്‍ത്ഥി എന്.എ നെല്ലിക്കുന്ന് 53,068 വോട്ടുകള് നേടിയാണ് കാസര്‍കോട് മണ്ഡലത്തില് നിന്നും വിജയിച്ചത്. 9738 വോട്ടിന്റെ ഭൂരിപക്ഷമായിരുന്നു. രണ്ടാം സ്ഥാനത്ത് അന്ന് ബിജെപിയുടെ ജയലക്ഷ്മി എന്. ഭട്ടായിരുന്നു. 43,330 വോട്ടായിരുന്നു ബിജെപി നേടിയത്. 16,467 വോട്ടുകള് നേടി എല്‍ഡിഎഫിന്റെ ഘടകക്ഷിയായ ഐഎന്‍എല് (ഇന്ത്യന് നാഷ്ണല് ലീഗ്) മൂന്നാം സ്ഥാനത്തേക്ക് പിന്തള്ളപ്പെട്ടു.\n2016ലെ നിയമസഭാ തെരഞ്ഞെടുപ്പില് ബിജെപി നേത്യത്വം നല്‍കുന്ന എന്‍ഡിഎ മികച്ച പോരാട്ടമാണ് കാഴ്ചവച്ചത്. ബിജെപിയിലെ രവീഷ തന്ത്രി 56,120 വോട്ടുകളുമായി രണ്ടാം സ്ഥാനത്തെത്തിയപ്പോള് 8607 വോട്ടിന്റെ ഭൂരിപക്ഷത്തോടെ മുസ്ലിം ലീഗിന്റെ എന്.എ നെല്ലിക്കുന്ന് 64,727 വോട്ടുകള് നേടി വിജയിച്ചു. ഐഎന്‍എല്ലിന്റെ എ.എ. അമീന് 21,615 വോട്ട് നേടി മൂന്നാം സ്ഥാനത്തുമെത്തി.\nഇത്തവണത്തെ നിയമസഭാ തെരഞ്ഞെടുപ്പില് ബിജെപി വിജയത്തില് കുറഞ്ഞൊന്നും മണ്ഡലത്തില് നിന്നും പ്രതീക്ഷിക്കുന്നില്ല. ചിട്ടയായ പ്രവര്‍ത്തനങ്ങള് മണ്ഡലത്തില് തുടങ്ങിക്കഴിഞ്ഞു. കാസര്‍കോട് മണ്ഡലത്തില്, തദ്ദേശ തെരഞ്ഞെടുപ്പില് കനത്ത പരാജയമാണ് യുഡിഎഫിന് നേരിടേണ്ടി വന്നത്. ഈ അവസരം മുതലെടുത്ത് മുന്നണിയില് സ്വാധീനവും കരുത്തും കൂട്ടി മണ്ഡലത്തില് സ്വാധീനം ഉറപ്പിക്കാനുള്ള ശ്രമത്തിലാണ് മുസ്ലീം ലീഗ്. എന്നാല് സ്ഥാനാര്‍ത്ഥി ആരെന്നതില് തീരുമാനമായിട്ടില്ല.\nമുസ്ലിം ലീഗ് ജില്ലാ പ്രസിഡന്റ് ടി.ഇ.അബ്ദുല്ല സ്ഥാനാര്‍ഥിയാകുമെന്നാണ് ഒരു വിഭാഗം ലീഗ് പ്രവര്‍ത്തകര് പറയുന്നത്. കെ.എം.ഷാജിയോ മറ്റോ ഇറക്കുമതി സ്ഥാനാര്‍ഥിയായി കാസര്‍കോടെത്തുമെന്നും അഭ്യൂഹമുണ്ട്. എന്നാല് ഇറക്കുമതി സ്ഥാനാര്‍ത്ഥികളോട് ജില്ലാ നേത്യത്വത്തിന് താല്പര്യക്കുറവുണ്ട്.\nകഴിഞ്ഞ മൂന്നു തവണയും ഐഎന്‍എല് ആണ് ഇവിടെ ഇടതുപക്ഷത്തിനായി മത്സരിച്ചത്. 2006, 2011, 2016 തെരഞ്ഞെടുപ്പുകളില് മത്സരിച്ച ഐഎന്‍എല് സ്ഥിരമായി തോല്‍ക്കുകയും, മൂന്നാം സ്ഥാനത്തേക്ക് പിന്തള്ളപ്പെടുകയും ചെയ്യുന്നതിനാല് ഇത്തവണ കാസര്‍കോട് സീറ്റ് വേണ്ടെന്ന നിലപാടിലാണ്. പകരം വിജയസാധ്യതയുള്ള ഉദുമയോ കാഞ്ഞങ്ങാടോ നല്‍കണമെന്നു മുന്നണിയില് അവകാശവാദം ഉന്നയിച്ചിട്ടുണ്ട്. അങ്ങനെയെങ്കില് ഇടതു സ്വതന്ത്രനെയായിരിക്കും കാസര്‍കോട്ട് എല്‍ഡിഎഫ് രംഗത്തിറക്കുക.\nതിരുനക്കര ശിവരാത്രിക്ക് സ്വയംഭൂ ദര്‍ശനം രാത്രി ഏഴുമുതല് എട്ടുവരെ\nഇടതുകോട്ടയില് താമര വിരിയിക്കാന് ബിജെപി; അരൂരും പിടിക്കാന് എല്‍ഡിഎഫ്; ചെങ്കോട്ട പിളര്‍ക്കാന് യുഡിഎഫ്


സ്‌പെഷ്യല് കിറ്റ് ഓണത്തിനും; റേഷന് വ്യാപാരികള്‍ക്ക് ഇന്‍ഷുറന്‍സ് പരിരക്ഷ നല്‍കാന് സര്‍ക്കാര്\nസംസ്ഥാന സര്‍ക്കാറിന്റെ ഭക്ഷ്യ കിറ്റുകള് ഓണത്തിനും. സംസ്ഥാനത്തെ മുഴുവന് റേഷന് കാര്‍ഡ് ഉടമകള്‍ക്കും സ്‌പെഷ്യല് കിറ്റ് നല്‍കാന് മന്ത്രിസഭാ യോഗത്തില് തീരുമാനമായി. കൊവിഡ് രോഗബാധയുടെ പശ്ചാത്തലത്തില് റേഷന് വ്യാപാരികള്‍ക്ക് ഏഴരലക്ഷം രൂപയുടെ ഇന്‍ഷുറന്‍സ് പരിരക്ഷയും അനുവദിക്കും. റേഷന് വ്യാപാരികളെ കൊവിഡ് മുന്നണി പോരാളികളായി കണക്കാക്കണം എന്ന ആവശ്യം ശക്തമാവുന്നതിനിയെയാണ് ഇന്‍ഷുറന്‍സ് പരിരക്ഷ നല്‍കാന് തീരുമാനം ഉണ്ടാവുന്നത്. ഇതിന് പുറമെ രാജവെമ്പാലയുടെ കടിയേറ്റ് മരിച്ച തിരുവനന്തപുരം മൃഗശാലയിലെ ജീവനക്കാരന് ഹര്‍ഷാദിന്റെ കുടുംബത്തിനും സംസ്ഥാന സര്‍ക്കാര് സഹായധനം പ്രഖ്യാപിച്ചു. 20 […]\n8 July 2021 1:24 AM GMT\nസംസ്ഥാന സര്‍ക്കാറിന്റെ ഭക്ഷ്യ കിറ്റുകള് ഓണത്തിനും. സംസ്ഥാനത്തെ മുഴുവന് റേഷന് കാര്‍ഡ് ഉടമകള്‍ക്കും സ്‌പെഷ്യല് കിറ്റ് നല്‍കാന് മന്ത്രിസഭാ യോഗത്തില് തീരുമാനമായി. കൊവിഡ് രോഗബാധയുടെ പശ്ചാത്തലത്തില് റേഷന് വ്യാപാരികള്‍ക്ക് ഏഴരലക്ഷം രൂപയുടെ ഇന്‍ഷുറന്‍സ് പരിരക്ഷയും അനുവദിക്കും.\nറേഷന് വ്യാപാരികളെ കൊവിഡ് മുന്നണി പോരാളികളായി കണക്കാക്കണം എന്ന ആവശ്യം ശക്തമാവുന്നതിനിയെയാണ് ഇന്‍ഷുറന്‍സ് പരിരക്ഷ നല്‍കാന് തീരുമാനം ഉണ്ടാവുന്നത്.\nഇതിന് പുറമെ രാജവെമ്പാലയുടെ കടിയേറ്റ് മരിച്ച തിരുവനന്തപുരം മൃഗശാലയിലെ ജീവനക്കാരന് ഹര്‍ഷാദിന്റെ കുടുംബത്തിനും സംസ്ഥാന സര്‍ക്കാര് സഹായധനം പ്രഖ്യാപിച്ചു. 20 ലക്ഷം രൂപ ഹര്‍ഷാദിന്റെ കുടുംബത്തിന് അനുവദിച്ചു. ഇതില് 10 ലക്ഷം വീട് നിര്‍മാണം പൂര്‍ത്തിയാക്കാനാണ്. ആശ്രിതയ്ക്ക് സര്‍ക്കാര് ജോലി നല്‍കും. 18 വയസ്സുവരെ കുട്ടികളുടെ വിദ്യാഭ്യാസ ചെലവ് സര്‍ക്കാര് വഹിക്കാനും തീരുമാനിച്ചു.\nഈ മാസം 21 മുതൽ നിയമസഭാ സമ്മേളനം വിളിച്ച് ചേർക്കാൻ ഗവർണ്ണറോട് ശുപാർശ ചെയ്യാൻ മന്ത്രിസഭാ യോഗം തീരുമാനിച്ചു.


ടൊയോട്ട യാരിസ് ലാലിഗ വേൾഡ് ടൂർണമെന്റിന് ഇന്ന് തുടക്കം; മെൽബൺ സിറ്റി എഫ്സിയുമായി കൊമ്പുകോർക്കാൻ ബ്ലാസ്റ്റേഴ്‌സ് ഇറങ്ങുന്നു.... -\nടൊയോട്ട യാരിസ് ലാലിഗ വേൾഡ് ടൂർണമെന്റിന് ഇന്ന് തുടക്കം; മെൽബൺ സിറ്റി എഫ്സിയുമായി കൊമ്പുകോർക്കാൻ ബ്ലാസ്റ്റേഴ്‌സ് ഇറങ്ങുന്നു….\nanu\tJuly 24, 2018\nഇന്ത്യയിൽ ആദ്യമായി നടക്കുന്ന ഇന്റർനാഷണൽ പ്രീ സീസൺ ടൂർണമെന്റായ ടൊയോട്ട യാരിസ് ലാലിഗ വേൾഡിന് ഇന്ന് തുടക്കമാകും. ജൂലൈ 24 മുതൽ 28 വരെ കൊച്ചിയിലെ ജവഹർലാൽ നെഹ്‌റു സ്റ്റേഡിയത്തിൽ നടക്കുന്ന ടൂർണമെന്റ് തുടങ്ങാൻ ഇനി മണിക്കൂറുകൾ മാത്രം.\nലോക മലയാളികളുടെ ഹരമായി മാറിയ കേരളാ ബ്ലാസ്റ്റേഴ്‌സ് വീണ്ടും കളിക്കളത്തിലേക്ക് തിരിച്ചെത്തുന്നതിന്റെ ആവേശത്തിലാണ് ഫുട്ബാൾ പ്രേമികൾ. ഓസ്‌ട്രേലിയൻ എ ലീഗിലെ മൂന്നാം സ്ഥാനക്കാരായ മെൽബൺ സിറ്റി എഫ് സി, സ്പാനിഷ് വമ്പന്മാരായ ജിറൗണ എഫ് സി എന്നിവരുമായാണ് കേരളാ ബ്ലാസ്റ്റേഴ്‌സ് പ്രീ സീസൺ ഫ്രണ്ട്‌ലി മത്സരങ്ങൾ കളിക്കുക.\nമെൽബൺ സിറ്റി എഫ്സിയുമായാണ് ബ്ലാസ്റ്റേഴ്‌സിന്റെ ആദ്യ മത്സരം. ഇന്ത്യൻ ദേശീയ ടീമിലെ പ്രതിരോധ ഭടനും മലയാളിയുമായ അനസ് എടത്തൊടികളുടെ ബ്ലാസ്റ്റേഴ്‌സ് ജേഴ്സിയിലുള്ള അരങ്ങേറ്റ മത്സരത്തിനായി മലയാളികൾ ഒഴുകിയെത്തുകയാണ്. അനസിനു പുറമെ നിരവധി പുതിയ താരങ്ങളെ സ്വന്തമാക്കിയ ബ്ലാസ്റ്റേഴ്‌സ് പരിശീലകൻ ഡേവിഡ് ജെയിംസിന് കീഴിൽ മികച്ച പ്രകടനം നടത്തുമെന്നാണ് ആരാധകർ പ്രതീക്ഷിക്കുന്നത്.\nസ്പാനിഷ് ലീഗിൽ റയൽ മാഡ്രിഡിനെ വരെ തോൽപിച്ച ചരിത്രമുള്ള ടീമാണ് ജിറൗണ എഫ്സി. റയലും ബാഴ്‌സയും മറ്റു വമ്പന്മാരും കൊമ്പുകോർക്കുന്ന ലാ ലീഗയിൽ കഴിഞ്ഞ സീസണിൽ 10ാം സ്ഥാനം നേടാനും ജിറൗണക്ക് കഴിഞ്ഞിരുന്നു. ജൂലൈ 28 നാണ് കേരളാ ബ്ലാസ്‌റ്റേഴ്‌സും ജിറൗണയും ഏറ്റുമുട്ടുക. അതിനു മുൻപേ ജൂലൈ 27 ന് ജിറൗണ എഫ് സിയും മെൽബൺ സിറ്റി എഫ്സിയും തമ്മിലും ഏറ്റുമുട്ടും. ലോകകപ്പിന് ശേഷമെത്തുന്ന കാൽപ്പന്താരവത്തിന്റെ തത്സമയ സംപ്രേക്ഷണവുമായി ഫ്ളവേഴ്സ് ചാനലാണ് ഇന്ത്യയിലെ പ്രഥമ ഇന്റർനാഷനൽ പ്രീ സീസൺ ടൂർണമെന്റ് പ്രേക്ഷകരിലെത്തിക്കുന്നത്.


വര്‍ഗീയാക്രമണങ്ങള് 2002-ല് ഗുജറാത്തില് ചോരപ്പുഴയൊഴുക്കിയപ്പോഴാണ് ആദ്യമായി ഒരു സംസ്ഥാന സര്‍ക്കാര് ടെലിവിഷന് റിപ്പോര്‍ട്ടിങിനു മേല് നിരോധനം ഏര്‍പ്പെടുത്താന് മുതിര്‍ന്നത്. അന്നു നരേന്ദ്ര മോദി ആയിരുന്നു ഗുജറാത്ത് മുഖ്യമന്ത്രി.\nവര്‍ഗീയാക്രമണങ്ങള് കൊടുമ്പിരി കൊള്ളുകയും അഹമ്മദാബാദില് മുസ്ലിം കോളനികളില് ചോരപ്പുഴയൊഴുകുകയും ചെയ്തപ്പോള് സര്‍ക്കാര് തിരക്കിട്ടു ചെയ്ത ഒരു കാര്യം സ്റ്റാര് ന്യൂസ്, സീ ന്യൂസ്, സി.എന്.എന്, ആജ്തക് തുടങ്ങിയ ചാനലുകള് വീടുകളില് കാണുന്നില്ല എന്ന് ഉറപ്പുവരുത്തണമെന്ന് കേബ്ള് വിതരണക്കാര്‍ക്ക് ഉത്തരവ് നല്‍കുകയായിരുന്നു. അത് ദൃശ്യമാധ്യമങ്ങള് നടത്തിയ ആദ്യത്തെ വര്‍ഗീയകലാപ റിപ്പോര്‍ട്ടിങ് ആയിരുന്നു, റിപ്പോര്‍ട്ടിങ്ങിന്റെ നിരോധനവും ആയിരുന്നു. അതിന്റെ പേരില് ദേശീയ ദൃശ്യമാധ്യമങ്ങള്‍ക്കു ഹിന്ദുസംഘടനകളില് നിന്നുണ്ടായ അധിക്ഷേപത്തിന്റെയും ശത്രുതയുടെയും തീ ഇന്നും അണഞ്ഞിട്ടില്ല.\nഹിന്ദുത്വ സംഘടനകളുടെ അപ്രീതിക്കും ക്രോധത്തിനും മതിയായ കാരണങ്ങളുണ്ട്. മുന്‍കാല കലാപ റിപ്പോര്‍ട്ടിങ്ങുകളില്‍നിന്നുള്ള അവിശ്വസനീയമായ ഒരു വ്യതിയാനമായിരുന്നു മുകളില് പേരെടുത്തു പറഞ്ഞ ദേശീയ ഇംഗ്ലീഷ് ചാനലുകളുടെ ഗുജറാത്ത് കലാപ റിപ്പോര്‍ട്ടിങ്ങ്. അതിനു മുന്‍പുള്ള കാലത്ത്, പത്രങ്ങളുടെ വര്‍ഗീയാക്രമണ റിപ്പോര്‍ട്ടിങ്ങ് അക്രമികളെ തുറന്നുകാട്ടാനോ വര്‍ഗീയഭ്രാന്തിനെതിരെ ജനവികാരമുണര്‍ത്താനോ ഒരിക്കലും പര്യാപ്തമാകാറില്ല. അതുകൊണ്ടുതന്നെ, ഭൂരിപക്ഷ മതവര്‍ഗീയവാദികള്‍ക്ക് ആ റിപ്പോര്‍ട്ടിങ്ങില് ഒട്ടും അപ്രിയം ഉണ്ടാകാറുമില്ല. കാരണം, ആക്രമിക്കപ്പെട്ടവരെയോ ആക്രമിക്കുന്നവരെയോ പത്രങ്ങള് മതംതിരിച്ച് രേഖപ്പെടുത്താറില്ല. മരിച്ചവര് ഏതു മതക്കാര് എന്നു നോക്കാറില്ല, ഏതുവിഭാഗമാണ് കൂട്ടക്കൊലകള് നടത്തിയത് എന്നു ചൂണ്ടിക്കാട്ടാറില്ല. ഇത്ര ആരാധനാലയങ്ങള് കത്തിച്ചു, ഇത്രപേര് കൊല്ലപ്പെട്ടു, ഇത്ര കെട്ടിടങ്ങള് തകര്‍ക്കപ്പെട്ടു, ഇത്ര പേര് അഭയാര്‍ത്ഥിക്യാമ്പുകളില് അഭയം തേടി..... എന്നിങ്ങനെ പോയി നിഷ്പക്ഷ മുഖ്യധാരാ മാധ്യമറിപ്പോര്‍ട്ടിങ്ങ്.\nവര്‍ഗീയാക്രമണങ്ങള് എങ്ങനെ റിപ്പോര്‍ട്ട് ചെയ്യണം എന്ന് സര്‍ക്കാര് നിര്‍ദ്ദേശിക്കാറില്ല മുമ്പും. പക്ഷേ, നിരവധി അന്വേഷണക്കമ്മീഷണുകളുടെയും കോടതികളുടെയും മറ്റും നിര്‍ദ്ദേശങ്ങള് പരിഗണിച്ച് പ്രസ് കൗണ്‍സില് ഓഫ് ഇന്ത്യ ഇക്കാര്യത്തില് ചില മാര്‍ഗനിര്‍ദ്ദേശകതത്ത്വങ്ങള്‍ക്കു രൂപം നല്‍കിയിരുന്നു. അതനുസരിച്ച് അക്രമികളുടെയും ആക്രമണത്തിന് ഇരയായവരുടെയും മതം എടുത്തു പറയരുത് എന്നൊരു ചട്ടം പത്രങ്ങള് പിന്തുടര്‍ന്നു പോന്നു. ജനവികാരം ആളിക്കത്താനും കൂടുതല് അക്രമങ്ങള് പൊട്ടിപ്പുറപ്പെടാനും റിപ്പോര്‍ട്ടിങ്ങ് പ്രകോപനമാകരുത് എന്ന സദുദ്ദേശമേ ഇതിനു പിന്നിലുണ്ടായിരുന്നുള്ളൂ. എങ്കിലും, അതല്ല സംഭവിച്ചത്. സ്വാതന്ത്ര്യത്തിനു ശേഷമുള്ള വര്‍ഗീയകലാപങ്ങള് രണ്ടു തുല്യശക്തികള് തമ്മിലുള്ള ഏറ്റുമുട്ടലായിരുന്നില്ല. ഏതാണ്ട് എല്ലാം ഭൂരിപക്ഷ വര്‍ഗീയത ന്യൂനപക്ഷങ്ങള്‍ക്കെതിരെ നടത്തിയ പകപോക്കലുകളായിരുന്നു. പലപ്പോഴും ചില്ലറ പ്രകോപനങ്ങള് അവര് ഇതിനായി ഉണ്ടാക്കിക്കൊടുക്കാറുണ്ടെങ്കിലും. മാധ്യമങ്ങള് പൊതുവെ വര്‍ഗീയവാദികളെ പിന്താങ്ങുകയോ പ്രോത്സാഹിപ്പിക്കുകയോ ചെയ്യാറില്ലെങ്കിലും അക്രമികളെ തുറന്നുകാട്ടാറുമില്ല. സമാധാനത്തിനു വേണ്ടി മുറവിളി കൂട്ടാറുണ്ടുതാനും.\nഹിന്ദുത്വസംഘടനകള് നേരിട്ട് നേതൃത്വം നല്‍കാതെതന്നെ ഹിന്ദുക്കള് ന്യനപക്ഷമതക്കാര്‍ക്കെതിരെ നടത്തിയ ആദ്യത്തെയും, ഒരുപക്ഷേ അവസാനത്തെയും വര്‍ഗീയാക്രമണമാണ് 1984-ല് പ്രധാനമന്ത്രി ഇന്ദിരാഗാന്ധിയുടെ വധത്തെത്തുടര്‍ന്ന് സിഖുകാര്‍ക്കെതിരെ ഡല്‍ഹിയിലും പരിസരത്തും നടന്നത്. ആയിരങ്ങളാണ് കൂട്ടക്കൊലകളില് വെന്തുവെണ്ണീറായത്. ഗാന്ധിയന്മാരായ കോണ്‍ഗ്രസ്സുകാരാണ് എല്ലാറ്റിലും പ്രതികളായത്. പല നേതാക്കളും ശിക്ഷിക്കപ്പെട്ടു. വന്‍മരം നിലംപതിച്ചപ്പോള് ഉണ്ടായ മണ്ണിളക്കം മാത്രമായി ഇതിനെ പ്രധാനമന്ത്രി രാജീവ് ഗാന്ധി ചുരുക്കിക്കാട്ടി. അന്ന് ചാനലുകള് രംഗത്തുവന്നു തുടങ്ങിയിരുന്നു. പക്ഷേ, അവര് ഇന്ദിരാഗാന്ധിയുടെ സംസ്‌കാരച്ചടങ്ങുകളുടെ റിപ്പോര്‍ട്ടിങ്ങില് മാത്രമാണ് ശ്രദ്ധ കേന്ദ്രീകരിച്ചത്. കൂട്ടക്കൊലകളൊന്നും ടെലിവിഷനുകളിലൂടെ വീടുകളുടെ സ്വീകരണമുറികളിലെത്തിയില്ല. ഇന്ദിരാഗാന്ധിയുടെ കൊലപാതകം വരെ സിഖ് തീവ്രവാദികള് നടത്തിപ്പോന്ന എല്ലാ അക്രമങ്ങളുടെയും കൊലകളുടെയും ശിക്ഷ നിരപരാധികളായ സാധാരണ സിഖുകാര് ഏറ്റുവാങ്ങേണ്ടിവന്നു.\nകലാപ റിപ്പോര്‍ട്ടിങ് കാര്യത്തില് പത്രങ്ങള് സ്വീകരിച്ചുപോന്ന കീഴ്‌വഴക്കങ്ങള് 2002-ല് ദൃശ്യമാധ്യമങ്ങള് ലംഘിച്ചു. ഗുജറാത്തില് മുസ്ലിം, ഹിന്ദു എന്നു പേരെടുത്തു പറഞ്ഞുതന്നെയാണ് കൂട്ടക്കൊലകളും തീവെപ്പുകളും ന്യൂഡല്‍ഹി ആസ്ഥാനമായുള്ള ഇംഗ്‌ളീഷ് ചാനലുകള് റിപ്പോര്‍ട്ട് ചെയ്തത്. തീര്‍ത്തും നിഷ്പക്ഷമായാണ് തങ്ങള് റിപ്പോര്‍ട്ട് ചെയ്തത് എന്ന് ആ ചാനലുകള് അവകാശപ്പെട്ടിരുന്നു. പക്ഷേ, ഗോധ്രയ്ക്കു ശേഷമുള്ള പ്രതികാര കൂട്ടക്കൊലകളും അഗ്നിപ്രളയവും മുസ്ലിങ്ങള്‍ക്കെതിരെ ആണല്ലോ നടന്നത്. അത് അതേപടി റിപ്പോര്‍ട്ട് ചെയ്തത് ഹിന്ദുത്വസംഘടനകളില് ക്രോധം വളര്‍ത്തി. കാരണം, ഗോധ്ര കൂട്ടേെക്കാലയ്ക്കുള്ള ഹിന്ദുത്വ പ്രതികാരമായിരുന്നല്ലോ മാസങ്ങളോളം നടന്ന ഗുജറാത്ത് കലാപം. വിദ്വേഷപ്രചാരണങ്ങളുടെയും വര്‍ഗീയാക്രമണ അജന്‍ഡകളുടെയും തനിസ്വഭാവം രാജ്ദീപ് സര്‍ദേശായിയെയും ബര്‍ഖ ദത്തിനെയും പോലുള്ളവര് തുറന്നുകാട്ടി. ഗോധ്രയില് തീവണ്ടിക്കു തീയിട്ട് ഹിന്ദുക്കളെ കൂട്ടമായി കൊന്നത് അവര് ഈവിധം റിപ്പോര്‍ട്ട് ചെയ്തിരുന്നില്ല എന്നു വികാരപൂര്‍വും പ്രചരിപ്പിക്കപ്പെട്ടു. പട്ടാപ്പകല് ക്യാമറകള്‍ക്കു മുന്നില് നടന്ന ആക്രമണങ്ങളും ഇരുളില് ആരോ തീയിട്ട് പിന്‍വലിഞ്ഞുണ്ടാക്കിയ തീവണ്ടി സ്‌ഫോടനവും ഒരു പോലെ റിപ്പോര്‍ട്ട് ചെയ്യാനാവില്ല എന്ന പരിമിതി ഉണ്ടായിട്ടും മരണമടഞ്ഞ കര്‍സേവകര്‍ക്ക് അര്‍ഹമായ പരിഗണനയും അവരെക്കുറിച്ച് മതിയായ വിവരങ്ങളും ചാനലുകള് നല്‍കിയിരുന്നു എന്ന് വിശദീകരിക്കപ്പെട്ടുവെങ്കിലും അതൊന്നും വിലപ്പോയില്ല.\nപത്രങ്ങള്‍ക്കു മാത്രമായി ഉള്ള സ്ഥാപനമാണ് പ്രസ് കൗണ്‍സില് ഓഫ് ഇന്ത്യ. ദൃശ്യമാധ്യമങ്ങളുടെ കാര്യത്തില് പ്രസ് കൗണ്‍സില് ഓഫ് ഇന്ത്യ ഇടപെടാറില്ല. ദൃശ്യമാധ്യമങ്ങള്‍ക്കു മാര്‍ഗനിര്‍ദ്ദേശം നല്‍കാനോ അവയെ നിയന്ത്രിക്കാനോ സ്ഥാപനങ്ങളോ സംവിധാനമോ ഇല്ല. ചാനലുകള്‍ക്കും അച്ചടിമാധ്യമങ്ങള്‍ക്കും ഓണ്‍ലൈന് മാധ്യനങ്ങള്‍ക്കും ഒരുപോലെ ബാധകമായ പൊതുനിയമമോ പെരുമാറ്റച്ചട്ടമോ വ്യവസ്ഥകളോ ആവശ്യമില്ലേ എന്ന ചോദ്യം ഉയരാറുണ്ടെങ്കിലും അഭിപ്രായസമന്വയം ഉണ്ടായിട്ടില്ല. ചാനലുകള്‍ക്കെതിരെ ഏകപക്ഷീയമായി, ഒരു വിശദീകരണം പോലും ചോദിക്കാതെ ശിക്ഷാനടപടിയെടുക്കാന് 1994-ലെ ദ് കേബ്ള് ടെലിവിഷന് നെറ്റ് വര്‍ക്‌സ് റൂള്‍സ് അധികാരം നല്‍കുന്നതു കൊണ്ട് കേന്ദ്രസര്‍ക്കാറിനു ചാനലുകളുടെ കാര്യത്തില് ഇഷ്ടം പോലെ ചെയ്യാം എന്ന നില ഉണ്ടാക്കിയിട്ടുണ്ട്. അച്ചടിമാധ്യമങ്ങളുടെ കാര്യത്തില് എടുക്കാന് മടിക്കുന്ന ശിക്ഷാനടപടികള് ദൃശ്യമാധ്യമങ്ങള്‍ക്കെതിരെ മടി കൂടാതെ പ്രയോഗിക്കുന്നതാണ് ഏഷ്യാനെറ്റ് ന്യൂസ്, മീഡിയവണ് കാര്യത്തില് നാം കണ്ടത്. .\nഗുജറാത്ത് വര്‍ഗീയാക്രമണ റിപ്പോര്‍ട്ടിങ് സംബന്ധിച്ച് സംഘപരിവാര് പ്രസ്ഥാനങ്ങള്‍ക്കു ഡല്‍ഹി കേന്ദ്രമായുള്ള ദൃശ്യമാധ്യമങ്ങളെക്കുറിച്ചേ പരാതി ഉണ്ടായിരുന്നുള്ളു. ഗുജറാത്ത് പത്രങ്ങളെക്കുറിച്ച് അവര്‍ക്ക് ഒരു പരാതിയും ഉണ്ടായിരുന്നില്ല. കാരണം, അവ ഹിന്ദു പക്ഷത്ത് ഉറച്ചുനിന്നിരുന്നു. സന്ദേശ്, ഗുജറാത്ത് സമാചാര് തുടങ്ങിയ പത്രങ്ങള് മുസ്ലിംകൂട്ടക്കൊലകളെ പിന്തുണയ്ക്കുക തന്നെ ചെയ്തു. വര്‍ഗീയവിദ്വേഷ പ്രചാരണത്തില് അവരൊട്ടും അറച്ചുനിന്നില്ല. വ്യക്തമായ നിയമവ്യവസ്ഥകളൊക്കെ ഉണ്ടെങ്കിലും ഗുജറാത്ത് സര്‍ക്കാര് അവര്‍ക്കെതിരെ ഒരു നടപടിയും സ്വീകരിച്ചില്ല എന്നു മാത്രമല്ല, അവരുടെ സേവനങ്ങളെ പ്രകീര്‍ത്തിച്ചുകൊണ്ട് ഗുജറാത്ത് മുഖ്യമന്ത്രി നരേന്ദ്ര മോദി അവയുടെ പത്രാധിപന്മാര്‍ക്ക് ഒപ്പുവെച്ച അഭിനന്ദനക്കത്തുകള് അയച്ചുകൊടുക്കുകയാണ് ചെയതത്. ഹിന്ദുത്വപക്ഷത്തുനിന്ന്് കലാപത്തെ പ്രോത്സാഹിപ്പിച്ച പത്രങ്ങള്‍ക്ക് അഭിനന്ദനം, മതനിരപേക്ഷപക്ഷത്ത് നിലയിറപ്പിച്ച് കൊലയാളികളെ തുറന്നുകാട്ടിയ ചാനലുകള്‍ക്കു ശിക്ഷ!\nഭൂരിപക്ഷാധിപത്യ രാഷ്ട്രീയം എത്ര വേഗത്തിലാണ് ശക്തി പ്രാപിക്കുക എന്ന് ഗുജറാത്ത് കലാപം വ്യക്തമായി കാട്ടിത്തന്നു. കലാപം കഴിയുമ്പോഴേക്ക് ഗുജറാത്ത് സമാചാര്,സന്ദേശ് പത്രങ്ങളുടെ സര്‍ക്കുലേഷന് കുതിച്ചുയര്‍ന്നു. ഏറ്റവും പ്രചാരമുള്ള ഈ രണ്ടു പത്രങ്ങള് തമ്മില് എത്രത്തോളം വര്‍ഗീയവിദ്വേഷപ്രചാരണം നടത്താം എന്ന കാര്യത്തില് കടുത്ത മത്സരം തന്നെ നടക്കുകയായിരുന്നു. 'രക്തം കൊണ്ടു പ്രതികാരം ചെയ്യാന്' ഹിന്ദുക്കളോട് തുറന്നു ആഹ്വാനം ചെയ്ത സന്ദേശ് പത്രത്തിന്റെ പ്രചാരം ഒന്നര ലക്ഷം വര്‍ദ്ധിച്ചു. പ്രകോപനത്തിന്റെ കാര്യത്തില് അല്പമൊന്നു മടിച്ചുനിന്ന ഗുജറാത്ത് സമാചാര് പത്രത്തിന്റെ പ്രചാരവര്‍ദ്ധനയും മടിച്ചുനിന്നു. തീര്‍ച്ചയായും, എഡിറ്റേഴ്‌സ് ഗില്‍ഡും പ്രസ് കൗണ്‍സിലുമെല്ലാം ഈ പത്രങ്ങളെ ശക്തമായ ഭാഷയില് വിമര്‍ശിച്ചിരുന്നു. പക്ഷേ, അതൊന്നും ഈ പത്രങ്ങള് ഗൗനിച്ചില്ല. അവരുടെ വായനക്കാര് അത്രയും ഗൗനിച്ചുകാണില്ല.\nഈ പഴയ കാര്യങ്ങള് ഇപ്പോള് ഓര്‍മയില് വന്നത് പൗരത്വനിയമത്തിനെതിലായി നടന്നുവന്ന പ്രക്ഷോഭത്തെ അടിച്ചമര്‍ത്താന് ഡല്‍ഹിയില് ഹിന്ദുത്വപക്ഷം തിരികൊളുത്തി വര്‍ഗീയകലാപത്തെത്തുടര്‍ന്നുണ്ടായ ചില മാധ്യമ ശിക്ഷാനടപടികളാണ്. അതിന്റെ വിശദാംശങ്ങളിലേക്കു കടക്കുന്നില്ല. ഏഷ്യാനെറ്റ് ന്യൂസിനും മീഡിയവണിനും എതിരെ രണ്ടു നാളത്തെ സംപ്രേഷണനിരോധനം പ്രഖ്യാപിച്ചത് ഇന്ത്യാ ഗവണ്മെന്റിന്റെ സെക്രട്ടറിയാണ്. ഒരു മാധ്യമറിപ്പോര്‍ട്ടിങ്ങ് ക്രമസമാധാനം തകര്‍ക്കുന്നതാണ് എന്നു തോന്നിയാല് അതു തടയാന് അധികൃതര്‍ക്ക് അധികാരം വേണം എന്ന കാര്യത്തില് സംശയമില്ല. പക്ഷേ, കുറ്റം ചെയ്തതായി ആക്ഷേപിച്ച് വിശദീകരണം ചോദിച്ച ഉദ്യോഗസ്ഥന് തന്നെ വിധികര്‍ത്താവായി മാധ്യമത്തെ ശിക്ഷിക്കുന്നത് കടുത്ത മാധ്യമസ്വാതന്ത്ര്യ ലംഘനമായിട്ടും അക്കാര്യം ഇന്ത്യന് മാധ്യമലോകം ഗൗരവപൂര്‍വം കൈകാര്യം ചെയ്തില്ല എന്നത് ആശങ്കയുണര്‍ത്തുന്നു. ഡല്‍ഹി കലാപത്തിന്റെ റിപ്പോര്‍ട്ടിങ്ങ് നടത്തിയ അനേകമനേകം ചാനലുകളില്‍നിന്നു രണ്ടു മലയാളി ചാനലുകളെ മാത്രം ശിക്ഷിച്ചത് മലയാളമാധ്യമലോകത്തെ തെല്ലുപോലും അലോസരപ്പെടുത്തിയില്ല എന്നത് അതിലേറെ ആശങ്കാജനകമാണ്. ബി.ജെ.പി നേതൃത്വത്തിലുള്ള ഒരാളുടെ ഉടമസ്ഥതയിലുള്ള സ്ഥാപനമാണ് ഏഷ്യനെറ്റ് ന്യൂസ് എന്ന ഒറ്റക്കാരണത്താലാണ് ശിക്ഷ വഴിക്കു വെച്ച് റദ്ദാക്കപ്പെട്ടത്. ബി.ജെ.പി നേതൃത്വത്തിലുള്ള കേന്ദ്രസര്‍ക്കാര് ഇക്കാര്യത്തില് മാന്യമായ മാധ്യമനയം അല്ല ഇക്കാര്യത്തില് തുടക്കം മുതല് സ്വീകരിച്ചുപോന്നിരുന്നത് എന്ന് തല്‍ക്കാലം കെട്ടടങ്ങിയ വിവാദത്തിനിടയില് നാം മറന്നുകൂടാ.\nപാഠഭേദം ഏപ്രില് 2020


Issue Archive | RISALA WEEKLY | Page 202\nBy vistarbpo on July 29, 2013 Article, Articles, Issue, Issue 1049\nസ്വാദിഖ് അന്‍വരി പുണ്യം നിറഞ്ഞ റമളാനിൽ പുണ്യത്തിനു മേല് പുണ്യമുള്ള ഒരു രാത്രിയുണ്ട്; അതാണ് ലൈലതുല് ഖദ്ർ – നിർണയ നിശീഥിനി മുഹമ്മദ്(സ)യുടെ ഉമ്മത്തിനു ലഭിച്ച, മറ്റൊരു സമുദായത്തിനും ലഭിച്ചിട്ടില്ലാത്ത ഒരു മഹാനുഗ്രഹം. ലൈലതുല് ഖദ്റിന്റെ മഹത്വത്തിനു കാരണമെന്തെന്നും അതിന്റെ ശ്രേഷ്ഠതയെത്രയെന്നും ഖുര്‍ആന് ഇങ്ങ വിശദീകരിക്കുന്നു: നിശ്ചയം നാം ഇതി (ഖുര്‍ആി) ലൈലതുല് ഖദ്റില് ഇറക്കിയിരിക്കുന്നു. ലൈലതുല് ഖദ്ര് എന്തെന്ന് താങ്കള്‍ക്കറിയുമോ? ലൈലതുല് ഖദ്ര് ആയിരം മാസത്തെക്കാള് ഉത്തമമാണ്. മലക്കുകളും റൂഹും തങ്ങളുടെ റബ്ബിന്റെ കല്‍പപ്രകാരം എല്ലാ […]\nBy vistarbpo on July 29, 2013 Articles, Issue, Issue 1049, കവിത\nഅശ്റഫ് കാവില് പുരാവൃത്തങ്ങളില് ക്ളാവു ചായമിട്ട് പഴയ വെളിച്ചം. കാട്ടിലും മേട്ടിലും പഥിക് തുണയായിരുന്നത്… തുരുമ്പായിത്തീര്‍ന്നു; അത്! ചരിത്രം മെഴുകിയെടുത്ത വാക്കുകളെങ്ങാുമായിരുന്നെങ്കില് പക്ഷികളായ് പുര്‍ജ്ജിച്ചേ- എന്നോര്‍ത്ത് ഖേദിക്കും പാീസ്… പാപ്പരായിപ്പോയ ജീവിത ഗതിയോര്‍ത്ത് ഒന്നു മൂളിാക്കും ‘ഓ… ഡയോജിസ്…’\nഒരു നോമ്പിന്റെ നീറ്റല്\nഅന്ന് ഒരു നവംബര് ഒന്നാം തിയ്യതി,നമ്പ് കാലമായിരുന്നു. സമസ്ത കേരള സാഹിത്യ പരിഷത്ത് എറണാകുളത്ത് സംഘടിപ്പിച്ച കേരളപ്പിറവി ദിാഘോഷത്തില് പങ്കെടുക്കാന് എന്നെ ക്ഷണിച്ചിരുന്നു. വംബര് ഒന്നാം തീയതി രാവിലെ പത്തു മണിക്കായിരുന്നു പരിപാടി. ഏഴുദിവസം ീണ്ടു ില്‍ക്കുന്ന പരിപാടി. വ്യാപാരമുള്ളതുകൊണ്ട് രേത്തെ തന്നെ തിരുല്‍െവേലിയില് ിന്നും തിരുവന്തപുരത്തെത്തി. ചില വ്യാപാരികളെ കണ്ട് പണം വാങ്ങിയിട്ട് തിരിക്കുമ്പോള് സന്ധ്യയായി. അവിടെ എന്റെ സഹോദരിയുടെ വീടുള്ളതുകൊണ്ട് ാമ്പ് തുറക്കാന് അവിടെ കേറി. ഞാന് തിരുവന്തപുരത്ത് എത്തിയിട്ടുള്ള വിവരം അറിഞ്ഞ് വിഭവസമൃദ്ധമായ […]\nസ്വാഹിലിയുടെ റമളാന് മധുരം\nപി ജെ എല് ഫ്രാങ്ക് വിവ. യാസര് അറഫാത്ത് ചേളന്നൂര് കിഴക്കെ ആഫ്രിക്കയിലെ തീരദേശങ്ങളില് പാര്‍ക്കുന്ന സ്വാഹിലി ജങ്ങളുടെ റമളാന് വിശേഷങ്ങള് ഏറെ രസകരമാണ്. റമളാന് തുടങ്ങിയാല് പ്രഭാതസമയത്ത് വളരെ ശാന്തമായിരിക്കും സ്വാഹിലി. രാവിലെ പത്തു മണിയാവുമ്പോഴാണ് മാര്‍ക്കറ്റുകള് ഉണര്‍ന്നു തുടങ്ങുന്നത്. ഉച്ചക്കു ശേഷം അവശ്യസാധങ്ങള് വാങ്ങാന് പുറത്തിറങ്ങുകയായി. മൊമ്പാസയിലെ മുിസിപ്പല് മാര്‍ക്കറ്റില് സ്ത്രീകളെ കാണാ കഴിയില്ല. സ്ത്രീകള്‍ക്ക് മാത്രമായി അീസ മസ്ജിദ്ി സമീപത്തെ സോകോവന്‍ഗാ മാര്‍ക്കറ്റില് എല്ലാ സാധങ്ങളും വില്‍പക്ക് വെച്ചിട്ടുണ്ട്. ഫ്രഷായി ചുട്ടെടുത്ത സ്വാഹിലി […]\n« Previous 1 … 200 201 202 203 204 … 266 Next »


പ്രൊപ്പോസലുമായി ഫോൺ ചെയ്യുമ്പോൾ ഒന്നു ശ്രദ്ധിക്കണം! - BethlehemMatrimonial.com\nപ്രൊപ്പോസലുമായി ഫോൺ ചെയ്യുമ്പോൾ ഒന്നു ശ്രദ്ധിക്കണം!\nഫോണിലൂടെ ഫലപ്രദമായി ആശയവിനിമയം നടത്താൻ ചിലർക്ക് പ്രത്യേക നൈപുണ്യം ഉണ്ട് മറ്റു ചിലർക്ക് ഇതു തീരെ ഇല്ല.\nഫോണിൽ സംസാരിക്കുന്നത് ആരോടാണ് എന്നത് ഒരു പ്രധാന ഘടകമാണ്. തീരുമാനമെടുക്കാൻ കഴിയുന്ന ആളിനോടാണോ, വാർദ്ധക്യ സഹജമായ ഓർമ്മക്കുറവും മറ്റുമുള്ള ആരോടെങ്കിലുമാണോ, വീട്ടിൽ വന്നിരിക്കുന്ന ബന്ധുക്കളോടാണോ, ജോലിക്കാരാടാണോ എന്നു മനസ്സിലാക്കി ആളും തരവും അനുസരിച്ച് സംസാരിക്കണം.\nഉദ്ദേശിച്ച കാര്യങ്ങൾ തന്നെയാണോ പറഞ്ഞത് എന്നും, അതേ അർത്ഥത്തിലാണോ കേട്ടയാൾ മനസ്സിലാക്കിയത് എന്നും ബോദ്ധ്യപ്പെടണം.\nകേൾക്കുന്നതോ കാണുന്നതോ ആയ ഓരോ കാര്യങ്ങളും അവരവരുടെ പശ്ചാത്തലവുമായി ബന്ധപ്പെടുത്തിയാണ് മനുഷ്യൻ മനസ്സിലാക്കുന്നത്. അയാൾ അത് മറ്റൊരാൾക്ക് വിശദീകരിച്ചു കൊടുക്കുമ്പോൾ ചിലത് കൂട്ടിച്ചേർക്കുന്നതും, ചിലത് വിട്ടുകളയുന്നതും സ്വാഭാവികമാണ്. അതുകൊണ്ട് അർത്ഥശങ്കക്ക് ഇടയില്ലാത്ത വിധം കാര്യങ്ങൾ പറയണം.\nനിങ്ങൾ ഫോൺ ചെയ്യുന്ന അവസരത്തിൽ ആ വീട്ടിലെ അന്തരീക്ഷം എങ്ങനെ ആയിരിക്കും എന്നത് മറ്റൊരു ഘടകമാണ് . വീട്ടിൽ അസ്വസ്ഥതയുള്ള അവസരത്തിൽ ലഭിച്ച ടെലിഫോൺ കോളിന് അസ്വസ്ഥമായ മറുപടി കൊടുത്ത് തെറ്റിദ്ധാരണകൾ ഉണ്ടായ സംഭവങ്ങൾ എനിക്കറിയാം. പനി പിടിച്ചിരുന്ന ആളിനോട് ഫോണിൽ സംസാരിച്ചിട്ട്, അങ്ങേര് ഫിറ്റാണെന്നാ തോന്നുന്നത് എന്ന് കരുതി സംഭാഷണം നിന്നുപോയ സംഭവങ്ങൾ ഉണ്ട്. വിളിച്ച് കുശലാന്വേഷണങ്ങൾ നടത്തി ഫ്രിക്വൻസി ട്യൂൺ ചെയ്ത്, സന്ദർഭം നല്ലതാണെങ്കിൽ മാത്രം കല്യാണക്കാര്യം പറയുക.\nതിരികെ തുറന്നു സംസാരിക്കാൻ പറ്റാത്ത സാഹചര്യങ്ങളിൽ വെച്ച് ഫോൺ എടുക്കുകയും അപൂർണ്ണമായ മറുപടികൾ കൊണ്ട് സംശയങ്ങൾ സൃഷ്ടിക്കുകയും ചെയ്ത സംഭവങ്ങളുണ്ട്. മൊബൈൽ വന്നതോടെ ഈ സാദ്ധ്യത വളരെ കൂടുതലായിരിക്കുന്നു. വിളിക്കുന്ന ആളിനോട്, സ്വകാര്യമായി സംസാരിക്കാൻ സാധിക്കുന്ന ചുറ്റുപാടിലാണോ അദ്ദേഹം എന്നു തിരക്കി, അനുയോജ്യമാണെങ്കിൽ മാത്രം സംസാരിക്കുക.\nഫോൺ ചെയ്തു കൊടുക്കുന്ന പ്രൊപ്പോസൽ പ്രഥമ ദൃഷ്ട്യാ പരിഗണിക്കാവുന്നതാണെങ്കിൽ മാത്രമെ അവരുടെ വീട്ടിൽ ചർച്ച ചെയ്യപ്പെടാറുള്ളു. അല്ലാത്തത് അപ്പോൾ തന്നെ വിസ്മരിക്കപ്പെടും. പിന്നീട് ഒന്നു പരിഗണിക്കാനുള്ള സാദ്ധ്യത ഇവിടെ പൂർണ്ണമായി നഷ്ടപ്പെടുന്നു, ഒരിക്കൽ ആലോചിച്ചിട്ട് വിട്ടു കളഞ്ഞ ആലോചന പിന്നെ ഒരവസരത്തിൽ വീണ്ടും പരിഗണിച്ച് വിവാഹം ആയ ഉദാഹരണങ്ങൾ എത്ര വേണമെങ്കിലും ചൂണ്ടിക്കാണിക്കാനാകും.\nമാത്രവുമല്ല വിവാഹാർത്ഥിയെക്കുറിച്ചുള്ള വിവരങ്ങൾ രേഖാമൂലം ലഭിക്കുന്നത് രണ്ടു കൂട്ടർക്കും നല്ലതാണ്. ആവശ്യവുമാണ്. അതുകൊണ്ട് ഇമെയിലോ, വെബ്സൈറ്റിലെ മെസ്സേജ് ബോക്സുകൾ വഴിയോ നിങ്ങളുടെ വിശദ വിവരങ്ങൾ മറു പാർട്ടിക്ക് കൊടുത്ത ശേഷം ഫോൺ ചെയ്യുന്നതാണ് ഫലപ്രദം.\nവേണ്ട കാര്യങ്ങൾ, വേണ്ട സമയത്ത്, വേണ്ടപ്പെട്ടവരോട്, വേണ്ട വിധം അറിയിക്കണം അതാണ് അടിസ്ഥാന തത്വം.\nGeorge Kadankavil - December 2007


അയ്യോ പാവം അംബാനി! | Nalamidam\nഅയ്യോ പാവം അംബാനി!\nPosted on October 28, 2011 November 2, 2011 by nalamidam\nസാമ്പത്തിക മാന്ദ്യവും ആഗോള സാമ്പത്തിക പ്രതിസന്ധിയുമെല്ലാം ഇതു പോലെ അഞ്ചോ ആറോ വര്‍ഷം കൂടി നിലനിന്നാല് ഇനി മൂകേഷ് അംബാനിയും അനില് അംബാനിയുമെല്ലാം നാനോ കാറില് യാത്ര ചെയ്യേണ്ടി വരുമോ എന്നാണ് ഇപ്പോഴത്തെ ആശങ്ക.\n‘ധനികരും സാധാരണക്കാരും തമ്മിലുള്ള അകലം വര്‍ധിച്ചു’ -സാമ്പത്തിക പരിഷ്കാരങ്ങളെ കുറിച്ച് ചായക്കടയിലിരുന്ന് ചര്‍ച്ച നടത്തുന്നവര് പോലും ഉയര്‍ത്തുന്ന പ്രധാന പരാതിയാണിത്. അപ്പോള് പിന്നെ ഈ പരിഷ്കാരങ്ങളെ എതിര്‍ക്കുന്നവരുടെ കാര്യം പറയാനുണ്ടോ? ഇവര്‍ക്കെല്ലാമുള്ള മറുപടിയാണ് 2011ലെ ഫോബ്സ് മാസികയുടെ ഇന്ത്യയിലെ സമ്പന്നരുടെ അവസ്ഥ വിവരിക്കുന്ന കണക്ക്.\nചുരുക്കം ചില മാറ്റങ്ങള് ഒഴിച്ചു നിര്‍ത്തിയാല് മുന് വര്‍ഷത്തെ പട്ടികയില് നിന്ന് കാര്യമായ വ്യത്യാസമില്ലെങ്കിലും ധനികരും സാധാരണക്കാരും തമ്മിലെ അന്തരം വര്‍ധിച്ചുവെന്ന് പറയുന്നവര്‍ക്ക് മറുപടിയാണ് ഏറ്റവും പുതിയ ഫോബ്സ് റിപ്പോര്‍ട്ട്. ഈ റിപ്പോര്‍ട്ട് പ്രകാരം ഇന്ത്യയെ അലട്ടുന്ന ‘അകലം’ കുറച്ചൊന്നുമല്ല നികന്നത്, ഏതാണ്ട് 20 ശതമാനം. സാമ്പത്തിക മാന്ദ്യവും ആഗോള സാമ്പത്തിക പ്രതിസന്ധിയുമെല്ലാം ഇതു പോലെ അഞ്ചോ ആറോ വര്‍ഷം കൂടി നിലനിന്നാല് ഇനി മൂകേഷ് അംബാനിയും അനില് അംബാനിയുമെല്ലാം നാനോ കാറില് യാത്ര ചെയ്യേണ്ടി വരുമോ എന്നാണ് ഇപ്പോഴത്തെ ആശങ്ക.\nഇന്ത്യയിലെ സമ്പന്നരുടെ പട്ടികയില് തലപ്പത്ത് പെട്രോളിയം മുതല് ചില്ലറ വില്‍പ്പന രംഗത്തുവരെ ശക്തമായ സ്വാധീനമുള്ള റിലയന്‍സ് ഇന്റ്സ്ട്രീസ് ലിമിറ്റഡ് മേധാവി മൂകേഷ് അംബാനി തന്നെയാണ്. സ്ഥാനം നിലനിര്‍ത്തിയെങ്കിലും മൂകേഷിന്റെ സമ്പത്തില് വന് ഇടിവാണ് ഉണ്ടായത്. പുതിയ കണക്ക് പ്രകാരം ഇദ്ദേഹത്തിന് 2260 കോടി ഡോളറിന്റെ ആസ്തിയാണുള്ളത്. കഴിഞ്ഞ വര്‍ഷം കണക്കെടുത്തപ്പോള് ഉണ്ടായിരുന്നതില് നിന്ന് 440 കോടി ഡോളര് (ഏകദേശം 22,000 കോടി രൂപ) കുറവ്. (വെറുതെയല്ല, താമസിച്ചാല് കഷ്ടകാലമാണെന്ന ജ്യോതിഷിയുടെ ഉപദേശം സ്വീകരിച്ച് കോടികള് മുടക്കി പണിത ആന്റില എന്ന 27 നില കൂരയില് നിന്ന് പാവം പടിയിറങ്ങിയത്.)\nമൂകേഷിന്റെ കാര്യത്തില് മാത്രമല്ല ഇന്ത്യയിലെ സമ്പന്ന വ്യവസായികളുടെയെല്ലാം ആസ്തിയില് കാര്യമായ ഇടിവുണ്ടായി. പട്ടികയില് രണ്ടാം സ്ഥാനത്തുള്ള ഉരുക്ക് വ്യവസായി ലക്ഷ്മി മിത്തലിന് ആസ്തി 1920 കോടി ഡോളര് (ഏകദേശം ഒരു ലക്ഷം കോടി രൂപ) മാത്രമാണ്. മുന് വര്‍ഷത്തേതില് നിന്ന് ഇദ്ദേഹത്തിന് കുറഞ്ഞത് 690 കോടി ഡോളര് (ഏകദേശം 33,000 കോടി രൂപ).\nഎന്നാല് തകര്‍ച്ചയുടെ കാര്യത്തില് അംബാനി കൂടുംബത്തിലെ ഇളയ സന്തതി അനില് അംബാനി ഇവരെയെല്ലാം ബഹുദൂരം പിന്നിലാക്കി. 740 കോടി ഡോളറാണ് (ഏകദേശം 37,500 കോടി രൂപ) അനിലിന് ഉണ്ടായ നഷ്ടം. (അല്ലേലും കുടുംബത്തിലെ ഇളയവന്മാരെല്ലാം ഇങ്ങനെയാ). എന്നാല് പട്ടിക നോക്കി നെടുവീര്‍പ്പെടേണ്ട കാര്യമൊന്നും ഇദ്ദേഹത്തിനുമില്ല.\nതുകയില് ഏറ്റവും വലിയ തകര്‍ച്ച നേരിട്ടത് അനിലാണെങ്കിലും ശതമാനക്കണക്കില് മൂല്യ ചോര്‍ച്ച കണക്കാക്കിയാല് ഒരാള് അനിലിനെ പിന്നിലാക്കും. ലാന്‍കോ ഇന്‍ഫ്രാടെല്ലിന്റെ മേധാവി മധുസൂധന റോ. 78 ശതമാനം ഇടിവാണ് ഇദ്ദേഹത്തിന്റെ ആസ്തിയിലുണ്ടായത്.\nഇക്കുറി 100 കോടി ഡോളറിലേറെ (5000 കോടി രൂപ) ആസ്തിയുള്ള ഇന്ത്യന് സമ്പന്നരുടെ എണ്ണത്തിലും കുറവും ഉണ്ടായി. മുന് വര്‍ഷത്തെ 69ല് നിന്ന് ഇക്കുറി ഫോബ്സിന്റെ പട്ടികയില് ഇടം നേടിയ ഇത്തരക്കാരുടെ എണ്ണം 57 ആയും കുറഞ്ഞിട്ടുണ്ട്.\n2010 നെ അപേക്ഷിച്ച് ഇന്ത്യയിലെ പാവം സമ്പന്നരുടെ ആകെ ആസ്തിയിലും കുറവുണ്ടായി. കുറച്ചൊന്നുമല്ല 5900 കോടി ഡോളര് (ഏകദേശം മൂന്നു ലക്ഷം കോടി രൂപ). സാമ്പത്തിക മാന്ദ്യവും ആഗോള സാമ്പത്തിക പ്രതിസന്ധിയും മൂലം കമ്പനികളുടെ ഓഹരികളുടെ വില കുത്തനെ ഇടിഞ്ഞതാണ് ഇന്ത്യയിലെ സമ്പന്നര്‍ക്ക് വിനയായത്. അതിനാല്, പ്ലീസ് ഇനിയെങ്കിലും സമ്പന്നരും സാധാരണക്കാരും തമ്മിലെ അകലം വര്‍ധിക്കുകയാണെന്ന് വിമര്‍ശിക്കരുത്. സംശയമുണ്ടെങ്കില് ഫോബ്സ് മാസിക കാണുക:-)\nഭൂമിയേക്കാള് പഴക്കമേറിയഒരു ഇലവു മരത്തിന്റെ കഥ\n3 thoughts on “അയ്യോ പാവം അംബാനി!”\nലോകത്തിലെ ഏറ്റവും ദരിദ്രരുടെ പട്ടിക ആര്‍ക്കെങ്കിലും ഉണ്ടാക്കാന് കഴിയുമോ?\n.ആ പട്ടികയില് ഇടം നേടുന്നവര് ,നിമിഷങ്ങള്‍കുളില് പട്ടിണി കൊണ്ട് മരിച്ചു പട്ടികയില് നിന്ന് പുറത്തു പോയുകയും ചെയുന്നതിനാല് ..\nമത്താടി കൊള്ളുക മലയാളി മനമേ ! നമ്മുടെ പണയ പലിശകാരന് ജോര്‍ജ് മുത്തൂറ്റ അച്ചായനും ഇ ലിസ്റ്റില് സ്ഥാനം കിട്ടി എന്ന് ഫോര്‍ബസ് മാഗസിന് ! http://blogs.wsj.com/indiarealtime/2011/10/28/forbes-meet-india%e2%80%99s-poor-billionaires/


ഇത് ശ്രീദേവി തന്നെയല്ലേ? അപ്പോള് ആ ചുണ്ടോ? | Sridevi| Bollywood Actress| Sridevi MakeOver| Sridevi Lips MakeOver\nഇത് ശ്രീദേവി തന്നെയല്ലേ? അപ്പോള് ആ ചുണ്ടോ?\nJan 25, 2018, 12:22 PM IST\nരണ്ടാം വരവ് നടത്തിയ പഴയകാല താരറാണി ശ്രീദേവിക്ക് മേക്കോവര് ശ്രമത്തില് ചെറുതായൊന്ന് പിഴച്ചോ എന്നാണ് എല്ലാവരും\nമേക്കോവറും അതിനുവേണ്ടിയുള്ള ശസ്ത്രക്രിയയുമൊന്നും പുതുമയുള്ളതല്ല താരങ്ങള്‍ക്ക്. മേക്കോവറിനുവേണ്ടി ഏതറ്റം വരെയും പോകാനും തയ്യാറാണ് ചിലര്. എന്നാല്, ചിലപ്പോഴെങ്കിലും ചില മേക്കോവര് ശ്രമങ്ങള് പാഴാവാറുണ്ട്. ആളു തന്നെ മാറിപ്പോയ കഥയുമുണ്ട്.\nബോളിവുഡിലെ ഇപ്പോഴത്തെ പ്രധാന സംസാരവിഷയം ഇങ്ങനെയൊരു മേക്കോവറാണ്. അല്ലെങ്കില് മേക്കോവര് പിഴവാണ്. രണ്ടാം വരവ് നടത്തിയ പഴയകാല താരറാണി ശ്രീദേവിക്ക് മേക്കോവര് ശ്രമത്തില് ചെറുതായൊന്ന് പിഴച്ചോ എന്നാണ് എല്ലാവരും ചോദിക്കുന്നത്.\nശ്രീദേവിയുടെ ചുണ്ടാണ് ഇപ്പോള് ചര്‍ച്ചാവിഷയം. ഇതുവരെ നമ്മള് കണ്ട ചുണ്ടല്ല ഇപ്പോള് ശ്രീദേവിയുടേതെന്ന് ഇപ്പോള് സോഷ്യല് മീഡിയയില് പ്രചരിക്കുന്ന വീഡിയോയും ചിത്രങ്ങളും പറയുന്നു. കടന്നല്‍ക്കുത്തേറ്റ പോലെയും അലര്‍ജി വന്നതുപോലെയുമെല്ലാം തടിച്ച് കൂര്‍ത്തിരിക്കുന്ന ചുണ്ടിനെക്കുറിച്ച് പല കഥകളും പ്രചരിക്കുന്നുണ്ട്.\nമുംബൈയില് അനുരാഗ് ബസുവിന്റെ സാരസ്വത പൂജയ്‌ക്കും കമൽഹാസനൊപ്പമുള്ള ഒരു അവാർഡ്ദാനചടങ്ങിലും പരിപാടിക്കുമെത്തിയപ്പോള് പകര്‍ത്തിയ വീഡിയോയിലാണ് ശ്രീദേവിയുടെ ചുണ്ടിന്റെ കഥ ചര്‍ച്ചയായത്. ശ്രീദേവി ചുണ്ടിന് ശസ്ത്രക്രിയ നടത്തിയതാണെന്നാണ് വലിയൊരു വിഭാഗം ആരാധകരും സമര്‍ഥിക്കുന്നത്. ഭൂരിഭാഗം പേര്‍ക്കും ഇത് ഇഷ്ടപ്പെട്ടിട്ടില്ല എന്നതാണ് വാസ്തവം. ശസ്ത്രക്രിയയില് വന്ന പിഴവാണ് ഇതിന് കാരണമെന്നും എല്ലാവരും ഒരേ സ്വരത്തില് സമര്‍ഥിക്കുന്നു.\nഇതാദ്യമായല്ല ശ്രീദേവി ഇത്തരം മേക്കോവറുകള്‍ക്കും ശസ്ത്രക്രിയകള്‍ക്കും പഴി കേള്‍ക്കേണ്ടിവരുന്നതും മറുപടി പറയേണ്ടിവരുന്നതും. കരിയറിന്റെ തുടക്കത്തില് തന്നെ മൂക്കിന് പ്ലാസ്റ്റിക് സര്‍ജറി ചെയ്തു എന്നത് പരസ്യമായ രഹസ്യമാണ്. പഴയകാല ചിത്രങ്ങള് തന്നെ സ്വയം സംസാരിക്കുന്നുണ്ട്. പിന്നീട് ഇംഗ്ലീഷ് വിംഗ്ലീഷിലൂടെ രണ്ടാം വരവ് നടത്തിയപ്പോഴും ശസ്ത്രക്രിയാ ആരോപണം ശ്രീദേവിയെ പിന്തുടര്‍ന്നു. ശ്രീദേവി മുഖത്ത് ശസ്ത്രക്രിയ നടത്തിയെന്ന് എല്ലാവരും പറഞ്ഞു. എന്നാല്, ശ്രീദേവി തന്നെ പരസ്യമായി അന്നത് ഇത് നിഷേധിച്ചു. ചിട്ടയോടെയുള്ള ഒരു ജീവിതം നയിക്കുന്ന ആളാണ് ഞാന്. യോഗ ചെയ്യുന്നുണ്ട്. ടെന്നിസും കളിക്കുന്നുണ്ട്. പഥ്യമുണ്ട്. ഇതൊക്കെയാണ് എന്റെ മാറ്റത്തിന് കാരണം-ഒരു അഭിമുഖത്തില് ശ്രീദേവി പറഞ്ഞു.\nContent Highlights: Sridevi Lips MakeOver, Bollywood Actress, Make over failures\nSridevi Make Over